
Atelier Nunta 
ZOO DE LA SERVICIUL TEHNIC 


La operativa de luni dimineaţa, când am informat 
conducerea despre stadiul raportului meu către minister 
unul dintre colegi a mormăit: 

— Asta e aiureală, ne mănâncă disponibilizarea pe toţi! 

Okei, eu am ştiut demult, apoi am recunoscut spre 
satisfacția, dacă nu chiar spre veselia unora dintre colegi 
şi stupefacţia altora, că sunt un aiurit, care au şi exclamat 
repede.:... 

— Aha, am ştiut noi! 

Totală iresponsabilitate din partea lor, pentru că nu e 
chiar atât de simplu. Aiureala, sau aiuristica nu seamănă 
cu prostia, sau muţenia din cauza acesteia! Omul, cu toate 
infatuările sale, poate rămâne mut din multe motive, între 
care şi acela, caz concret şi real, când lui Zăronea, colegul 
meu de la Serviciul Tehnic, estei prozee după ce a văzut 
decolteul doamnei secretare Profira. Aproape patru ore n-a 
mai scos niciun sunet articulat, doar mărâieli de motan în 
călduri. Zadarnic am încercat noi tot ce ştiam pentru 
readucerea sa în simţiri, degeaba colegul de /ăcătuşerie i-a 
ras două perechi de palme - prieteneşti, a precizat el, deşi 


noi am ştiut rapid că erau din gelozie pentru Marghioala de 
la tâmplărie - degeaba, totul, adică, totul părea pierdut... 
Liderul nostru de sindicat, considerând rapid că trebuia să- 
şi facă şi el simțită prezenţa, a început o listă cu donaţii 
pentru coroană, jerbe de flori o pereche de pantofi-Otheri 
şi o cravată de mătase naturală, noi continuând procesul 
de salvare a lui Zăronea, inclusiv plimbându-i pe sub nas 
un pahar cu whisky original dintr-o sticlă furată de la un 
supermarket... Însă, degeaba, absolut totul zadarnic! 
Evident, ştiindu-l noi fire mai sensibilă, nu am făcut glume 
deşănţate pe socoteala lui, ci şefa Serviciului, femeie 
frumoasă şi trecută prin multe vicisitudini, cum scrisese ea 
în sivi, i-a descântat de deochi dându-i apoi să bea câteva 
înghiţituri de apă dintr-un castronel pe care femeia 
noastră de serviciu îl folosea pentru Motăniciu, pisoiul 
firmei, dar tot fără vreun efect. Însă, cum Dumnezeu nu ne 
ajută când vrem noi, ci când crede el, respectiv când 
ultimele speranţe cad una după alta, s-a milostivit şi a 
trimis un înger să salveze viaţa nefericitului... Ingerul în 
cauză nu era sub acoperire, ci se numea Cleopatra Brâncă, 
economista noastră de la Biroul Contabilitate aplicată. 

— Gata, s-a dus?, ne-a întrebat ea cu o contabilicească 
indiferenţă. Cât? 

— Ce, cât? 

— Pentru ajutorul de înmormântare... 

— E doar leşinat, doamna colegă, a lămurit-o careva. 

— Aha! Bietul, păru să suspine ea. Ceva resuscitare, aţi 
încercat? 

— Păi, nu, nu prea... 

— Respirație artificială? 

— Nici, doamnă! 

— Okei! Mă ocup eu, că moare naibii şi-mi strică 
vechendu! 


Drept urmare, frumoasa Cleopatra, i-a făcut o asemenea 
respiraţie „gură la gură”, că în zilele următoare Zăronea a 
mai leşinat de câteva ori - o dată chiar la Contabilitate -, 
însă nu i-a mai ţinut figura cu Cleopatra... Aşadar, cum- 
necum, Zăronea şi-a revenit din semileşin, secretara a 
terminat de scris adresa după ce directorul i-a precizat cu 
asprime: 

— Doamnă, mie să-mi foloseşti semnele de circulaţie 
prin gramatică, okei? Altfel ne certăm urât, urât de tot, 
dacă mă pricepi... 

Directorul? Să se certe cu secretara?! Se ţine de glume, 
şefu, am gândit noi - păi, nu li se dusese vestea de amanți 
ce erau? 

Însă, în orice caz, mintea secretarei s-a înţepenit, fiindcă 
pe fezbuc nimeni nu folosea chestii de alea, iar învăţăturile 
de la gimnaziu, se pierduseră, oho!, în negura vremii. In 
legătură cu semnele de circulaţie prin gramatică, apăru 
brusc o problemă: prinsă în focul scrierii unei adrese către 
minister cu folosirea diacriticelor şi gata-gata să transpire 
din cauza efortului, ea neglijase sânii cam dezgoliţi şi 
odihnindu-se inocenți şi cu nepăsătoare indecenţă de 
marginea tastaturii, iar de-aici toată povestea cu 
Zăronea... Cu toate-acestea, povestea s-a finalizat în mod 
fericit subtilizându-se ceva şi de la banii de protocol, astfel 
reuşind ca noi să organizăm o masă cu de toate începând 
cu aperitive cu icre negre şi terminând cu ciorbă de burtă, 
friptură de ied înecată într-o grasă de Cotnari şi un desert 
cu miros de căpşuni şi gust de ananas. Insuşi Zăronea, 
dintr-o pornire explicabil-whiskyană a început să fredoneze 
o prelucrare proprie după Adagio de Albinoni şi Sârba în 
căruță, de Grigoraş Dinicu - a precizat el. Ce a ieşit, a avut 
un efect bizar asupra secretarei care a început să plângă 
cu sughiţuri atât de puternice, încât sânii au profitat de 
ocazie şi, în urma zguduirii, au părăsit într-o oarecare 


măsură decolteul. Priveliştea n-a mai avut efectul anterior 
asupra colegului Zărone, el chiar atenţionând-o pe 
secretară: 

— Doamnă, vezi că ţi-a ieşit lăptăria şi fermentează 
laptele... 

A fost dovada cea mai elocventă despre Zăronea care, 
pe loc, a devenit mini grădină zoologică, adică: 

— Măgar, broscoi râios (e drept că avea nişte chestii pe 
faţă...), ţăran de la coada boului, porc, viperă cu pretenţii, 
fiu de Neanderthal, animal necatalogat azvârlit în biroul 
nostru de intelectuali de o pororoca amazoniană... 

Pomelnicul terminându-se oarecum apoteotic şi în forţă 
când secretara Profira, răscolită de nervi, a pus cireaşa pe 
tort şi batista pe tambal ţipând isterică: 

— Bă, Zăroane, eşti un fiu de căţea maidaneză corcită 
cu...! Animalul naibii! 

După cât ne cunoşteam unii pe alţii, toată povestea ar fi 
degenerat într-o posibilă păruială, dacă n-ar fi intrat 
tocmai atunci pe uşă inspectorul Urencea de la Serviciul 
Personal care ne-a comunicat sec: 

— În conformitate cu ultima Directivă de la Bruxelles, 
mâine dimineaţă toţi angajaţii Serviciului Tehnic, se vor 
prezenta la slujbă având asupra lor următoarele: fişă 
medicală cu analize la zi; siví cu detalii; recomandare de la 
Asociaţia de locatari; apartenenţa politică până la al treilea 
grad de rudenie; copie după: actul de naştere, actul de 
absolvire a studiilor începând cu ciclul primar; numele 
animalului de companie... 

— Păi, ce, întrebă careva, ne dă la export? 

— Nu, vă dă directoru afară şi vrea să fie dosarele 
complete... 

— Uraaaa!, a răcnit Zăronea căzând de pe scaunul 
ergonomic. 


— Repede!, i-am zis Cleopatrei, încă mai poate fi 
salvat... 

— Dă-l dracu!, a răspuns ea după ce sorbi ultimele 
grame de whisky din pahar. Că e numai din cauza lui - 
bovina! 

— Poate taur, i-am replicat Cleopatrei, care m-a privit cu 
sinceră şi deplină compasiune. 

Aproape brutal ne-am imaginat o corida aprigă şi 
sângeroasă în care Cleopatra era pe post de toreadoare 
nervos-înfocată, iar colegul Zăroane în postură de taur 
neputincios... 

— Ehe, reflectă Cleopatra, cu voce puternică, vă înţeleg 
şi vă deplâng colegial la fiecare operativă când vă credeţi 
nişte... 

— Am înțeles, doamna colegă şi, în semn de 
respectuoasă reciprocitate, interveni  Zăroane, vă 
mulţumim, la fel... 

SÂNII CLAUSTRINEI 


„„„Adevărul e că nevastă-mea are o pereche de sâni pe 
lângă care cei ai Claudiei Schiffer, sau chiar a Claudiei 
Cardinale, sunt nişte biete ghemotoace de cârpă. Bine, eu 
n-am mai spus la nimeni, dar ştiu precis că din cauza lor 
avusese loc chiar un accident de circulaţie: un ins care 
traversa strada paşnic şi regulamentar, văzând prin 
decolteu un procent mărişor din sânii neveste-mii, a 
încremenit în mijlocul străzii, în timp ce unui şofer, din 
acelaşi motiv, îi înţepeniseră mâinile pe volan şi piciorul pe 
acceleraţie. În urma cercetărilor, s-a ajuns la concluzia că 
busculada se datorase în primul rând agentului de 
circulaţie ale cărui braţe indicau nişte semne inexistente în 
Decretul ceauşist nr. 328 per 1966... Urmarea? Nevastă- 
mea a fost chemată la poliţie atrăgându-i-se atenţia să nu 


mai iasă pe stradă în orele de vârf, cât despre decolteu, 
reprezentantul primăriei a spus clar: 

— Doamnă, având în vedere că dumneavoastră 
dezechilibraţi în mod deliberat bunul mers pe carosabil şi 
moralul concitadinilor noştri, noi, primăria, am hotărât să... 
Adică nu vrem să mergem succesiv cu sancţiunile până la 
a vă lăsa fără loc de muncă, amendă şi expulzarea din 
municipiu pe motiv de comportament antisocial... 

Explicaţia şi justificarea belelelor nu-mi aparţin, ele fiind 
stabilite de rude, vecini, prieteni şi colegi, care se mirau 
cum Dracu că doi oameni căsătoriţi din dragoste, să aibă 
repartizate atâtea ghinioane de către Bunul şi Răbdătorul 
Dumnezeu, pe scurt: BRD. În sfârşit, cu luatul din 
dragoste, mai povestim noi, fiindcă e o poveste nostimă 
care, cel puţin pe mine, mă amuza copios: aşa cum am 
mai spus şi altora, la trei luni după nuntă, nevastă-mea a 
născut băieţelul care - toată lumea căzuse de acord - 
semăna leit cu taică-său. Doar dinspre ceafă, spuneau ei, 
aducea foarte puţin şi cu mine... Cu acea împrejurare, 
soacră-mea a remarcat cu lacrimi în ochi adresându-mi-se: 

— Draga mamii, vezi ce hărnicuţă-i? 

lar socru-mio, nomenclaturist feroce, în calitate de 
absolvent la fără frecvenţă a studiilor, începând cu clasa 
întâia primară, mi-a atras atenţia camaradereşte şi cu 
principialitate, atunci când mă interesasem cât am putut 
de dezinteresat, ce făcuse fata lor în ultimele nouă luni: 

— Tinere, mi-a zis, nu uita că acest început de secol 
este caracterizat mai ales prin viteză... Cine mai are timp 
acum de purtat sarcina nouă luni? lţi atrag atenţia aşa, 
tovărăşeşte... 

În prezenţa lui şi a celor trei fraţi ai neveste-mii, am fost 
imediat de aceeaşi părere, ba chiar am zis: 

— Tată-socrule, la noi în cartier a născut o mireasă chiar 
în faţa ofițerului de la starea civilă. 


După acele vorbe înțelepte, noile mele rude m-au 
îmbrăţişat, iar mama-soacră chiar a decretat: 

— Aşa ginerică îmi trebuie! 

Mie-mi spunea! 

Normal, nu? Aşa că e foarte lesne de constatat ce putea 
să însemne un nomenclaturist înţelept şi vânjos în casa lui 
Corcodici Vasiliu, care eram eu şi nu-mi venea să cred. O 
oarecare schimbare la faţă s-a produs când le-am spus, iar 
nevastă-mea a fost de acord, că ea şi cu mine am trăit ca 
soţi în ultimii doi ani de facultate. Nomenclaturistul a 
executat pe loc un preinfarct, iar soacră-mea, fostă 
secretară de primărie municipală a fost confundată câteva 
zile cu „muta de la manutanţă”. 

Acum însă, şi bunele şi ne-bunele sunt petrecute. Pe 
nevastă-mea o doare în spate, iar eu, abia eliberat de la 
Balamuc, cu domiciliul forţat în bucătăria Claustrinei, caut 
cu disperare o modalitate de a comite un asasinat. Din tot 
sufletul doresc să se termine odată cu această stare de 
ambiguitate, care domneşte atât în preajma mea cât şi în 
ţară, să demonstrez că pot fi un omucigător demn de 
aceste vremuri în care se înfăptuiesc cu succes deplin 
prevederile Apocalipsei lui loan Gură de Aur - ce Gură! 
Pentru că s-a ajuns la o armonie şi înţelegere desăvârşită 
ca nimeni să nu se mai înţeleagă cu nimeni, ura să 
domnească peste tot în voia ei, iar frumosul, cinstea şi 
omenia să fie folosite în loc de hârtie igienică, ca să nu mai 
fie sacrificate atâtea păduri... Deci, vreau să fiu un erou al 
timpului şi al neamului nostru, fără să fiu confundat cu ăla, 
al lui Lermontov. Şi simt că soluţia e pe aproape... Data 
asasinării am stabilit-o pentru marţi dimineaţa la ora 
şapte, respectiv când va intra Claustrina în bucătărie să ia 
mătura cu care dă după şvabii din bibliotecă; atunci voi 
comite nelegiuirea, să termin odată cu ea şi să iau din nou 
calea Balamucului, „unde-i cald şi bine”, vorba poetului, 


mai ales pentru răufăcătorii de calibru cărora le este 
demonstrată dezaxarea de către avocaţi profesionişti şi 
nemituiţi... Eu nu zic: Claustrina e frumoasă, inteligentă, 
gospodină ireprosabilă, e pur şi simplu un geniu în tot ce 
face, ceea ce, recunosc, nu e de mine. Eu am fost, sunt şi 
voi rămâne o mediocritate, fapt care îmi dă o stare de 
echilibru moral şi chiar de împlinire privitor strict la 
persoana mea. Sunt un individ care nu tinde spre nimic, nu 
invidiez pe nimeni, nu... Singurul lucru care m-a 
impresionat după căsătoria dintâi a fost conştiinciozitatea 
cu care ambii socrii participau la învăţământul politic 
organizat şi frecventat de ei cu deosebită stimă şi respect, 
spunând citate din - scuzaţi de deranj - „magistralele 
cuvântări” ale... la peste 30 de ani de la moartea acestuia. 
Sala de curs era într-o debara ornamentată cu „planuri 
cincinale”, portretele lui Ceauşescu din faţă şi dintr-o 
ureche, două drapele cu secera şi ciocanul, un colţ de 
documentare şi nişte „opere complete”. Unde încăpeau 
toate-acestea, nu ştiu! 

Claustrina? A, da: ce caut eu, Doamne!, în casa acestei 
femei? Cum de-am ajuns să locuiesc aici? O iubesc? A, da: 
iată o întrebare, şi interesantă şi importantă pentru 
evenimentul prevăzut de mine pentru marţea viitoare. Azi 
e sâmbătă, zi de toamnă ploioasă, numai bună pentru 
omucidere - ultima sâmbătă a unei femei frumoase. Şi ce? 
Altele n-au mai fost? Am iubit-o? Evident. Locuim în acest 
bloc de vreo şapte ani şi ceva. Ea aproximativ singură, eu 
la fel, mai ales după ce mi-am redobândit libertatea şi m- 
am concubinat cu... Trec peste momentul cu implicaţii 
psiho-anatomice şi corporale din ziua următoare a sosirii 
mele de la Balamuc, când un individ de dimensiunile lui 
Gulliver, vedere dinspre pitici, m-a ţinut în genunchi pe coji 
de nucă până a făcut dragoste cu sora mai mică a 
Claustrinei, Sevilia. In orice caz, după acea situaţie şi 


internarea la psihiatrie, din când în când simt uşoare 
dezechilibrări spre partea stângă - bine că nu sunt spre 
dreapta, iar sânii Claustrinei şi-au schimbat dimensiunea 
strânşi într-un fel de corset făcut la comandă de către un 
tinichigiu auto... În această ordine de idei şi urmare a unui 
raport al agentului de circulaţie, primăria a declarat-o pe 
nevastă-mea cetăţean de onoare a muncipiului, iar mie 
mi-a repartizat cu prioritate maximă un apartament 
construit din fonduri misterioase pe care îl refuzase un 
sfert din populaţia urbei pe motiv de „pereţi din chirpici” 
importaţi dintr-o ţară fără apartenenţă la UE. Nici pe mine 
nu mă interesează, aşa că l-am acceptat sub presiunea 
forului tutelar compus din socri, cei trei cumnaţi-halterofili 
şi Claustrina... 

Dar va veni ziua de marţi dimineaţa şi... A, nu, nu aşa, 
fiindcă e prea simplu! Luni seara voi organiza o recepţie, 
de fapt un fel de saturnalie în cinstea zeiţei Claustrina cu 
participarea tuturor  veniţilor şi  neaveniţilor, marţi 
dimineaţa urmând să evaluez situaţia la dimensiunea 
reală. Aşa s-a şi întâmplat: cele trei ceasuri rele ale zilei 
trecuseră când am început să ne revenim după 
„saturnalie”. Eram cu  nevastă-mea, Claustrina, pe 
recamier, încă având mintea tulbure şi am reflectat 
filosofic extaziat de frumuseţea ei: La urma urmei, Socrate 
o avea pe Xantipa, dar nu s-a gândit să devină asasin, ci s- 
a întrebat ce naiba ar fi făcut dacă n-ar fi avut asemenea 
nevastă... Acum, privind-o şi admirându-i frumuseţea, mă 
întreb la fel: 

— Ce mă făceam în mediocritatea mea fără frumoasa 
Claustrina? 

Ce? 

Şi am uitat de asasinare... 


FAPTUL DIVERS 


...E o zi normală, latră turma de câini în spatele blocului, 
iar vecinul de la „şapte” îşi bate conştiincios şi profesionist 
nevasta. Copiii din bloc se joacă frumos şi cuminţi pe 
maidan aruncând cu resturi menajere într-un coleg de 
clasă legat de-un copac. E un joc nou, învăţat de la 
televizor, pe care locatarii maturi nu-l prea înţeleg, însă 
privesc plini de mândrie la proprii fii care „prind” atât de 
bine ce vedeau pe micul ecran. Regretă doar că vârsta nu 
le permite să procedeze la fel în unele situaţii reproşându- 
şi, în acelaşi timp, că nu erau în stare să se ţină în pas cu 
moda lansată de toate televiziunile... De la restaurantul de 
peste drum răzbat unduirile vocale ale unei cântărețe de 
sezon, reprezentantă a domeniului Drumuri Naţionale, 
Coridorul Sud-Est European, reconvertită după trei luni de 
şomaj tehnic cauzat de ninsorile abundente şi lipsa de 
tiruri turceşti. E sfârşit de toamnă, ca un început de 
primăvară, că nu se vede clar din cauza smogului care 
staţionează deasupra oraşului, dar şi fiindcă Guvernul nu 
emisese ordonanţă de urgenţă pentru ca locuitorilor urbei 
să le fie clar că „iarna nu era ca vara”!, după remarca unui 
tip părăsind Restaurantul „Zigzag” în ritm de „lambadă” 
sud-americană ajustată cu brâul pe opt de la Caracal... 

Aşadar, începuse să ningă andersenian şi ne pregăteam 
să aniversăm un an de când domnişoara Clarisa Borcan, în 
vârstă de nouăsprezece ani, jucându-se cu chibriturile, a 
dat foc apartamentului după ce, împreună cu iubitul ei, fiu 
de boschetar, celebru în cartier, băuseră o „Coca-Cola” de- 
un sfert în care turnaseră o jumătate de litru de coniac 
Metaxa, după cum rezulta din declaraţiile celor doi. Faptul 
în sine a intrigat şi a îngreunat foarte mult cercetările, 
deoarece nimeni nu a putut pricepe cum reuşiseră cei doi 


să introducă o jumătate de litru de coniac într-un recipient 
de-un sfert... Până la urmă tânărul a recunoscut că el, în 
calitate de student la distanţă, i-a demonstrat fetei pe o 
reproducere în mărime naturală a „Lecţiei de anatomie” 
de Rembrandt că, din punct de vedere anatomic, biologic 
şi chimic orice este posibil. Cu atât mai mult în secolul XXI 
care „ori va fi religios, ori... Ce? 

— Pentru exemplificare, a declarat el la poliţie, ne 
putem folosi de câteva elemente ajutătoare, cum ar fi: 
„Tabloul lui Mendeleev”, Legea salivării pavloviene la 
români, „Jurământul lui Hipocrat completat la zi cu 
legalizarea plocoanelor şi... 

— Nu! i-a retezat-o anchetatorul. Cazier ai? 

— Am, dar e moştenire de familie şi n-am voie să-l 
înstrăinez. 

— Vorbeam de cazier, i-a precizat cu asprime 
anchetatorul. 

— Şi eu, a răspuns tânărul cu o discretă revoltă în voce. 

Celălalt şi-a făcut cruce, şi i-a pus cătuşele întrebându-l: 

— Când ai fost la medic ultima dată? 

— Săptămâna trecută... 

— Şi? 

— Nu mi-a găsit nimic. Chiar mi-a zis: tinere, nu mai ai 
nimic, doar în zona scăfârliei se mai văd ceva urme de 
creier... Aş putea sta de vorbă puţin cu părinţii tăi? 

— Sigur, i-am răspuns, îmi daţi voie să-l sun pe tata? Şi, 
frate dragă, îl sun şi... 

— Nu suntem fraţi!, s-a enervat anchetatorul. 

— In regulă! Deci, domnu anchetator, când a intrat 
taică-mi-o în birou, medicul era să cadă de pe scaun şi 
abia după două ore la reanimare, s-a stins - Dumnezeu să- 
| ierte! Doamne fereşte, n-aş vrea să se repete istoria şi cu 
dumneavoastră... 

— Nu înţeleg, a zis anchetatorul. 


— Şi eu am înţeles abia după ce am aflat că babacul e 
directorul policlinicii. Dar să revin la incendiu: Doamne ce 
vâlvătaie a fost şi ce s-a mai bucurat lumea că a ars şi 
cuibul guguştiucilor care murdăriseră peretele blocului de 
sus până la parter... Ştiţi cum arată peretele ăla? 

— Nu... 

— Ca o pictură de Goya... 

— Da? Cred că e interesant... Ştii că, dacă moare fata, 
poţi fi acuzat de crimă din culpă? 

— Culpa-pulpa, nu mă pricep la chestii de astea, da 
merită, să fie clar. 

— Cine? 

— Fata - e super. 

— A fost. Când ai văzut-o ultima dată? 

— Nu ştiu exact. Contează? 

— De fapt, ai violat-o înainte sau după ce aţi băut Coca 
aia? 

— Pot să vă pun şi eu o întrebare? 

— Zii. 

— O cunoaşteţi pe fată? 

— Nu. 

— Pun pariu că, dacă aţi fi văzut-o în timp ce făceam 
demonstraţia cu „Lecţia de anatomie” a lui Rembrandt, 
nici dumneavoastră nu v-aţi fi abținut... 

— Adică recunoşti că ai violat-o? 

— Eu?! În cazul cel mai bun ne-am violat reciproc, dar a 
fost un fiasco - n-a mers deloc. Am suferit amândoi ca 
proştii, după care ea a luat chibriturile, a căutat două 
lumânări şi a zis că trebuie să le aprindem în memoria a 
doi fraieri. 

— Nu înţeleg... 

— Da ce? Eu am înţeles? 

— Mă rog... Şi ce a urmat după aprinderea lumânărilor? 


— Nu ştiu, nu mai ştiu, fiindcă începuse să-şi facă 
efectul Cocal... 

— In orice caz, dacă moare... 

— Nu se întâmplă aşa ceva - e al treilea apartament 
căruia îi dă foc. Şi are experienţă... 

— Nu înţeleg... 

— Nici eu. 

— Şi dacă moare totuşi? Până una-alta vei fi acuzat cel 
puţin de viol, iar după aceea... 

Nu s-a întâmplat nimic. Clarisa Borcan şi-a revenit bine, 
acum are trei copii din flori şi şapte incendii provocate ca 
urmare a momentelor sale erotice. Şi, totuşi, doar doi copii 
i-a abandonat la o trecere de cale ferată unde tatăl său şi 
al Claustrinei evident, era picher... 


PSIHIATRIA „ŢARC” 


..„„Mă numesc Mercu Scoruşu şi fac parte din colectivul 
de angajaţi ai firmei mixte „Jnepenişul” s.a., cu sediul 
central în Capul Bermude, zis şi „[ara vântului roz”. 

Pentru evitarea oricăror confuzii şi interpretări alandala, 
este bine să spun, din capul locului că, adesea, din 
solidaritate şi patriotism local, medicul firmei noastre ne 
recomandă, pe baza unui bilet de trimitere, că efortului 
nostru  intelectual-profesional i-ar face foarte bine o 
internare la Psihiatrie, secţia Stres de Rang Intelectual, 
prescriere cu care Consiliul de Administraţie, este din 
principiu de acord, minus informatorul Zian Bregu. 

Acum, e rândul meu la internare... 

Aşadar, în timpul internării mele la Psihiatria Practică, 
urmare a unor analize profunde completate cu 
nenumărate procese de conştiinţă, am ajuns la o concluzie 


atât de psihosociologică, încât medicul-şef de secţie s-a 
băgat singur în cămaşa de forţă pe motiv de 
incompatibilitate accentuată în formă continuă. Este de la 
sine înţeles că nu toată lumea-i de acord cu această 
realitate, cei mai mulţi concitadini afirmând şi susţinând, 
pe bază de consens unanim, că nici pomeneală să fie 
vorba despre stres, ci despre un grup de descreieraţi 
transfugi aduşi la firmă cu duba jandarmeriei însoţită de 
motociclişti mascaţi. După lungi dezbateri pe secţiuni la 
ABC-ul din incinta Spitalului, membrii colectivului nostru 
au ajuns la concluzia că era vorba de invidie, respectiv, 
după spusele colegului de la Aprovizionare: 

— Ce, mă? Păi, ăştia se simt jigniţi că ei nu sunt 
internaţi la ospiciu, ca noi... 

Exact: invidioşii! 

Ei, bine, vorba câtorva reporteriţe tv, Psihiatria, este mai 
bine cunoscută în folclorul contemporan al urbei sub 
denumirea de Casă de nebunatici prinşi cu arcanul, în 
toate sondajele de opinie ei aflându-se într-un optimist 
trend ascendent, inclusiv în cele efectuate de către unele 
formaţiuni politice din opoziţie care, se ştie, nu sunt de 
acord cu nimic - din principiu... 

In scurtă vreme, după ce am avut o altercaţie verbală cu 
şefa Serviciului  „Organizare-Distribuire”, la care a 
participat şi directorul comercial Carâmbu în calitate de 
observator din partea Consiliului de Administraţie, un 
studiu al meu de sociologie aplicată, a fost publicat la 
gazeta de perete şi pe facebook, fiind comentat la 
superlativ de fesbukişti de profesie. În consecinţă, dar, mai 
ales, pentru a nu divulga secretul de stat, am fost internat 
la Psihiatrie, unde am cunoscut-o pe asistenta logusta, 
care este, cred, cea mai frumoasă asistentă din municipiu, 
poate chiar din toate Psihiatriile ţării. lar dacă ar fi paturi 
suficiente, majoritatea  covârşitoare a bărbaţilor din 


municipiu, s-ar interna la Psihiatrie, fie şi numai ca s-o 
admire zilnic pe logusta, în timp ce ar saliva întru frăţie cu 
simpaticul şi celebrul Cuţu folosit în calitate de cobai de 
către Pavlov. 

În context general şi în plănuirea de a rezolva problema 
social-medicală de la /nepenișul s.a., trei deputaţi şi doi 
senatori au promis prin depunere de jurământ cu mâna pe 
revista „PlayBoy” că vor iniţia un proiect de lege special. A 
urmat cea mai recentă şi mai fulminantă campanie 
electorală în care a fost elaborat chiar un studiu privitor la 
extinderea Psihiatriei pe încă un hectar de teren intravilan, 
sau construirea unei subsecţii la maximum trei kilometri 
de  spitalul-mamă, sau tată, fiind  ilizibilă adresa- 
recomandare. 

Şi, revenind la asistenta logusta, fiindcă fără prezenţa ei 
viaţa însăşi devine un nonsens pe Pământ: e frumoasă ca 
un gând răzleţ, conform inspiraţiei coşbuciene, poartă un 
halat mini exact cât să acopere sau să descopere strictul 
necesar, respectiv ceva mai sus de genunchii dotați cu 
gropiţe care se conformează constatării eminesciene: 
„gropiţe la orice încheieturi”... In paranteză fie spus, 
halatul va constitui un capitol de sine stătător în teza mea 
de doctorat intitulată £fectu/ lungimii halatelor pentru 
asistente asupra psihicului internaţilor de la Casa de 
nebuni. Din nefericire pentru noi, bărbaţii, ştie şi ea acest 
lucru. În acest context, ma; trebuie să spun, vorba unor 
alţi reporteri tv, că relaţia dintre mine şi asistenta logusta 
dăinuie de vreo opt ani şi este una intimă, una despre care 
ştim doar noi doi. O singură dată ne-a surprins medicul de 
salon drăcuindu-ne cu înverşunare şi a răcnit: 

— Cum, domnişoară, nu mai avem cămăşi de forţă?! 

— Ba da, dar sunt de import şi aţi zis să le păstrăm 
pentru situaţii speciale, respectiv pentru personalităţi 
politice... 


— Adică? Stai, că n-am înţeles, domnişoară!, s-a 
interesat medicul. 

— Adică pentru stafuri electorale, membrii Consiliilor de 
Administraţie, senatori, deputaţi şi etc... 

— Da? l-auzi! A, bine şi ok! Da, dracu ni-l mai adusă şi 
pă ăsta aici? la, bagă-l într-o cămaşă nouă, da să nu fie 
chinezească... 

— Păi, ce, dom’ doctor, nu ştiu eu şmecheria? La toate 
cămăşile chinezeşti de forţă le-am schimbat eticheta din 
„Made în China” cu „Made în UE”... 

— Bravo şi perfect! Că ne bagă ăştia la vreun Brexit poll 
de rămânem pe drumuri, domnişoară! 

Odată instalat comod în respectivul veşmânt, am purces 
la investigarea fenomenului, cercetări care s-au desfăşurat 
de-a lungul a trei săptămâni de spitalizare pornind de la 
baza că totul pe această lume este subordonat unor legi 
pe care viaţa noastră se pliază aparent cu supuşenie, 
adesea chiar cu smerenie, însă ambele cazuri acoperind o 
altă stare moral-volitivă. 

„„Pentru a lămuri pe deplin lucrurile, trebuie să mai 
adaug că invidia concitadinilor s-a accentuat mai ales 
după ce s-a constatat că noi, angajaţii ffirmei „/nepenișul”, 
deveniserăm tot mai rotunjori, că purtam pantofii din piele 
ecologică, strălucind de văcsuiţi ce erau, cravate de 
mătase chinezească produsă de viermii autohtoni furajaţi 
cu frunze de tei, dar şi de salată de ştevie pentru viermii 
mai puţin ţăfnoşi, care aflaseră, pe surse, de o directivă UE 
în acest sens... Insă, ceea ce constituia obiectul unei 
adevărate revolte la nivel urban, erau cravatele noastre 
care aveau nod impecabil după un model americano- 
taivanez, totul terminându-se din punct de vedere al 
prezentării cu câte un fizic de indivizi bine hrăniţi, astfel 
totul fiind fixat pe retina invidioşilor într-o lumină aproape 
ireală şi năucitoare pentru eventualii vizitatori. Suntem 


sănătoşi, trăiţi bine, după indicaţia unui fost preşedinte, 
azi mare guru pe la televiziuni aservite, adică avem ce 
mânca şi ce bea... Dacă suntem obezi? A, nici chiar aşa! 

Fix asta trebuia să arătăm lumii: că avem de toate 
datorită salariilor mari, că avem case tip vile, grădini şi 
hectare de teren în proprietate, că, în realitate, suntem 
nişte îmbuibaţi, ca să nu folosesc termenul de închiaburiţi, 
chiar şi democratic vorbind, fiindcă n-ar da bine la 
imagine. Deviza noastră este: huzurim acasă - trăim 
modest spre pauper în societate! Ceea ce şi facem: ne 
conformăm principiului că modestia l-a făcut pe om Om, 
nu munca! Principiul nostru de bază a fost şi va rămâne 
pentru generaţiile care ne vor urma, obiceiul prost de a 
părăsi locuinţa în fiecare dimineaţă... 

Între noi fie vorba, trezitul cu gândul la nesimţiţii care 
dorm până la orele amiezii, ridicatul din pat cu noaptea-n 
cap, retrăitul cu lux de amănunte a câte-un vis idiot, dar 
abia reuşind recompunerea din frânturi a altuia sublim, 
constituie un mod de a-l distruge pe om treptat, biologic 
şi, mai ales psihic. lar după înfulecarea a ceva frugal, sau 
doar sorbitul cu lacrimi în ochi din cafeaua clocotindă, 
încât îţi amorţeşte limba şi cerul gurii, urmează plecarea 
spre serviciu. Simplu, nu-i aşa? Nu! Are loc un ceremonial 
anume de solemn şi impresionant pentru vecini: ieşi din 
casă vijelios, la jumătatea drumului descoperind că ai uitat 
cheile de la birou acasă. Te întorci acompaniat de recitalul 
propriilor mormăituri, de fapt ale unuia nu prea dus la 
biserică, recital care ţine până în faţa uşii unde te simţi 
asemenea unui vițel la poartă nouă, deoarece cheia de la 
yală a rămas în bordul maşinii... Etc., etc. 

Aşadar, toate-acestea duc la distrugerea omului, a 
potenţialului de activitate a clasei muncitoare din care 
facem şi noi parte, respectiv colectivul nostru situat la 
etajul şapte al clădirii sediului /nepenişul... Insă, până la 


dispariţia omului-angajat, se face câte-o internare la 
Psihiatrie în vederea recuperării omului devenit legumă. 

— Adevărul, iubiţi colegi, ne-a consolat directorul 
Gurgeanu într-o dimineaţă, e că nu sunteţi legume, ci 
epave... 

lar noi am urlat cu toată convingerea şi entuziasmul: 

— Uraaaaa! 

Mă rog... 

„„„Din considerente oarecum secrete, Psihiatria este mai 
tot timpul aglomerată, încât, în studiul meu, câteva 
capitole se vor referi la necesitatea imperioasă a extinderii 
sale. 

„În sfârşit, studiul e gata, spitalizarea e gata, iar eu 
gata să particip la şedinţa Consiliului Urban unde să-mi 
prezint studiul. Devenit brusc un externat important, am 
fost aşezat în dreapta primarului faţă în faţă cu dosarul din 
care, la primul punct de pe ordinea de zi, am scos studiul 
de şaptezeci şi şapte de pagini şi l-am citit... 

— Hopa!, s-a isterizat la un moment dat un consilier, 
opreşte-acilea! 

— lară-ncepi, bă, umflatule?, interveni altcineva vrând 
ca vorbele sale să sune a glumă. Zi, omule, cum e cu 
extinderea?... 

La sfârşitul lecturii, primarul a supus la vot propunerea 
şi, în afară de opoziţie, toată lumea a fost de acord. Un 
reprezentant al opoziţiei a şi prezentat un amendament la 
articolul şapte spunând: 

— Noi considerăm că extinderea clădirii Casei de 
nebunatici constituie un abuz al colegilor de la putere şi 
ascunde, clar, interese personale. D-aia, în locul unei 
clădiri presupunând cheltuieli care depăşesc bugetul local, 
chiar printr-o rectificare... 

— Mai concret, domnu coleg, îl atenţionă primarul. 

— ... Adică, noi credem că ar fi suficient un ţarc... 


— Un ce?! 

Dintr-odată, în liniştea deplină, s-a auzit băzâitul 
puternic al unui cărăbuş făcându-le pe două consiliere să 
părăsească sala de şedinţe ţipând. 

— Ţarc, domnilor, repetă reprezentantul opoziției. 
Costurile ar fi mai mici cu peste şaptezeci şi trei la sută... 

Aşa da! 

Amendamentul fiind admis cu unanimitate de voturi, 
îngrădirea zonei botezată Psihiatria „ŢARC” urmând să 
înceapă imediat ce o comisie de fezabilităţi ar fi aprobat o 
parte a sumei prin subvenție externă. Din păcate, viteza 
cu care a fost aprobată suma respectivă, ne-a umilit, a 
umilit întreaga populaţie activă a oraşului: 

— Adică, cum, s-a revoltat viceprimarul, ăştia ne vor 
urgent în cămăşi de forţă şi băgaţi în ţarc? 

Supusă ideea la vot, s-a obţinut unanimitatea... 


MĂREŢIA PROSTIILOR SPUSE CU TACT 


Mi-au plăcut întotdeauna micile sindrofii, unde se 
întâlnesc familii de-o anumită condiţie socială, cu un 
anumit nivel de cultură generală... Este de-a dreptul 
fermecător să asculţi şi să participi la conversații în care 
sunt etalate cunoştinţe cu responsabilitate şi seriozitate 
dezarmante. Trece timpul repede şi instructiv, aflăm o 
mulţime de noutăţi în timp ce ai casei îşi văd de-ale lor cu 
atenţie şi meticulozitate pentru ca musafirii să fie 
impresionați... Cum e şi firesc, sosirea musafirilor este 
începutul evenimentului: 

— Oho! Te salut, te salut! Bine-ai venit!... Da, cum: 
singurel-singurel? 

— Bună, bună! Bine te-am găsit, Jenicule... 

— Şi doamna ta? Şi micuţu? 


— Care micuţ? 

— Păi, nu aveaţi un puştiulică - recita nişte versuri 
formidabile... 

— A, da-da: Relicelu... Momentan e la ţară, s-a dus mă- 
sa după el... Vin şi ei... 

— Perfect! De-abia aştept să-l revăd.. 

— Vine-vine, e cu mă-sa... 

— Ok-ok! Hei, am interzis cu desăvârşire descălţatul, 
da? Poftiţi-poftiţi... Oho, ce surprindere! Indrescule, tu, 
mă? Nu-mi vine să cred... Când aţi sosit în ţară? Parcă 
eraţi în Singapore... 

— O, nuuu! Sunt cetăţean guinez... 

— Bravo! Şi soţia? loana parcă... 

— A fost! Mi-am găsit o guinezoaică superbă, mă... 

— l-auzi! Felicitări! Şi eşti mulţumit? 

— Foarte! Mai vorbim, da? M-aşez undeva, că sunt mort 
de oboseală... 

— Hei! Ce naiba faci? Vii din lumea largă şi te descalţi? 
Hai, mă!... Treci în sufragerie - o mai ştii pe nevastă-mea? 
Ea primeşte oaspeţii mai importanţi... 

— Ei, cum! Pe Maricica? Păi... 

— Bine, e o chestie faină cu descălţatul... Subscriu şi te 
înţeleg... 

— Dar să vezi întâmplare, mă, Jenicule... Organizai o 
mică sindrofie la logodna cu guinezoaica şi ştii cum e: 
rude, doi-trei prieteni, colegi de afaceri... Şi-mi zice ea: 
Minule, adică eu, să nu se descalţe oaspeţii, că eu fac 
ordine şi curăţenie fără nicio problemă. Ok, am fost de 
acord, deşi ea făcuse o curăţenieeeee...! Mă, Jenicule, 
străluceau toate, înţelegi? Şi începură sosirile - ce să-i pot 
opri: s-au descălţat toţi... In cinci minute, Jenicule, ni s-a 
umplut casa de o duhoare de picioare nespălate, încât am 
văzut pe faţa soacră-mii cum arată culorile spectrului solar 
în Guineea... Nu intru în alte amănunte, doar atât că 


mireasma de picioare nespălate venea de la un văr de-al 
ei, luptător în nu-ştiu-ce organizaţie ultrasecretă... Aşa că, 
dragul meu, pentru orice eventualitate: fără descălţări! 

— Am priceput... A, domnu director, Pălăvraciu! Poftiţi, 
intraţi-intraţi! Doamne-fereşte, cum să vă descălţaţi? Nici 
vorbă! 

— Bine, dragă, foarte... 

— Şi doamna soţie, nu vine? 

— Ei, cum! Imediat e aici - vine cu văru-so vitreg... 

Vitreg? Aha!, gândesc, vitreg - bravo! 

— A, da: o văzui deunăzi cu unu... Treceţi în sufragerie! 

— A, dar aveai şi un ficioraş, Jenică! Sper că nu-l 
trimiseşi la ţară... 

— Nuuuu! — e pe-aici, dom’ director, e pe-aici... 

„..Fiind toiul verii, suntem cu toţii de acord să ieşim pe 
terasă, că avem suficiente locuri la cele trei mese. Cu 
ocazia asta, am salvat-o pe soacră-mea de infarct... 
Doamnele servesc lichior, domnii coniac... Încet-încet se 
relaxează lumea, apoi se încălzeşte corespunzător pentru 
declanşarea unei conversații generale... La un moment 
dat, domnul director, mare iubitor de copii, mă somează: 
Jenică, îl vreau pe puştiulică, vreau o discuţie cu el, vreau 
să recite - câţi anişori are acum? 

— Aproape de patru... 

— Bravo! Să fie sănătos şi... şi... A, ia uite-l! 


PLOPUL ŞI ROATA ROMBOIDALĂ 


Mă număr printre inşii care, în anumite momente, ştiu 
să-şi lase imaginaţia să zburde cu nonşalanţă prin lumea 
celor mai normale sau chiar mai trăsnite logici. Din acest 
motiv, mulţi dintre cunoscuţii, colegii şi prietenii mei spun 


că problema mea nu e intempestivă, ci urmare firească a 
faptului că arborele meu genealogic are câteva crengi 
contorsionate, despicate, unele chiar lipsă, ca urmare s-a 
şi căzut de acord că, din punct de vedere psiho-mental, 
precis arborele meu genealogic ar fi sub formă de plop... 
Ca definiţie pentru o nouă ediţie a DEX-ului pe care tot mai 
multă lume îl ignoră: plopul este un fel de arbore în care 
stau agăţaţi ciorchine, oamenii tâmpiţi, însă cu pretenţia 
că ar face parte din elita planetei, de unde şi expresia: mă, 
eşti în plop, adică, după expresia unui fost coleg, mare 
anecdotolog: 

— Frate-mi-o, autopsia, rapid, fiindcă nu e totul pierdut! 
Ştiinţa a făcut progrese mari - se mai poate recupera câte 
ceva din corpul tău... 

Răutate? Consolare? 

Poate o combinaţie... 

Am ştiut că speranţa lor a fost să-i dau în tribunal pentru 
simplul motiv ca să le demonstrez că am voinţă. Am! Adică 
suport cu zâmbet batjocoritor că povestea cu plopul şi-au 
spus-o unii altora cu înflorituri şi motive populare exact 
pentru a a-mi exterioriza naivitatea şi idioţenia într-o sală 
de judecată. In acest sens, s-au pus repede de acord că 
metamorfoza respectivă poate fi convertită în convingere, 
adevăr pe care l-au şi menţionat, cu trei sublinieri în două 
memorii către conducere, precizând şi că instituţia noastră 
ar funcţiona cu mult mai eficient disponibilizând unele 
persoane, cum ar fi domnul Luchi Bestaru... 

Adică, eu. 

Coincidenţă să fi fost? 

Cert este că, într-o marţi dimineaţa, secretara Nucuţa - 
diminutiv în contrast evident cu masa ei corporală - a 
întredeschis uşa biroului nostru şi, cu vocea sa stentor- 
marţială, m-a anunţat sec: 

— Domnu Bestiaru, vezi că te cheamă şefu, urjent! 


— Bestaru, doamnă! Be-sta-ru!, a corectat-o un coleg. 

— La mine n-are contaţie o vocală, domnul... 

Vizita la Şeful la prima oră a dimineţii, mi-a amintit 
imediat de vechea şi înţeleapta zicere:  fereşte-te 
întotdeauna de ochii şefului, şi de copita calului, 
ameninţare subtilă care, transferată la noi în Birou „în 
interesul serviciului”, sună precum: completul se retrage 
pentru deliberare şi stabilirea sentinţei... 

— Ai feştelit-o, Bestarule!, mă lămureşte careva din 
Birou. 

— Fă-ţi noul testament şi vezi ce ne laşi după 
decapitare, mă îndeamnă alt coleg. 

— Ok - bucuraţi-vă, le răspund. 

„„De regulă, vederea directorului nostru, instalat în 
funcţie pe criterii pur politice, îmi declanşează în 
imaginaţie apariţia unei figuri semănând perfect cu mumia 
Omului din Tollund, care, se zice, ar fi trăit în Danemarca 
în epoca fierului. În paranteză fie spus, mie mi-ar conveni 
mai mult să fiu confundat cu mumia tânărului şi celebrului 
faraon Tutankhamon care la vârsta de numai 7 ani s-a 
însurat cu frumoasa Ankesenamon... 

Afurisitul! 

Adevărul e că totdeauna l-am invidiat pe faraonul ăsta! 
Astfel că, pentru a mai reduce din invidie şi suferinţă, am 
comparat-o pe „frumoasa lui” cu „frumoasa noastră”, 
respectiv, Delira Ostroveanu, şefa Serviciului nostru 
intitulat cumva pompos: Aprovizionare-Prelucrări la cald- 
Desfacere, care ni se părea frumoasa din pădurea 
adormită, adormiţii fiind noi, colegii ei, pentru a nu într-a 
în vreun scurt circuit cu halterofilul de bărbatu-so... 

— Chiar acum să intru la şefu?, o întreb pe Nucuţa. 

Bine că nu are lasere în loc de ochi! 

— Bună dimineaţa, să ne trăiţi, dom’ director! 

— Mneaţa, Bestarule! Zii!... 


— M-aţi chemat... 

— Eu?!? Nucuţa!, doamna secretară! 

— Poftiţi, domnu’ drector... 

— Nu ştiţi, l-am chemat eu pe domnu' coleg? Şi după 
câteva secunde: A, da, bine, lasă: mi-am amintit... Ocupă 
loc, Bestarule - te ascult... 

— Păi... Adică, pentru ce m-aţi chemat? 

— Păi! Păi, nu tu făcuşi aiureala asta de referat- 
propunere? 

— Ba da... 

— Şi? 

— Nu pricep, dom’ director: l-am gândit, l-am scris, l-am 
dat la secretariat, l-am... 

— Da, dar chestia cu roata... Ştii? Îţi divulg un secret: eu 
am la bază învăţământ la distanţă, nu politehnica... Dar 
am citit referatul, l-am recitit, mi-am şi notat câte ceva, 
însă tot n-am priceput chestia cu... romboidala... 

— A, roata? 

— Da... Explică-mi, că eu n-am auzit până acum de aşa 


ceva... 

— E o invenţie pe plan mondial... 

— Eşti sigur? 

— Absolut convins! Am vorbit şi cu văru-mio din 
Oregon... 


— Oregon, sau oregano? 

— Nu, dom’ director, ăla e un condiment. Eu vorbeam 
de Oregon, un stat din America... 

— Da, şi? 

— Zicea văru-mio că aşa ceva nu se există în State, iar 
dacă acolo nu este, atunci, nu e în toată lumea! 

— Ok, da convinge-mă şi pe mine la ce dracu se poate 
folosi o asemenea roată... 

— La însămânţări... 


— Cum-cum?! Doamna Nucuţa! Un pahar cu apă te 
rog... 

— Deci, dacă aveţi timp să mă ascultați... 

— Am - zii! 

— Deci, dom' director, acest tip de roată nu are mers 
rotund, da? 

— Da... 

— Buuuun! Aşadar, romboidala se roteşte normal dând 
din colţ în colţ, da? Da! în consecinţă, la fiecare 
hurducătură, dintr-un fel de rezervor dotat cu un orificiu 
adaptabil pentru oricare soi de sămânță, special pe care 
este montat un contor setat în aşa fel, va cădea spre 
cuibul din sol doar un anumit număr de seminţe, 
funcţionarea fiind contorizată de un aparat care va ţine 
evidenţa numărului de boabe la hectar... — înţelegeţi? 

— Parcă-parcă... 

— Aşadar, nu se vor mai risipi boabe, iar în acest fel 
firma va face economii de neimaginat... Vom deveni 
rentabili, ca să nu mai spun că, odată brevetată invenţia, 
vom scoate producţie de serie, vom comercializa şi... 

— Da, mi se pare interesant... Doamna Nucuţa, cheamă- 
i, te rog, şi pe ceilalţi în birou la mine... lar tu, bestarule, să 
le prezinţi cu detalii invenţia... 

— Da, desigur... 

Când întregul nostru colectiv a fost de faţă, într-o linişte 
de cavou am explicat cu lux de amănunte totul... La 
sfârşit, directorul s-a interesat: 

— Are cineva ceva de comentat, vreo nelămurire? 

— Da, eu, a ridicat şefa Delira două degeţele de zână 
exilată: de unde şi cum i-a venit colegului Bestaru ideea 
acestei invenţii? 

— De unde!, a sărit imediat cu răspunsul un coleg. Din 
plop, doamnă, fiindcă orice arbore genealogic în formă de 


plop are toate ramurile pline de idei-invenţii, astfel că e o 
normalitate să... 

— În această ordine de idei, zise directorul, eu propun 
să obţinem aprobare de la For pentru a ne transfera cu 
toţii în plop - ce spuneţi? 

— Apoi, nu suntem deja?, se miră doamna Delira. 

Chiar aşa... 


CA ÎNTRE DIABETICI... 


Stăteam la rând pe coridorul în capătul căruia se afla 
cabinetul de diabetologie a cărei uşă era drapată cu o 
pânză de culoare crem-maronie. Ordonaţi, gânditori şi 
privind spre câte ceva de dincolo de realitate, aşteptam să 
apară doctoriţa - femeia aceea cu nume de floare şi cu 
mers de cadână oriental-profesionistă. Cei mai bătrâni 
dintre noi, sau cu mintea coborâtă viguros spre 
adolescenţă în drumul ei spre mintea copiilor, o şi vedeau 
plimbându-li-se alături, potrivit de înaltă şi cu buze... Ah, 
Doamne, ce gură, ce mers unduitor-lasciv, ce şoldurele, ce 
ochi, ce sânişori, ce...! Umflaţi cu silicon? Da, şi? Ce 
contează! Le mângâi pielea roz-catifelată, îţi faci semnul 
crucii, îi săruţi până ce tensiunea bate cu inima la uşa 
infarctului şi, dacă îţi mai aminteşti numărul smuraului, 
suni. Dacă nuuuu... Da, ce putere de distrugere a raţiunii 
are diabetul ăsta! 

„„Stai la rând cu două, chiar trei sute glicemie, undeva, 
nu foarte departe, se conturează o formă ciudat-fumurie, 
iar noi ne gândim la formele de relief ale trupului 
doctoriţei. Fără îndoială, diabetul are ceva nervuri şi spre 
zona psiho-mentală, poate chiar spre... alzheimer 


— Doamne, ce mulţi suntem!, vorbi ca pentru sine o 
doamnă corpolentă cotrobăind tot mai agitată prin poşetă. 
După chipul ei, se vedea tot mai clar că obiectul căutat 
se afla în cu totul altă parte, însă era de-o perseverenţă 
uluitoare. Cetăţeanul de lângă ea, poate glumind, o 
întrebă la un moment dat, cu un pic de exasperare în glas: 

— Mă scuzaţi, doamnă, nu vreţi să vă ajut? 

— Adică să-mi bagi mâna prin poşetă?, se minunează 
doamna. 

— Da unde?, întreabă insul cu deplină seriozitate. 

În clipa următoare ne-am dat seama, toţi diabetiștii, că 
am fi putut avea un filosof între noi dacă tăcea. Dar n-a 
făcut-o, iar doamna, cu voce uşor scrijelită, i-a atras 
atenţia definindu-i statutul: 

— Domnule, pari om serios, dar te comporţi ca un 
huligan... Dumneata, crezi că eu am venit aici să mă 
maimuţăresc, să stau la coada asta infernală cu o glicemie 
de... nu contează!, desigur. Ai în minte doar aventuri 
amoroase, acostări de femei, poate şi de bărbaţi... 

— Vă simţiţi, adică sunteţi cumva atrăgătoare din acest 
punct de vedere? 

— Eşti un măgar ordinar! Om bătrân şi te gândeşti la 
prostii! 

— Doamnă, dar eu nu... Adică, am glumit... 

— Păi, ce, nu vă ştiu eu pe ăştia? Aşa, după cum îmi dau 
seama, cred că mai eşti şi homosexual! Nu ştiu şi nu vreau 
să jignesc regnul homosexualilor, dar... 

— Mă scuzaţi, stimată şi destinsă Doamnă - regn aţi 
spus? Regn!?! se auzi întrebarea cuiva. 

— Da, şi? Vă disperă că faceţi parte şi dumneavoastră 
din...? 

— Nu, doamnă, nu! Mă mândresc... 


— Stai, domnu: adică ei n-au dreptul la viaţă? lar 
lesbienele, la fel! Dă-te mai încolo, adică depărtează-te de 
mine, că asta se cam ia... 

— Aşa e, doamnă, se ia sigur, o aprobă alt diabetic. 
Nevastă-mea s-a culcat femeie-femeie, înţelegeţi?, iar 
dimineaţa s-a trezit bărbat... 

— Cum-cum?!? Doamne fereşte! 

— Are dreptate, reveni primul bărbat. Fix aşa am păţit şi 
eu: seara, lângă mine, femeie, iar dimineaţaaaa... Noroc, 
doamnelor şi domnilor că mi-a dat Dumnezeu un caracter 
puternic şi o mare prezenţă de spirit, că altfel o mierleam. 

— Adică, chiar, domnule, bărbat-bărbat? 

— Exact, doamnă: ştiinţa a înaintat, plus că mai e şi 
democraţie... 

— Daaa! S-a ajuns până acolo, că iei seara o pastilă şi 
dimineaţa eşti cu sexul schimbat, completă o voce. 

— Domnu, ţi-am zis şi te-am rugat: depărtează-te de 
mine, fir-ar ale dracu de... Hei, ia mâna!! E clar că e ceva 
cu dumneata... Bani n-am, aşa că... 

— Cu mine? Păi, nu vă spusei că nevastă-mea... M-am 
trezit dimineaţa cu un bărbat în pat lângă mine - husar, ce 
mai! Avea... 

— Husar? 

— Da, doamnă, şi cu mustăţi de-alea speciale, răsucite - 
furculiţe, nu alta! 

— Hai, domnule că le trânteşti, zău!... 

— Pă cuvânt, doamnă! Avea o pereche de mustăţi 
răsucite, cu vârfuri-ac şi un barbişoooon...! 

— Nevastă-ta?!? 

— Am crezut că leşin. Norocul meu, noroc în viaţă!, a 
fost că mi-a zis, cu vocea ei natural-melodioasă: dragule, 
eu sunt, iubirea ta... Dacă vrei, facem şi un picuţ de sex... 

— Doamne, mare ti-i puterea!, se tângui altă voce de 
femeie. 


— Mare, doamnă, da a dracului e şi mai şi! 

— Păi, vezi că eşti nesimţit? Homosexualule! Pleacă 
naibii de-acilea! Auzi, ce şmecher: să mă ajute la căutatul 
în poşetă...! Că aşa vă legaţi de oameni... Poate vrei să 
ieşim la o demonstraţie pro... 

— Nu vreau! 

— Deocamdată - vă ştiu eu şmecheriile... 

— Doamnă, dar eu nu sunt... vă jur! 

— Lasă! Hei, nu te-apropia, că sun la unu-unu-doi! Să 
vină SMURD-ul... 

— Cât e ceasul, dragii mei diabetişti? 

— Diabetici, doamnă! 

— Te pomeneşti că mă înveţi şi cum să vorbesc... Da nu 
mai vine doctoriţa aia, domnilor colegi? 

— Mai sunt şaptesprezece minute... 

— În regulă. Cum staţi cu glicemia, domnilor colegi de 
suferinţă? 

— Eu n-am. 

— Nici eu. 

— Nici eu... 

— Adică, nimeni nu are glicemie?, se miră stăpâna 
poşetei. Mincinoşilor! La homosexualul ăsta - hei, nu te- 
apropia! — mă aşteptam, dar voi... 

— Ne jigneşti, doamnă!, ţipă cineva de la capătul din 
faţă al rândului. Auzi, fă! lo nu ştiu multe - cât zici mec, te 
belesc. Pun sare pe tine şi te trimit la Caraibe! Ce ai, fă? 
Ăla-i homosexual, noi suntem mincinoşi... Dumneata, de 
fapt, cu ce suferi? 

— Cu capul suferă, precis!, lămuri lucrurile cineva. 

— Domnu! Hei, măgarule, un singur milimetru dacă te 
mai apropii... Deci, n-are nimeni glicemie... 

— Eu am glucometru, zise careva. 

— Ce e ăla? 


— Domnule, eşti un porc, măgar ce eşti! Te legi de 
femei... 

— A, săru-mâna, săru-mâna, doamna doctor! 

— Sunt domnişoară!... Toţi sunteţi pentru cabinetul 
meu? Peste cinci minute, intră primul... 

De fapt, care era primul? Se porni o vânzoleală şi 
îngrămădeală spre uşa cabinetului, draperia fu sfâşiată şi 
călcată în picioare, iar uşa cedă şi ne trezirăm aproape de 
tot de doctoriţa care, rămasă într-o pereche de chiloţei 
tanga, amuţi blocată de privirile noastre de coioţi hulpavi. 

„„.Ca din pământ, apăru asistenta care lămuri situaţia: 

— Aici e cabinet de psihiatrie - diabetologia e 
următoarea uşă... 

— Şi noi? Diabetici sau alienaţi?, întrebă careva cu 
veselie în glas. 

— Şi una şi alta, i se răspunse. 

— Serios, mă? Mă bucur de cunoştinţă: profesor 
universitar doctor Dedea Potângă... 

— Doctor în ce, domnu? Dacă nu vă deranjează... 

— În... Imediat, imediat, să-mi verific diploma... Na, că 
mi-o uitai la... La? Pfui, Doamne.!... 


A DOUA REVENIRE LA... NORMAL 


Sunt proprietarul unui nume ciudat, spectaculos şi cu 
priză la lume: Scăfârlie Bandrasculă. In afară de asta sunt 
un anonim cunoscut şi apreciat că nu ies în evidenţă cu 
nimic fapt care a fost apreciat mereu. M-am căsătorit cu o 
transfugă din Nairobi de la care mi-am împrumutat şi 
numele. Şi totul a funcţionat perfect în viaţa noastră din 
toate punctele de vedere. Ea era frumoasă şi inteligentă, 


eu sentimental şi permanent îndrăgostit, mai ales că un 
fost coleg şomaj m-a atenţionat: 

— Vericule, femei frumoase şi inteligente sunt rare - ai 
grijă!: 

În orice caz, de la înălţimea unei jumătăţi de secol de 
viaţă, totul părea să fi apucat pe un făgaş bine 
dimensionat şi suficient de solid pentru a nu reacţiona la 
seisme sentimentale. Cu atât mai mult că, în urma 
divorţului de prima nevastă, scăpasem, în sfârşit, de o 
convieţuire purtată ani de zile în spate şi în suflet ca pe un 
blestem. Şi eu şi ea ne cramponasem de un ceva cu mult 
mai vulnerabil decât ne puteam noi închipui, decât ne 
venea nouă să credem. De fapt, nici nu cred că stătusem 
vreodată să analizăm ce se întâmpla de-adevăratelea cu 
noi şi de unde naiba pornea răul care ne măcinase atâţia 
ani de zile. Orbecăisem prin viaţă alături, oftând din când 
în când, revoltându-ne sau certându-ne într-un ritm din ce 
în ce mai accelerat însă. lar în una din zile, la finalul unui 
conflict condimentat cu mahalagisme de ultimă speţă, 
care scosese pe palier majoritatea locatarilor, ea sau eu, 
nu mai ştiu care, am pronunţat cuvântul „divorţ”; însă nu 
ca de obicei, ci cu patimă, hotărâre şi, cred acum, ca o 
răzbunare deplină şi definitivă. A fost mai uşor decât ne- 
am fi aşteptat: copii nu aveam, lucrurile şi tot ce credeam 
noi că ne unea în căsnicie, era o falsă impresie. Am 
convenit că eram doi oameni raţionali şi chiar intelectuali, 
drept care am considerat absolut nepotrivit să facem 
tărăboi pentru un obiect sau altul. Am împărţit totul în cea 
mai perfectă ordine şi disciplină, trăind parcă sentimentul 
unei descătuşări. Evident, vecinii - care ştiuseră cu mult 
înaintea noastră că vom divorța - se transformaseră în 
adevăraţi „arguşi” şi stăteau, sărmanii, mai mult pe scări, 
prin faţa sau prin spatele blocului ca să nu le scape 
spectacolul de gală: finalul unei căsnicii de aproape un 


sfert de secol. Regret, dar nu le putusem oferi mai nimic. 
Apartamentul l-am vândut unui angrosist care nu ne-a 
întrebat cât costă, ci când îl putem elibera. Deci şi din 
acest punct de vedere lucrurile merseseră strună. Am 
crezut de vreo câteva ori, văzând cu câtă viteză se derula 
totul, şi cât de armonios, că însuşi Dumnezeu prin 
cumsecădenia şi înţelepciunea sa participa nemijlocit la un 
eveniment cu care, în principiu, nu era de acord. Dar, 
probabil, prefera şi El răul scurt al unei despărţiri decât 
păcatul lung al unor interminabile neînţelegeri. După vreo 
lună de zile nici nu am mai întâlnit-o pe fosta nevastă, un 
vecin binevoitor spunându-mi că o văzuse cu un tip foarte 
bine (întotdeauna aşa se întâmplă...), într-o maşină 
decapotabilă din care te asurzeau ritmurile bănăţeano- 
sârbeşti atât de viguroase, acaparatoare şi de pline de 
patos folcloric... Şi mă privea cu atenţie să vadă cum mă 
învineţesc de invidie. Eu! Păi, în clipa aceea am avut un 
moment de nebunie şi cred că am iubit-o cu adevărat: 
bine, sărmana, că scăpase de mine şi bine că acceptase să 
mă scap de ea. Era un înger de femeie, nu? Şi brusc m-am 
simţit extrem de bine, poate chiar fericit - deşi această 
noţiune mi-a produs de fiecare dată neîncredere - 
devenisem cu adevărat liber, puteam acţiona exact cum şi 
cât mă ducea mintea. Şi unde mă putea duce în altă parte 
decât la sloganul strămoşesc: să-mi refac viaţa? — 
sintagmă idioată, de altfel, fiindcă, dacă ne gândim câtuşi 
de puţin, au dispărut în timp câteva elemente esenţiale 
care ţin de fizionomie, psihic, biologic, fiziologic, 
sexualitate... Mai puteam vedea eu lumea cu ochii celui 
care şi-a făcut o dată viaţa? Trecuseră anii, buni-răi cum 
fuseseră şi nu era vorba despre o bandă magnetică, o 
casetă video sau alt mijloc, oricât de sofisticat, de a 
readuce, de a retrăi nişte ani, nici măcar nişte momente. 
Deci, refacerea vieţii e o amăgire pentru oamenii creduli şi 


cam tâmpiţi. Pe de altă parte, refacerea ar fi însemnat 
reluarea întregului şi nu pe felii convenabile, ceea ce, să 
fiu sincer, nu mi-ar fi convenit deloc. Preferam să fiu 
bătrân şi singur - vorba poetului - decât tânăr şi să iau 
prostia de la capăt, să suport cu frică de Dumnezeu altă 
fiinţă zănatecă, prefăcându-mă mereu în faţa rudelor, a 
lumii în general, că lucrurile merg bine, iar căsnicia 
noastră poate constitui exemplu de mariaj. Să o facă alţii! 

Mă simţeam bine şi liber. Nu mă mai întreba nimeni 
nimic, nu trebuia să răspund la întrebări aberante, nu 
trebuia să dau socoteală pentru fiecare leuţ cheltuit - 
nimic... Se lăsase liniştea peste existenţa mea până atunci 
atât de zbuciumată. Ursitoarele rele îşi făcuseră harakiri 
de ciudă, în timp ce, cele bune, îşi reintrau încet în 
drepturi. De-aş fi fost puţin mai concesiv, aş fi putut spune 
că eram chiar fericit (totuşi), dar îmi era şi cam teamă să 
nu sperii binele care dăduse peste mine, un bine absolut 
normal, dar de care fusesem atâţia ani frustrat. Din vina 
mea, evident, pentru că Dumnezeu nu te ia de mână să-ţi 
spună: 

— Mă, eşti tâmpit? Nu vezi că ai dat-o în bară? 

Nu. Stă şi El şi se miră că această creatură, Omul, eu, în 
cazul de faţă - o făcuse după chipul şi asemănarea lui. Pe 
dracu! Nici urmă de aşa ceva. Chiar şi cele zece porunci 
erau încălcate fără nicio remuşcare de indivizi care 
mergeau la biserică, se rugau cu aparentă conştiinciozitate 
şi evlavie, dar trăgând cu ochiul la cei din preajmă să vadă 
cum erau îmbrăcaţi, cum se aşezaseră în genunchi... Sau 
cum de veniseră la biserică ei, care, fuseseră atei convinşi, 
ba mai ocupând şi funcţii prin fostul partid comunist; sau 
se mirau pur şi simplu cum de nu-i trăsnea Dumnezeu pe 
aceşti nelegiuiţi care arătau, totuşi falşi în ipostaza oii 
rătăcite şi cam căpiate întoarsă la turmă. Era un spectacol 
ridicol şi, în acelaşi timp, jalnic să-i vezi, dar şi, sigur, 


revoltător pentru creatorul însuşi. Deşi se pare că pe El nu- 
| mai prea interesa chestiunea şi micimea omenească de-o 
vreme încoace, zburdălnicia homo-sapienşilor prin şi 
printre opreliştile transmise de El prin fiul său şi ajustate 
ameninţător de evanghelişti, mai cu seamă de apostolul 
Pavel, devenind doar un fapt divers. Poate că era 
adevărată zicerea că, pentru ultimii treizeci de ani ai 
secolului şi ai mileniului, lăsase omenirea pe mâna 
preaprimitorului Scaraoschi, ţinând seama că toate se 
desfăşurau în conformitate cu previziunile Apocalipsei, 
existenţa planetei tinzând spre un haos desăvârşit, în 
perfectă armonie cu ideologia belzebutiană. Această 
constatare nu era prea optimistă şi, ca atare, impunea o 
anumită accelerare a... refacerii vieţii mele pentru a intra 
din nou în rândurile lumii bune şi cu frică de Dumnezeu, 
cum mă tot dăscăleau toţi, prieteni şi cunoscuţi, colegi şi 
rude, de parcă burlac fiind, le-aş fi adus importante 
prejudicii morale şi le-aş fi uzurpat tronul demn al fidelității 
depline. Sau, mai ştii? Poate că mă simțeau ca pe un fel de 
pericol-eminenţă cenușie planând donjuanesc pe deasupra 
armonioaselor lor căsnicii, dar cu precădere amenințând 
buna înţelegere în familii şi fidelitatea frumoaselor şi 
castelor soţii. E o simplă bănuială care gâdilă, însă, orgoliul 
meu de mascul, pentru că, în realitate, lucrurile nu stau 
deloc aşa; eu îmi iubesc aproapele exact cât îmi dau voie 
cele zece porunci care, între altele fie spus, retează orice 
pornise spre desfrâu: „Să nu preacurveşti”, adică să nu 
depăşeşti o anumită limită a curviei; „Să nu pofteşti 
nevasta aproapelui tău, nici robul lui - în cazul în care eşti 
homosexual, nici roaba lui, nici boul lui, măgarul lui...” - 
nici măcar măgarul! Deşi partea cu boul şi măgarul, sună 
cam dubios, însă nu are acum rost să intrăm în cine ştie ce 
detalii biblice. Cert este că eu înţeleg perfect situaţia, 
fiindcă, după divorţ, m-am deşteptat extraordinar de mult, 


văd lumea cu alţi ochi, aşa că, bineînţeles, nu voi mai face 
greşeli majore. Sunt din ce în ce mai convins că Providența 
îmi va îndruma paşii şi mintea numai spre bine, având în 
vedere că perioada de verificare a probităţii mele morale 
trecuse, o trecusem cu brio... 

Deci: 

Aşteptând într-o dimineaţă să deschidă la marketul din 
colţul străzii, la un moment dat descopăr la capătul privirii 
mele o vietate. Nu înaltă, nu scundă, nu grasă, dar nici 
prea slabă, blondă, cu ochi albaştri care, în paranteză fie 
spus, mi s-au părut ai unei viţele înţărcate în ziua 
precedentă. Era limpede ca lumina Farului din Alexandria 
că vietatea tânjea după ceva; am bănuit, dar nu intru în 
amănunte de prisos. M-am apropiat, n-am zis nimic de 
timp, nu am întrebat-o dacă e singurică, nici cât era ceasul 
- Nuuu, ci pur şi foarte simplu, ca de la bărbat la bărbat, 
fiindcă din punct de vedere al fumatului femeile sunt mai 
bărbaţi decât oricare mascul dependent de iarba dracului. 
Bine, las şi amănuntele astea şi, în concluzie, i-am zis: 

— Nu cumva aveţi un foc? Că mi-am uitat bricheta... 

Orice femeie, oricât ar fi fost de îngustă la minte, şi-ar fi 
dat seama că întrebarea mea ascundea oarece interes, iar 
cea din faţa mea a crezut la fel, însă a răspuns cu 
eleganţă: 

— Ba da - aveţi şi pentru mine o ţigară? 

Ce v-am spus? Dar, domnilor, vă jur liniştit că avea 
vocea Mariei Callas pe vremea Bolero-ului lui Ravel, voce 
pe lângă care glasurile îngerilor puteau să semene cu 
răgetul Măgarului lui Buridan tocmai sosit la celebra 
bifurcaţie de drumuri unde şi-a dat obştescul sfârşit - să 
păstrăm un moment de reculegere... Drept care am 
gândit, în şoaptă, ca să nu-mi intre destinul la idei: poate 
că asta e refacerea vieţii mele. Am privit-o cu o nuanţă de 
interes în plus, am încercat să pătrund dincolo de 


aparențele  clar-pozitive şi, intimidat-adolescentin, am 
gângurit, totuşi, o întrebare mai decisivă: 

— Îmi daţi voie să fumăm împreună? 

Ne-am aşezat pe banca din faţa marketu/ui şi am 
început să pufăim cam la fel de pătimaş, dar fiecare cu 
gândurile lui. Ale mele erau simple, aproape rudimentare, 
reduse la întrebarea de importanţă capitală pentru mine: 
s-o atac sau să n-o atac? Era eminamente necesar, cu atât 
mai mult că folosea un parfum distrugător pe o rază de 
cincizeci de metri pătraţi, de senzual ce era, iar buzele ei 
frumoase şi bine garnisite cu ruj îmbiau la un sărut 
suficient de lung pentru a lăsa marketul fără clienţi cel 
puţin un sfert de oră. Diferenţa nefiind mai mare de şase- 
şapte ani după calculele mele estimative, mi-am făcut 
cruce cu limba pe cerul gurii şi am declanşat marele 
asediu pentru refacerea vieţii mele: 

— Nu vă supăraţi: soţul dumneavoastră e canibal? 

Sper că aţi înţeles subtilitatea mea psiho-socio- 
filozofică... 

Intrebarea i-a produs un şoc destul de puternic, aşa că 
foarte greu a reuşit să articuleze două cuvinte: 

— Nu, de ce? 

— Fiindcă, dacă ne vede pe amândoi stând pe bancă, ne 
mănâncă. Devii... 

— N-am soţ - ieri am terminat divorţul... 

Dacă aş fi auzit concomitent trâmbiţaşii din Apocalipsă, 
istericalele neveste-mii când îi cumpăram flori plus urgia 
unei tornade, toate ar fi fost un vax pe lângă zguduirea 
moral-sentimentală care mi-au produs-o cele două cuvinte. 
Acum se punea problema dacă s-o atac în continuare pe 
flancuri sau frontal. Am optat pentru ultima variantă şi, 
după ce i-am prezentat cu lux de amănunte autobiografia, 
i-am zis ca să mă dau important şi deştept: 

— Cam acesta ar fi pe scurt curriculum vitele meu... 


Pentru că autobiografie suna vetust şi se simţea o 
adiere de comunism. 

Între două pale de fum mi-a prezentat şi ea curriculum- 
ul propriu. Am descoperit că aveam o mulţime de puncte 
comune: divorţaţi amândoi, soţul ei beţiv, microbist şi 
curvar, nevastă-mea, rea, incultă şi avară; soţul ei din 
familie compromisă - un violator de octogenare, doi hoţi 
de buzunare şi o soră cam prostituată... Fosta mea 
nevastă era dintr-o familie şi mai compromisă. Uf, bine că 
noi eram amândoi integri din punct de vedere moral, 
social şi juridic. Am respirat uşurat şi am dat atacul final: 

— Auzi, doamnă: ştii ce am hotărât? Hai să ne unim 


vieţile!... 
Ne-am dat mâna, am mers la un butic şi am băut fiecare 
câte trei beri - plătite de mine - chestie care m-a 


impresionat vizavi de cantitatea de bere pe cap de femeie. 
lar după câteva zile... După câteva zile bâiguiam fericiţi 
câte un „da” viguros în faţa ofițerului stării civile care 
privea la noi ca la nişte cranii de Cro-Magnon găsite într-o 
dimineaţă sub pernă. 

Din punct de vedere logic, uman şi social, încheierea 
acestei povestiri ar trebui să sune cam aşa: şi au trăit 
împreună până la adânci bătrâneţi având de la bunul 
Dumnezeu prunci frumoşi şi cuminţi... Aiurea! Sfârşitul 
sună aşa: după trei săptămâni am hotărât să divorţăm, 
eveniment de la care vom comemora în această vară doi 
ani, iar procesul de împărţire a bunurilor continuă cu 
martori, cu ţipete şi expresii care amuţesc nu numai 
asistenţa ci şi completul de judecată. O doamnă 
judecătoare, blonduţă şi cu trei cruciuliţe patriarhice 
atârnând senzual printre o pereche de sâni ceva mai 
viguroşi decât ai Pamelei Anderson, a jurat cu mâna pe 
Constituţie că ea n-a mai auzit asemenea trivialităţi. Dar 
cine a obligat-o să vină la procesul nostru? Insă avocatul 


meu, om cu experienţă şi cu figură nurnberghiană, simțind 
că m-a secătuit de bani, mi-a promis solemn că nebunia 
procesului nu va dura mai mult de doi-trei ani dacă-mi 
vând apartamentul şi ce mai am prin casă... 

— Of, Doamne-ajută! 

In orişice caz, când totul se va termina, pentru binele şi 
echilibrul umanităţii, îmi voi reface viaţa, fiindcă aşa nu se 
mai poate... 

AŞADAR... 


N-am fost, nu sunt şi nici şansă de-a fi un bărbat chipeş 
nu există, aşa că m-am consolat de mai mult timp cu ideea 
şi chiar încep să mă simt din ce în ce mai bine şi mai 
important ca unicat în sluţenie... Adesea mă privesc în 
oglinda din baie minunându-mă cât de greu i-o fi fost 
Creatorului să găsească o imagine atât de perfect-pocită 
pentru o oaie din turma lui, deşi sunt repede conştient că 
voinţa, imaginaţia şi forţa sa sunt incomensurabile, iar 
dorinţa de a nu-şi compromite turma l-a dominat desigur. 
In paranteză fie spus, n-am priceput niciodată de ce târla 
Domnului este etichetată de „oi” când, cel puţin în ultima 
vreme, adică de vreun mileniu-două încoace, turma 
Păstorului ceresc e plină de berbeci, aşa cum rezultă din 
principiul înţelept al mătuşii mele, Mary Cheese, (pe 
româneşte, Marița Brânză...), domiciliată în Trafalgar 
Square din Londra, care nu uită, în orice conversaţie 
despre familie şi soţ, să spună: 

— Bărbatu-mio, dragii mei? E un berbec şi numai 
respectul pentru cuplul nostru respectabil şi respectat, mă 
mai ţine lângă el. 

Cum-cum? Tuşa Mary, despre care am spus la ai mei 
cândva: 

— Ce frumos arată moralitatea pe post de Tuşa Mary! 


— Eşti un prost, m-a lămurit vară-mea Serafina ce e cu 
mine. 

— Da?, i-am răspuns, mersi mult! Te iubesc, fiindcă-mi 
pari Venus Williams şi aş face cu tine un dublu mixt, încât 
ar sta pisicu-n pistil! 

— Eşti şi măgar! 

În orice caz, Tuşa Mary, pronunţa acest adevăr despre 
„berbecul ei” privind cu dispreţ şi aroganță englezească în 
jur, mai ales către mine, dacă mă aflam pe-aproape, 
deoarece, cândva, am întrebat-o: 

— Tuşică, unchiul Sir avea coarne berbeceşti şi înainte 
de căsătorie, sau i le-ai montat matale după...? 

Aţi văzut? Slut-slut, da mă duce mintea la ce nu trebuie! 

Întrebarea a rotunjit binişor statutul meu nu numai ca 
fiind cea mai slută prezenţă dintre toate neamurile 
familiei, ci şi aceea a unui idiot imposibil de recuperat. Ce 
e drept, şi pe mine m-a dezgustat profund subiectivismul 
său, aşa că anul trecut, când a venit acasă în România cu 
„Sirul” său, i-am servit-o arătându-i fotografia verişorului 
meu din Madagascar, ins cu faţă de Tutankamon 
îmbălsămat şi cu privire de urangutan scărpinându-se 
visător pe burtă de râie căprească. Deci, uraaaa!, nu eram 
singura caricatură din neamul rogojenilor... 

„„Plecată din ţară imediat după '90, Tuşica Mary a ajuns 
în Irlanda, apoi în capitala Angliei unde a fost cu greu 
scoasă din cătuşele poliţiei de către un „sir” cu aspect de 
neamt esesist pe jumătate mut, fiindcă purta o fustiţă 
care-i acoperea greu şoldurile şi fesele-ispititoare. Fără 
îndoială,  vestmântul şi  fesele fuseseră adevăruri- 
argumente suficient de solide din moment ce s-a sesizat 
din oficiu până şi sobra şi încăciulata poliţie londoneză plus 
vreo doi-trei scot/lanayardezi sub acoperire, după cum s-a 
lăudat Tuşica în faţa ciurdei de consăteni veniţi să 
participe la... conferinţa sa de presă. 


Revenind la oglinda din baie şi nu numai: okei, până la 
urmă Divinitatea s-a descurcat relativ onorabil, având în 
vedere posibilitățile sale  tehnico-estetice, chiar cu 
profesionalism, aş zice, însă cred că şi Scaraoschi a prins 
un moment de respiro al Ziditorului şi şi-a vârât coada- 
măturoi în compoziţia pentru ultimul retuş fizionomic. 
Deoarece, din punctul meu de vedere, nimic nu se face 
fără el, şi nici nu sunt sigur dacă, fără procentul lui de 
prezenţă în tot şi în toate, nu s-ar dezechilibra rău 
lucrurile, tătucul pământ luând-o razna şi sfârşind-o într-o 
gaură neagră din Nebuloasa în care supravieţuim cu 
îngăduinţa Uniunii Eteriene (de la eter). Fără a-l supăra, 
sper, pe Domnul, cutez să cred că există o convenţie 
bilaterală, poate chiar reciproc avantajoasă de conlucrare 
între Dumnezeu şi Diavol în orice a existat, există şi va 
exista pe lumea asta. De-aceea, consider în continuare că 
e total greşit să fim exclusivişti acuzându-l pe Antichrist de 
tot ce se petrece rău în viaţa fiecăruia, fiindcă nimic nu se 
întâmplă fără vrerea, acceptul şi puterea dumnezeiască. In 
această ordine de idei, de ce n-am crede că există situaţii 
când Atotputernicul cerului şi-al pământului pare a 
conversa cu Antichrist: 

— Alo! Lucifere, tu eşti? 

— Yes, Luminăţia Ta, eu! 

— Ok! Uite, mă gândii că în chestia asta să-ţi dau 
gheară liberă... 

— O, Doamne, cât de darnic eşti! Mersi mult pentru 
dreapta-ţi înţelepciune şi bunătate! 

— Okei-okei, dar asta nu înseamnă că nu vei ţine seama 
de voinţa mea... 

— Păi, cum altfel, Prealuminate! Normal că îţi voi 
respecta cu sfinţenie vrerea. Ti-am ieşit eu vreodată din 
cuvânt? 


— Ştii ce, Întunecime, cred că ar veni răspunsul, să nu 
mai vorbim despre asta, că uite, fiu-mio se tot plânge 
pentru scăderea numărului de oiţe... 

— Oiţe, Prealuminate? Să ştii că multe dintre ele au 
devenit capre, iar masculii berbeci căpiaţi! lartă-mă, 
Doamne, dar unora le-ai dat învoire să se cloneze, iar 
clonele s-au transformat în politicieni şi... 

Şi aşa se şi petreceau lucrurile: rar, foarte rar exista 
ceva fără ca Diavolul să nu-şi fi vârât codoiul, cum spune 
cu convingere un coleg de serviciu. 

— In orişice caz, voi da dispoziţie echipei mele de draci 
să fie discreţi, Luminăţia ta, cât mai discreţi... 

Adevărul e - după umila mea părere de păcătos, slut şi 
cârcotaş - că, în peste nouăzeci şi nouă la sută de situaţii, 
Diavolul nu s-a ţinut şi nu se va ţine de cuvânt, sau nu o va 
face în totalitate, pentru că şi-ar ştirbi personalitatea. O 
legendă biblică spune că diavolul poate lua nouăzeci şi 
nouă de înfăţişări, aşa că, oricum, este foarte greu de 
depistat într-o reuşită sau alta... Empiric vorbind, în cazul 
meu, lucrurile sunt dovedite de realitate, o realitate care 
înfiorează, de-aceea, de multă vreme, nu mă mai miră 
faptul că, inclusiv rudele cele mai apropiate, mă ocolesc 
de parcă aş fi apărut sub formă de arătare din vreun 
thriller american, nu numai din cale-afară de urâtă, ci şi 
posesoare mărinimoasă a tuturor bolilor groaznice de care 
a suferit lumea de-a lungul veacurilor. Nu e nicio 
exagerare, spre nemulţumirea şi chiar disperarea multora, 
după testele complexe şi inutile ordonate de ministrul 
sănătăţii, n-am nimic, în afară de o sănătate robustă 
pentru care sunt invidiat consecvent şi conştiincios inclusiv 
de Tuşica Mary, care exclamă cu nedumirire către Mama: 

— Mai trăieşte ăla, al tău? 

Niciodată nu m-a dus mintea să pricep cum de, într-o 
sintagmă din cinci cuvinte, poate încăpea atâta dispreţ... 


Desigur, nu e singura persoană care... însă, are vreun rost 
să dau nume? l-aş înrăi şi mai mult pe cei cărora, oricum, 
le sunt cel puţin antipatic, ceea ce, în fond, nu mă 
deranjează. Aşadar, ştiu cum arăt, ştiu că prezenţa mea 
sperie, ştiu că nicio femeie din lume nu m-ar dori în pat 
alături de ea, ştiu că mi s-a dat funcţia de psiholog tocmai 
pentru a putea fi izolat singur într-un birou, ca să nu 
rămână firma fără salariaţi la vederea mea, ştiu că... O, 
Doamne, ştiu atât de multe, încât - aşa cum spun toţi 
idioţii profesionişti, care le ştiu pe toate - viaţa mea poate 
fi subiect de roman, însă, spre deosebire de ei, eu nu sunt 
imbecil, ca să fac afirmaţii fabuloase, iar acest adevăr, 
este, şi el, greu de suportat. Aşadar, viaţa mea nu e un 
roman, cel puţin până când scriu aceste rânduri, poate mai 
încolo, fiindcă, în ceea ce priveşte întregul curs al vieţii 
mele a fost unul anost, eventual o caricatură al cărei autor 
şi-a arătat lipsa perfectă de talent. Uimirea multora este 
că, deşi arăt cum arăt, demonstrez că am suficientă minte 
şi cultură generală ca să nu mă fac de ruşine în orice 
situaţie. De-aceea, nu pot pricepe de ce se crede, în 
general, că un om urât trebuie să fie şi subdezvoltat 
mintal, aşa cum, alt exemplu, un om cu o infirmitate fizică 
oarecare, are şi mintea atrofiată - cum cred destui. lar 
atitudinea lor faţă de un asemenea individ, este în 
consecinţă. Ei, uite, anunţ oficial şi cu deplină 
responsabilitate, că nu sunt subdezvoltat mintal, că am 
sentimente şi trăiri interesante faţă de o situaţie sau alta, 
că ştiu ce am de făcut la serviciu, îmi cunosc bine, dacă nu 
chiar foarte bine profesia şi oricând pot face o 
demonstraţie că Freud, Jung, Adler şi încă vreo câţiva, mi- 
au fost foarte buni dascăli! Nu cred că i-aş face de ruşine 
şi nu mi-e teamă să particip la un test legat de domeniul 
meu profesional... Din această cauză, şi pentru că duc o 
viaţă de ins temător de societate trăind într-o izolare greu 


de înţeles, sunt destui cei care mă consideră un infatuat, 
un ins cu care cel mai bine-i să nu ai de-a face deloc. 
Adică, nici în bine, nici în rău... Insă, cei mai mulţi, cred că 
fiind conştient de sluţenia mea, mă ascund de lume pentru 
a nu mi se cunoaşte în totalitate și măreţia prostiei... 

Şi mai trebuie să mărturisesc sincer şi în deplinătatea 
facultăţilor mintale - pretind eu - că, privindu-mă uneori 
cu înfricoşare în oglindă, arăt a om cumva nătâng. 
Aceasta, probabil, şi pentru că, toată viaţa, de mic, am 
considerat o grămadă de lucruri inutile, create în urma 
unui efort prostesc. Aici se cuvine să spun cu aceeaşi 
sinceritate, că am fost şi rămân unul dintre marii şi 
profesioniştii leneşi ai planetei. Adică, aş putea să spun că 
mă pricep să lenevesc atât de bine, chiar ştiinţific, încât 
pot spune că este vorba despre o stare imposibil de 
realizat de neprofesionişti. Culmea e că nici nu o spun cu 
timiditate sau cu oricât de mică jenă, ci cu aroganță, cu 
acel sentiment al mândriei de a fi altfel decât alţii. Cândva 
chiar am afirmat, cu toată seriozitatea că, dacă s-ar da 
salariu pe lenevie, cred că, în sfârşit, mi-aş permite să 
huzuresc mulţumit că beau ceaiul din cana întinsă de 
mâna delicată a unei gheişe împrumutată de la Tuşica 
Mary. Ceea ce încă nu stăpânesc cum aş vrea, este ştiinţa 
de a nu face nimic fără să obosesc şi, mai ales, fără să 
simt plictiseala. Ştiu că nu e imposibil, dar e greu, foarte 
greu - spun din experienţa de amator. Dar perfecţionarea 
continuă!... Un argument în plus pentru cele afirmate până 
aici, este următoarea întâmplare: după prima zi de serviciu 
- este adevărat, un loc de muncă extrem de greu, am 
calculat şi recalculat ca nu cumva să fi fost vreo eroare, 
cam câţi ani, luni, săptămâni, zile mai aveam până la... 
pensionare. Evident, rezultatul a fost distrugător pentru 
conştientul meu hărțuit de idei boematice. Paradoxal, 
această stare, total diferită de altele, nu s-a atrofiat deloc 


odată cu trecerea anilor, dimpotrivă, au fost situaţii şi 
perioade când s-a acutizat consolidându-se spre... 
perenitate. 

Eh, paradoxuri existenţiale, pe care le înghit tăvălite în 
ulei de ricin... Dar sunt de acord, fiindcă privindu-mă în 
oglindă, adeseori după ce îmi reuşeşte o gândire cât de 
cât logică, consolidată cu fierbetonul unor idei, am 
impresia că mă priveşte o făptură cu gând să fie fericită. 

Însă, ce dramă se citeşte pe faţa ei, ce dramă când o 
întreb pe Tuşica Mary: 

— Mă mai iubeşti? 

— Du-te naibii! 

— Mersi-mersi - complimente de la soţul tău, berbecul 
încornorat... 

Ca să se ştie cât de rău pot fi dacă vreau... 


INADVERTENŢE... 


Trebuie să mă gândesc bine, trebuie să analizez, să-mi 
analizez situaţia şi viaţa. Şi nicăieri nu o pot face mai bine 
decât... Mă aşez pe Canapea, iar scârţâitul ei sună destul 
de clar a dojană, dar şi a solidaritate. Are dreptate: nu 
trebuie să iau hotărâri pripite nici într-un caz, cu atât mai 
mult că n-am simţit niciodată vreo chemare spre acte de 
eroism - să mă pomenească lumea!, cum zic unii. În ce mă 
priveşte, i-am respectat şi venerat în egală măsură, atât 
pe martirii neamului, ca un bun patriot ce sunt, cât şi pe 
cei ai neamurilor: doi fraţi de-ai mamei, care au trăit, spre 
mirarea bunicilor şi stupefacţia tuturor, sub papucul 
nevestelor până la adânci bătrâneţi. Frumos exemplu de 
dragoste, dăruire şi sacrificiu, însă eu, cu tot respectul 
pentru ei, nu voi merge până acolo, încât să le urmez 


calea, fiindcă am şi eu limitele mele. Pe de altă parte, 
nevrând să respect ordinul de a pleca în Munţi, nu vreau 
să apelez la clemenţa justiţiei care, de ce să nu 
recunoaştem?, pe lângă fapte bune, care-au rămas în 
istoria ei şi a lumii, a comis şi destule judecăţi reprobabile 
de-a lungul timpului, chiar dacă nu a fost clima atât de 
fierbinte ca la acest început de secol şi de mileniu. Nu voi 
exemplifica decât în trecere dramele, edificatoare, ale 
celor vreo cinci Marii (Maria, mama lui Isus, Maria | Tudor, 
Maria de Medici, Maria Antoaneta, Maria Tereza), care au 
zguduit lumea în anumite perimetre geografic-european- 
asiatice, Marii a căror soartă, într-un fel sau altul, a fost 
influenţată de justiţie. Să nu mai vorbim de cinismul 
Pilatului din Pont care a crezut că o simplă spălare pe 
mâini l-a scos din culpa de a-l fi judecat pe Fiul lui 
Dumnezeu şi al Fecioarei Maria; să nu mai vorbim de 
prosteasca şi la fel de nelegiuita condamnare la moarte în 
anul 399 (i.Hr.) a filosofului Socrate; la fel şi atunci când 
aducem vorba despre Galileo Galilei, de Giordano Bruno 
ş.a., precum şi de condamnarea la ani grei de puşcărie a 
unui salariat care, la înţelegere cu frumoasa nevastă a 
inginerului-şef, a vizitat-o într-o noapte, femeia rămânând 
gravidă, iar el fiind condamnat pentru violare de domiciliu 
şi furtul a unui milion de euro. În acest fel, onoarea familiei 
a fost salvată, iar populaţia Bucureştiului a crescut cu un 
pruncuţ blond, cu ochi albaştri, fiu al unei mămici fericite 
şi a unui tată negru ca dohotul. Prin extensia ideii, şi în 
consecinţă, nu vreau ca istoria gafelor justiţiei să cuprindă 
şi soarta economistului Emon Cotriciu, eu - n-ar fi onorabil 
nici pentru ea, nici pentru mine - aşa că îmi voi rezolva 
problema vieţii (sau a morţii...) fără a mai apela la nimeni, 
nici măcar la justiţie pentru a mă proteja împotriva 
abuzului de a fi detaşat (de fapt, expediat din Bucureşti) 
cine ştie pe ce coclauri. Intre altele fie spus, nu prea sunt 


umblat prin ţară, aşadar, în faţa hărţii, nu e de mirare că 
arăt cu vrednicie, aroganță şi suficientă siguranţă 
Dorohoiul la Reşiţa, iar Munţii Apuseni la Măcin, având în 
vedere că, pentru mine, tot ce nu e Bucureşti, e un ținut- 
ghiveci prin care vojgăie vietăţi anonime - atât! Da, voi fi 
aruncat în acel amalgam, voi lupta singur cu stihiile, însă 
nu am nevoie de ajutorul nimănui, tocmai pentru că, nu o 
dată, completele de judecată au făcut, repet, suficiente 
gafe, unele impardonabile, profitând şi de faptul că zeiţa 
Temis era legată la ochi, iar o verificare metrologică a 
balanței sale nu cred să se mai fi făcut în ultimele două, 
sau chiar trei milenii. Aşadar, am dubii serioase apropo de 
corectitudinea scafelor balanței... Ca să nu mai spun cât 
de umilitor ar fi pentru justiţie şi pentru ţară condamnarea 
mea la moarte, fie prin „tragere pe roată” (cazul Horea), 
prin „ardere pe rug” (Jan Hus, Jeanne d'Arc), sau 
decapitare (Maria Stuart), de exemplu... Pentru o 
distracţie, cu iz cam sinistru, e drept, să luăm în calcul 
ultima variantă a sentinţei, respectiv decapitarea, şi să 
presupunem că, pentru ducerea ei la îndeplinire, îmi este 
repartizat un călău cu apucături bahice... Parcă îl şi aud 
aplecat spre zona capului meu înfăşurat cu fleandură 
neagră: 

— Pssst! Auzi, nu grijeşti un picuţ de securea asta până 
fug să trag un şnaps? Ştii? Sunt nou în meserie şi la prima 
decapitare şi n-aş vrea să te sluţesc - înţelegi? Eu devin 
lucid şi calculat doar după ce zvânt un trăscău... 

L-aş fi înţeles, fiindcă, nu mi-ar fi convenit să mă prezint 
„dincolo” retezat pe la urechi, pe la umeri, pe la brâu, sau 
cine ştie pe unde. Acolo te poţi întâlni cu te-miri-cine şi 
poţi să auzi: 

— la uite, mă, la caricatura ăsta cu o jumătate de cap! 
Ce ai, mă, te uiţi şi tu după îngerese? 

Mă rog... 


„„Sunt sigur că aş fi gândit: e ultima dorinţă a unui călău 
către mine, cel dominat întotdeauna de sentimentele 
umanitare - de ce să nu-l ajut pe un semen aflat la necaz? 
Şi-apoi, nu se ştie dacă după, fapta nu ar fi constituit o 
probă pozitivă la dosarul meu însoțitor spre neostoitele 
furnale aparținătoare firmei mixte Hades-Lucifer & Comp. 
însă argumentul precumpănitor ar fi fost, desigur, 
solidaritatea... bahică, pentru că, odată, cu ceva timp în 
urmă, făcusem o băută cu nişte prieteni, care a ţinut două 
zile, revenindu-mi după alte trei cu o durere de cap care 
m-a făcut să cred că mi se transplantase un cap nou şi se 
afla în perioada de acomodare-testare, sau nu se 
conectaseră toate rosturile sale la organism. In orice caz, 
am constatat cu acel prilej, că mi se desprinsese de la 
locul său ceea ce numesc eu cu optimism adesea exagerat 
„creier” şi, fiind destul de pustiu în interiorul craniului, 
folosea scăriţa urechii stângi drept trambulină. Simţeam 
clar cum sărea, făcea tumbe şi, destul de des, culmea 
batjocurii şi umilirii, juca tenis lovindu-se ritmic de pereţii 
craniului. Îmi dădeam seama după zvâcnirile de la tâmple 
şi agresarea bulbului rahidian, creierul mic adică... Dar, din 
moment ce nu mai aveam stabilitate verticală, mai 
posedam aşa ceva? lar dacă la acest joc lugubru mai 
adaug durerile de şale, spate, stomac, gât, şi la toate 
articulațiile, imaginea dezastrului este limpede pentru 
oricine... De fapt, credinţa mea intimă a fost că o echipă 
de bătăuşi profesionişti din China sau Japonia - sută la 
sută asiatici! —, m-au rupt în bătaie. De-atunci încoace, în 
orişice caz, nu le-am mai dat ocazia, dar am rămas cu 
sentimente de solidaritate cu oricine mai bea câte-un 
păhărel-două, tocmai pentru că ştiu ce înseamnă o durere 
de cap şi de ciolane... Alte amănunte nu cunosc, doar că 
repetam o rugăciune scurtă, însă, credeam eu, apreciată 
de Divinitate: 


— Doamne, Dumnezeule, şopteam  articulând greu 
cuvintele, mă vezi în ce hal sunt? Scoate-mi resturile de 
creier din scăfârlie şi omoară-mă, că nu mai pot, crede-mă, 
şi va fi precum în cer aşa şi pe pământ! 

Dumnezeu nu m-a ascultat şi nu a renunţat la o oaie 
rătăcită de turmă - probabil nu prea avea economişti- 
doctoranzi în teritoriu -, dându-i astfel posibilitatea unei 
reabilitări, adică berbecul să redevină oaie ascultătoare şi 
respectuoasă măcar faţă de cele zece porunci... Nici până 
azi nu mi-am dat seama dacă am fost reabilitat sau nu, 
deşi m-am interesat la un preot cu alură de Toma Caragiu 
- Răspopitul, în filmul Haiducii lui Şaptecai: 

— Părinte, nu s-a comunicat nimic la biserică în legătură 
cu reabilitarea mea? 

— Ce să se comunice, fiule? De unde?!, a tresărit el. 

— De la dispeceratul ceresc, mă rog, de undeva de sus, 
am răspuns. Un SMS, un fax, un mesaj pe messenger, un 
ceva... 

— Păgânule!, s-a speriat el făcându-şi cruce. Focul 
Gheenei o să te pârjolească dacă nu vei merge la sfânta 
biserică duminică de duminică şi în toate sărbătorile 
Calendarului ortodox. Şi să te rogi, fiule, cu evlavioşenie să 
te rogi, să fii smerit, să faci mătănii... 

Calendarul ortodox? Îmi convine! Mi l-am şi imaginat o 
clipă: plin de sărbători, cu cruce roşie, cu cruce neagră... 
Cred că, din punct de vedere al Calendarului, suntem cel 
mai creştin şi mai religios popor de pe glob. Ideal ar fi ca, 
la fiecare două zile, să fie câte-o sâmbătă urmată de 
duminică, astfel românii demonstrând lumii că sunt un 
popor vesel căruia nu-i pasă de sutele de taxe, tarife şi 
preţuri aruncate pe capul contribuabililor. Noroc că 
testările se fac doar după trecerea Styxului... 

Reacţia mea a fost de altă natură: 


— Părinte, fără supărare, dar mătănii, nu!, am exclamat. 
Orice altceva, dar asta nu... Poate are sfânta biserică vreo 
pedeapsă echivalentă, poate... In sfârşit, poate găseşte 
sfinţia ta ceva... 

In legătură cu mătăniile, i-am povestit cum o cunoştinţă 
de-a mea, altfel cetăţean onorabil şi purtător de costum şi 
cravată, cu ocazia efectuării unui set de mătănii în timpul 
Liturghiei de Înviere - cam multe, e drept - i-au pleznit 
pantalonii în fund oferind celor din preajmă o privelişte 
deloc religioasă... 

Credincioşi-credincioşi, cucernici-cucernici şi cu frică de 
Dumnezeu, însă cam toţi aveau grimasa omului gata să 
izbucnească într-un râs devastator... Putea să fi rămas 
întâmplarea la acest stadiu oarecum inocent? Putea. Insă 
numai dacă un băieţel de vreo patru-cinci ani ar fi tăcut... 

— Mami-mami!, a ţipat el entuziasmat, şi arlătând în 
direcţia respectivă cu degeţelul, uite funduleţu lu nenea... 

In paranteză fie spus, nenea respectiv avea peste o sută 
douăzeci de kilograme greutate, aşa că referirea la 
„funduleţul” său a fost doar o găselniţă juvenilă... In orice 
caz, cineva, nu s-a mai putut stăpâni şi a chicotit. A fost 
semnalul. După câteva secunde de bojoci umflaţi la 
maximum, aceştia s-au dezumflat producând un râs 
general-molipsitor. Aia râdeau, că nu se mai puteau opri, 
preotul cădelniţă pătruns de religiozitate, în vreme ce 
cunoştinţa mea îşi continua mătăniile fără să realizeze ce i 
se întâmplase. 

Apoi, după ce lansase spre enoriaşi un: 

„—Miluieşte, Doamne pre robii tăi din acest sfânt 
lăcaaaaaş!”, într-un crescendo distrugător pentru 
eventuale gânduri rebele şi încheiase fraza cu un: „-Aliluia- 
Aliluia-Aliluia!” cutremurător, la care „pusese umărul” şi 
Cantorul, uşor derutat. Preotul, cu o prezenţă de spirit 
religios-remarcabilă, într-adevăr, a întrerupt liturghia 


psalmodiind în continuare: lubiţii mei întru Domnul, şi din 
mare iubire pentru Mântuitorul nostru Isus Cristos, facem 
cucernică dezlegare să oprim câteva clipe sfânta noastră 
liturghie, pentru a vedea ce se întâmplă...” „Ameeeeen!”, 
fornăise şi Cantorul, speriat, fiindcă nu cunoştea acest 
verset din textul liturgic. 

Ajuns la faţa locului şi aflând motivul râsetelor 
înfundate, devenite între timp, hohote, l-a bătut uşurel pe 
umăr pe făcătorul de mătănii zicându-i: 

— Fiule, grijeşte-ţi puţin hainele de pe tine... 

Şi mai şoptit: 

— ... că ţi se vede neruşinarea... 

Dintr-un instinct primar de conservare, omul şi-a dus 
mâna la locul dezastrului şi, când a dat de propria piele, a 
exclamat: 

„Au, trăsni-m-ar!, uitai să iau izmene... 

Aşa că, încercând să-şi acopere goliciunea cu amândouă 
palmele, ieşise din sfântul lăcaş cu o viteză atât de mare, 
încât nu reuşise să vireze pe lângă grupul compact de 
cerşetori-ţigani. Călcase un puradel pe cap şi o pirandă pe 
mână, fapte pedepsite pe loc: 

— A, hire-ai a dreacu' de borât, mo!, s-a stropşit la el o 
baragladină blondă - spicul grâului. Poate vrei să te 
spintec, mo, să te duci acasă cu maţele-n braţă... 

— Ha, taci, tu!, zise altă voce, autoritară. Nu vezi că-i 
de-al nost, că are nădragii rupţi în cur? 

— Deci, domnu părinte, fără mătănii! 

— Ok, fiule! In acest caz, uite cum facem, fiindcă 
rezolvarea problemei tale e destul de complicată: bagi în 
cutia milei o sută de euroi, şi-ţi implementez o sfântă 
liturghie trăsnet, iar după moarte vei ajunge în Grădina lui 
Dumnezeu, fără stagiatură în Purgatoriu, sau test-grilă la 
Poarta Raiului... 


— Bine-bine, da, cât, dom părinte? Patru milioane!?! Nu 
e cam multişor, Doamne-iartă-mă? 

— Multişor? După ce ai nesocotit preceptele Sfintei 
Scripturi? După ce ai supărat pe Domnul prin îngurgitarea 
de licori diavoleşti? 

— Păi, Mântuitorul nostru, la Cana Galileii, nu a 
preschimbat apa în vin ca să bea nuntaşii? 

— Ba da, dar în vin, fiule, în vin, nu în pălincă de Bihor! 

— Aşa e, părinte... Dar dacă nunta aia ar fi fost undeva 
prin Bihoooor... 

— Taci, fiule, taci, şi fie iertate de către Domnul vorbele 
tale nesăbuite - Doamne, iartă-ne! Vrei sau nu să te scot 
de sub puterea Diavolului? 

— Cum să nu vreau, părinte? Da, ai dumneata suflet să- 
mi iei atâţia bani?? 

— Domnu, prietene, fiule, nu te lua după cele se văd, 
după veşminte adică: sutana e sutană, meseria meserie, 
iar viaţa e viaţă... Şi-apoi, nu mai suntem în comunism! În 
economia de piaţă, fiule, totul se plăteşte! 

— Ok, da totul, pe pământ? Pentru lumea de-apoi, nu 
mai rămâne nimic-nimic? 

— Păi, ce să facem, fiule? Ce e sigur e sigur, nu? Căci 
Dumnezeu e bun şi milostiv, dar ştii cum e: până la 
eeeel... 

— Sfinţii... 

— Exact, fiule! 

— Am înţeles, da, Doamne fereşte! — n-aş vrea să 
rămână Grădina Domnului fără suflete!, am exclamat 
temător. 

— Adică, cum?, s-a mirat preotul. 

— Simplu, sfinţia ta, simplu. Ştii? Mie mi-au cam plăcut 
lucrurile lumeşti, mi-au cam sticlit ochii după mânaruţe... 
Crezi că mă poţi elibera şi de sub acest blestem? 

— O, nicio grijă, fiule, nicio grijă! 


— Dar nu pe pământ, părinte! Numai după trecerea 
dincolo, fiindcă  dincoaceeee... Dumneata n-ai auzit 
niciodată? /ubesc femeia, de dor nebună, femeia brună - 
ta-ra-ra-ra, ta-ra-ra-ra... 

— Ei, nu! Dar, fiule, să nu mai vorbim deşărtăciuni! Tu 
crezi că în cer e harababură ca în viaţa pământeană? 
lumea vieţii de după viaţă? Odată săvârşiţi din viaţa 
pământeană, îngerul fiecăruia dintre noi devine automat 
SPP-ist, ca să nu-i spun chiar securist - înţelegi? Tu nu-l 
vezi, însă el te vede, tu nu-l auzi, dar el te aude şi-odată te 
trezeşti chemat la interogatoriu! Aşa că nu trebuie să mă 
rog eu - lucrurile sunt orânduite acolo aşa cum se cuvine, 
cum trebuie... 

— Şi se ştie tot timpul ce gândesc? 

— D-apoi, cum? Toate gândurile se înregistrează şi se 
depun la dosarul personal care se află în depozitele 
CNSAS-ului ceresc. 

— Păi, şi-acolo e cu...? 

— Da ce credeai? Şi să mai ţii minte că echipamentele, 
acolo, sunt cu mult mai performante decât aici pe 
pământ... 

— Te pomeneşti că au instalate şi camere video, 
încercai o glumă. 

— Păi, pământenii, muritorii, de unde au învăţat? 

— Bine, o fi, da’, uite, părinte, astea, toate, sunt chestii 
lumeşti-diavoleşti, nu? 

— Păi, ce să zic eu? Voia Domnului e mare şi puternică, 
iar Duhul Sfânt pluteşte şi ia cunoştinţă de toate cele... Şi- 
apoi, nu uita, fiule: „Tainice şi de necercetat sunt căile 
Domnului”, dar ştii vorba noastră românească: no 
comment. 


— Aşa e, părinte: româneasca noastră englezită - cum 
să nu ştiu? De fapt, ce să mai lungim povestea? Accept şi 
sunt de acord cu afacerea. Euroii, înainte sau după? 

— Înainte, fiule, înainte! 

— Deci, plata înainte, ca la... 

— Dacă spui cuvântul „curve”, îţi dublez pedeapsa şi te 
afurisesc pe vecie - ok? 

— Ok. 

Cum, şi tu, Brutus?, am vrut să întreb. Adică şi 
preoțimea naţională începuse să o dea pe englezeşte? De 
fapt, chiar aş fi interesat să ascult o liturghie ortodoxă în 
limba engleză la Catedrala Neamurilor din Urbe... 


NOUL TIP DE BIBLIOTECĂ 


Adevărul e că mi-am dorit foarte mult o canapea cu 
bibliotecă... 

Mă şi vedeam, în nopţile mele de prelungi insomnii 
întinzând cu un fel de lentoare mâna spre raftul 
supraîncărcat de cărţi şi, pe pipăite, luând una - fără să 
conteze care... Apoi, răsfoind, citind... Deja simţeam 
atingându-mă o boare de viitoare aprovizionare spiritual- 
intelectuală. 

Şi a sosit ziua când, pe net, la Vindem orice.ro, am dat 
exact peste ce-mi trebuia, ce visasem. De second hand- 
second hand, însă arăta bine, iar preţul era mai mult decât 
rezonabil, mulat perfect pe suma pe care mi-o puteam 
permite. 

lar canapeaua arăta super. 

— Minunat, minunat!, exclamam plimbându-mă prin 
cameră tulburat. Cum de nu-mi venise mai demult ideea? 


În sfârşit, destinul încetase să mă mai şicaneze 
reconstruindu-mi existenţa zilnic, nu după cum aş fi dorit 
eu, ci după chipul şi asemănarea lui - un fel Gorgonă de 
sex masculin. Aceasta se petrecea ori de câte ori încercam 
să fac altceva, să fiu altfel, pentru că intervenea, probabil, 
cu scopul ca eu să mă simt idiot, ceea ce, recunosc, îi 
reuşea de cele mai multe ori, deci materializarea vrerii lui 
nu era o mare problemă având în vedere că, unii - 
prieteni, colegi, rude mai apropiate - nu doar au gândit, ci 
mi-au şi sugerat clar acest lucru. In consecinţă, mai-mai să 
iert toate imixtiunile destinului în viaţa mea, mai ales în 
partea ei intimă. Aici n-o să intru în amănunte, deoarece 
chestiunea este extrem de complicată, complexă şi 
delicată, însă, cu „ocazia” canapelei, noua mea stare 
psiho-intelectuală - doar îmi cumpăram canapea cu 
bibliotecă, nu? — mă verticaliza moralmente perfect din 
punct de vedere psihic. 

A treia zi FanCurierul a şi sosit cu... 

Nu-mi venea să cred atâta promptitudine şi, bănuitor, 
încercam să ghicesc formele obiectului sub ambalajul 
aplicat cu profesionalism, în timp ce băieţii FanCurierului- 
ului, cu o amabilitate impecabilă, se pregăteau să intre în 
casa scării cu „marfa”. Insă, ghinion: „vedeta” mea părea 
să fi fost fabricată pentru intrarea în alt bloc de locuinţe, 
poate din America, unde intrările larg-democratice ale 
blocurilor permiteau să... la să văd, de unde fusese adusă 
secondina... Aha, din Germania, ceea ce înseamnă că şi 
acolo uşile apartamentelor erau mai... respectiv, lărgimea 
uşilor e direct proporţională cu înaintarea în democraţie. 
Se vor mai lărgi şi la noi, treptat, nu? La asta nu mă 
gândisem. Ce soluţie ar fi? Să las canapeaua pe palier vreo 
câţiva ani, până când şi la noi democraţia va... Doamne, 
cre'că am luat-o razna! Aud: 


— Zănele, dăm jos ambalajul, n-avem ce face, decretă 
un tinerel vânjos. 

— Okei, că ne chinuim degeaba, aprobă Zănel. Hai, 
prinde d-ici... 

Deci, dezbrăcarea - moment delicat, nu? Aşa că m-am 
întors cu spatele, oarecum îndurerat... 

În câteva minute, cu o dexteritate uimitoare, băieţii 
acoperiră cu „veşmântul” canapelei o suprafaţă de câţiva 
metri pătraţi în faţa intrării în casa scării. 

Aşa da! 

— Sper că nu-mi lăsaţi mizeria asta de ambalaj acilea, 
ne avertiză oarecum speriat administratorul blocului ieşind 
brusc din apartamentul vecinei de la parter pe care o 
vizita la cele mai neaşteptate ore... 

— Nea omu, eu?!, m-am prefăcut jignit, deşi l-aş fi 
învelit bine-bine în acel ambalaj şi l-aş fi aruncat în 
container, dacă nu cumva direct în Mureş. 

Nici „dezbrăcată” canapeaua nu vru să intre în bloc, aşa 
că Zănel, care părea să fie şeful, zise: 

— Firule, dezmembrăm obiectul! 

— D-acord. 

Frumoasa şi fructuoasa colaborare dintre cei doi tineri 
transportatori mă impresionă. 

— Auleo!, m-am impacientat. Şi? 

— Şi nimic, domnu. Noi dezmembrăm, noi montăm - 
nicio problemă! La ce etaj o suim pă doamna? 

Doamna? A, bun-bun!, am fost în deplin acord cu 
formula de adresare, pentru că o canapea cu bibliotecă 
venită tocmai din Germania, trebuia respectată ca atare, 
fiindcă, mai ştii?, poate şezuse pe ea însăşi Angela Merkel, 
aşa că m-am înfiorat urgent de plăcere şi importanţă... E 
clar că o iubesc, ei, pe doamna Merkel!, şi decid ca, în 
fiecare dimineaţă, s-o salut cu săru-mâna, fiindcă e o 


Doamnă superbă, chiar şi aşa, în plin proces de 
dezmembrare! 

— La trei, prieteni, la etajul trei va avea domiciliul... 
doamna. 

Eram din ce în ce mai mândru de achiziţia mea, iar 
transportatorii o respectau cum se şi cuvenea. Doamna 
canapea cu bibliotecă mai avea câteva minute până să 
ajungă la propriul domiciliu. De fapt, ca să fiu sincer- 
sincer, canapeaua mea era, din capul locului, una de 
ţinută intelectuală, astfel că îl întrebai pe administrator: 

— Trebuie s-o trec şi în cartea de imobil? 

— Păi... De fapt, o să-l întreb pe preşedintele Asociaţiei 
de locatari... 

— Gata, începem? 

— Gata. Prinde de-colo... nu, frate-mi-o, dă marginea 
ailaltă apuc-o! Aşa, buuuun! Hai, sus cu ea! Doi, trei, şi! 

În nici douăzeci de minute, Doamna era în faţa uşii de la 
apartamentul meu. 

Uraaaaa! 

Deschid uşa cu un gest teatral şi cu alt gest la fel de 
teatral, mă aplec ceremonios în faţa Doamnei şi a celor doi 
tineri zicând: 

— Doamnă şi domnilor, poftiţi - sufrageria castelului 
meu vă aşteaptă. 

Tinerii, în orişice caz mai repeziţi la minte şi paşi decât 
mine, încearcă să intre. Doamna, însă, nu vrea, sau nu 
doreşte, aşa că urmează... a doua dezmembrare, fiindcă 
uşa de la apartament e mai mică decât uşa de la intrarea 
în bloc. Până la urmă totul se rezolvă: băieţii se dovedesc, 
într-adevăr, adevăraţi experţi, aşa că, în vreo douăzeci de 
minute, Doamna e în mijlocul sufrageriei descompusă în 
bucăţi aducându-mi aminte de Procust cu al său celebru 
pat... 


— Ilmediat-imediat!, răspund tinerii privirii mele cam 
speriate. Rapid o punem pe... picioare pe Doamna... 

Trăiesc foarte acut momentul şi mă ia cu o halucinație: 
mă aflu întins pe canapeaua mea cu bibliotecă, dar, 
auzindu-i scârţâitul aproape tânguitor, îmi trece prin minte 
că, pe ea, a dormit, cel puţin o noapte, Traian-/mperator în 
drumul lui glorios spre Munţii Orăştiei unde aştepta 
Decebal să fie trădat de către un tarabostes în schimbul 
unui paşaport pentru viitorul spaţiu Schengen, promis de 
Traianus prin intermediul unui mercenar asiatic pe 
jumătate surd. 

Prin urmare şi, din nefericire pentru el, nici până-n ziua 
de azi tarabostele nu a primit documentul în cauză, 
dimpotrivă fiind prostit cu promisiuni mincinoase să ajute 
la basoreliefarea Columnei la capitolul bătăliilor romano- 
dacice şi-apoi să ridice statui în cinstea /mperatorului 
învingător în toate urbe/e dacice. 

lar Doamna Canapea, scârţâie! 

— Ce dracu, gândesc cu voce tare, toate scârţâie pe 
lumea asta, inclusiv această Canapea adusă tocmai din 
Germania? 

Imi imaginasem că, măcar importurile second-hand- 
urilor... 

Ca prin vis, aud soneria... 

„„„Canapeaua e la locul ei: solemnă, acoperită cu husă 
nouă, un fel de covoraş-pătură... Nu arată deloc rău! 

Dar, soneria... 

Cât să fie ceasul? Cei doi tineri transportatori de la 
FancCurier, plecaseră, printre jaluzele pătrundea lumina 
soarelui şi cădea pe covorul de iută în fâşii-gradene. 
Ceasul... Cum? Şapte? Dimineaţa? Seara? 

Soneria... 

Merg spre uşă, încă buimăcit de visul din somn... 

Deschid... 


— Poftiţi... A, dumneavoastră eraţi? O pălincă, o bere?... 
Sau... nu v-am plătit transportul? 

Cei doi tineri transportatori mă privesc oarecum speriaţi. 
Cred că arăt groaznic... 

— Ştiţi, zice Zănel cu voce stinsă, în primul rând ne 
cerem iertare că vă deranjăm... 

— Da nu m-aţi deranjat deloc, doar ne ştim, ce naiba! 
Hai, luaţi loc, să nu ne mai formalizăm.. 

— Nu despre asta e vorba, domnu... lertaţi-mă: cum vă 
numiţi? 

— loniciu, loniciu Paraschiv... 

— Păi, vezi, bă, vită-ncălţată?, îi zise celuilalt tânăr. Nu-ţi 
spusăi io? 'Tu-i haia a mă-sii! Acu, te descurci! 

— Dar ce s-a întâmplat, domnilor? 

— A, pentru dumneavoastră nu e mare lucru - pentru 
noi e baiul... 

— Adică... 

— Trebuie să vă luăm canapeaua, fiindcă am adus-o 
pentru altcineva şi trebuie să... Mă, gulie deshidratată, 
adusăşi sculele pentru dez...? 

De rest nu-mi mai amintesc. 

„„„Acum stau într-o rezervă de spital şi vorbesc singur, 
repetând: g 

— Doamnă, săru-mâna, bună dimineaţa! Imi dai voie să 
iau o carte din raftul tău? 

— Nuuuuu!, aud un strigăt. 

Şi mai apuc să-mi dau seama că sunt internat la 
psihiatrie. 

DUPĂ PROHOD... 


În sfârşit, sâmbătă! 
In sfârşit, tămbălăul!... 


Deocamdată stăm în Bodega „Parastasul vesel” cu 
prietenul meu Vergu, într-un colţ separat de restul 
localului de un paravan relativ transparent, croit dintr-o 
diftină găurită cu ţigara din loc în loc, pentru vederea spre 
sală. Aşteptăm terminarea celui de-al treilea prohod şi 
ultimul pe sâmbăta asta. Nu vorbim, de teamă să nu ne 
acuzăm reciproc de această formidabilă prostie pe care o 
pusesem la cale de comun acord: bairamul. Ne trebuia 
nouă un tămbălu în sâmbăta asta de octombrie? Poate că 
da, e în regulă, ne pregătim să plecăm în State, pentru a 
deveni... A deveni, ce? Oameni de afaceri? Venetici? Mister 
total - Fata Morgana! Un bairam? Tâmpiţi, doi 
disponibilizaţi, doi şomeri, doi viitori cerşetori, drept că în 
State, însă, până una-alta, ne numărăm printre cei mai 
importanţi şi mai săraci, locuitori ai Cartierului, printre cei 
mai umiliţi dascăli, din sud-estul continentului, cei mai... 

— Servus, mă!, Se faceţi voi acilea? 

.„.Tocmai a intrat în ascunzătoarea noastră unul dintre 
cei mai loiali beţivi care frecventează cu asiduitate Bodega 
„Parastasul...” local în care, ştie tot Cartierul şi toată 
Metropola, că se organizează parastase, bairamuri şi, 
adesea, ceaiuri dansante, însoţite de şezlonguri, paturi 
pliante şi saltele gonflabile. Acestea sunt cele mai reuşite 
manifestări ale tinerilor care, câteodată sub directa 
supraveghere a unor dascăli evadați din precepte biblico- 
vetuste, învaţă dansuri vechi modernizate, cum ar fi 
tangoul la sentiment, can-can-ul cu prelucrări democratic- 
moderne şi sârba în căruță adaptată la BMW, cunoscută în 
cercurile mai intime sub denumirea Sârba în BMW. 

Trei parastase, trei rânduri de meseni cu ochi plânşi, cu 
voci joase, cu rudele apropiate parcă neînţelegând ce 
naiba s-a întâmplat, ce li s-a întâmplat, cu preotul în 
fruntea mesei... 


— Să spunem o rugăciune, se ridică preotul de pe 
scaun. | 

— Da, părinte, sigur... 

— Tatăl nostru, carele eşti în ceruri... 

— Gicuţă! Psssst!, se aude o şoaptă. Vezi că mâine 
avem control de la ANAF... 

— Să-i ia dracu! 

— Subscriu!... 

— Sfinţească-se numele tăuuuu!, continuă preotul. 

— Auzi, Gineto? O văzuşi pă Nicuţa cum era îmbrăcată? 

— Vie-mpărăţia taaaaa!... | 

— O văzui, dă-o dracu de curvă! Se împodobi ca o 
sorcovă, ca s-o vadă Viluţu! 

— Facă-se voia ta... 

— Păi, ce, acu are altu? 

— Precum în cer, aşa şi pe pămâââânt! 

— Da, ce, e fraieră ca noi? 

— Pâinea noastră, cea de toate zilele... 

— Ei, lasă că nici noi - de ce să-l supărăm pe Domnul? 


— Aşa.-i, tu, aşa-i! 
— Adică, numa unele să muşte din măru lu Adam? 
— Dă-ne-o nouă astăzi... 
— -pagano 
— Mersi, la las 
Taa 


— le, mă! 

— Văzuşi meciu d-aseară? 

— Precum iertăm şi noi greşiților noştri... 

— le, mă, -l văzui. Fu fain-fain! 

— Brava lor! 

— Numa, că, ai noştri jucară ca nişte amețiți 
trăsei vo duzină de înjurături - Doamne, iartă-mă! 

— C-a ta este-mpărăţia şi putereaaaaa!... 


— Cine băgă golu? 

— Unu cu barbă şi netuns... 

— Aha, îl ştiu, dă-l în mă-sa! 

— Aia zâceam şi io, 'tu-l în cur de antrenor, că-l tot bagă 
în echipă, de parcă n-ar avea pe altu mai bun... 

— Acum şi pururea şi-n vecii-vecilooooor!... 

— Psssst! Hei! Baci Grigore, dăduşi drumu la cazan? 

— D-apoi, cum? Aseară... 

— Şi? Ce semne sunt? 

— Bune-bune! lese o pălincă, de-ţi troznesc urechile 
până la... Numa că nu prea fură poame anu aesta... 

— Ameeeen! 

— Auzi, tu, Norico? 

— Aud, ce e? 

— Asta, a lu Caltaboş, plânsă la prohod? 

— Plânsă şi nu prea! 

— O urmărea pe noră-sa, Licuţa, să nu fure ceva... 

— Curvă bătrână! Toată viaţa a furat şi a înşelat 
lumea... 

— Sfințeşte, Doamne, această masăăă! 

— Pssst! Lenuţo!... 

— Aud... 

— Cam sărăcăcioasă masa, parastasu, nu? 

— Dă-i dracu, Sulfino, că toţi bogatii şi-ar mânca doliul 
unghiilor, de zgârciţi ce-s! 

— Şi binecuvântează-i bucateleeeee! 

— Fiu-to, cum merge cu şcoala? 

— Seamănă cu mine: îi umblă gându să-i dea foc... 

— Doamne fereşte! 

— Tinerii de azi, n-ar citi o carte nici să-i tai... 

— Au internetu şi gugă!u, care le ştiu pă toate - la ce să 
mai înveţe? 

— Fie-i țărâna uşoară! 

— Penciule, ce-ţi mai face organizaţia de partid? 


— Eh... Ne pregătim încet-încet să lansăm campania 
electorală... 

— Aveţi şanse? 

— Dracu ştie! 

— Ameeeen! Poftiti, dragii mei, de luati din cele rânduite 
de bunul Dumnezeu... 

— Şi spusăşi că ne vine controlu pă cap? 

— Aflai şi eu, de pe surse... 

— Surse! Ce drac, mă, vă molipsirăţi toţi? Auzi: pă 
surse! 

Rugăciunea s-a terminat cu bine, preotul se închină, 
execută cu desăvârşită cucernicie cele trei cruci mari şi 
tradiţionale, gest urmat de majoritatea participanţilor la 
ultimul parastas al zilei. 

— Dumnezeu să primească!, se mai aude voce preotului 
printre pocnetele tacâmurilor de farfurii. 

Ameeeen! 

Urmăm noi, cu bairamul-parastas. 

...După două ore, e încălzire generală şi se aude tot mai 
clar: 

Noi suntem români, 

Noi suntem români... 

VIAŢĂ DE PENSIONARI 

(sau Căţea de lux) 


Nu fie cu supărare, dar căţeaua doamnei Sidonaru avea 
cam un metru lungime, iar cele patru picioruşe o salvau de 
la a fi confundată cu o bucată de burlan de sobă „Vesta”... 

Stăpâna patrupedei, doamna Finica Sidonaru, pe care 
noi, toţi vecinii, o consideram o femeie destoinică, distinsă 
şi cu mare experienţă în văduvie, rămăsese fără bărbat de 
patru ori în decurs de nouă ani - performanţă unică pe 
scara blocului nostru cu unsprezece etaje. Poate că şi din 


acest motiv, când ea ne prezentase siviul Ofeliei - la 
pronunţarea numelui căţeluşei, aproape toţi cei şapte 
vecini colocatari am lăcrimat -, a făcut-o în aşa fel, încât 
Radoviciu „de la 7”, când o întâlnea mai apoi, îşi ridica 
respectuos pălăria şi saluta căţeluşa cu un ceremonios 
„Săru-mâna, domniţă!” în locul acesteia răspunzând la 
salut doamna Sidonaru: 

— Ştiţi? Am primit-o din State şi nu prea înţelege limba 
română... 

— A, da, explicabil, se lămurea de fiecare dată 
Radoviciu, foarte explicabil... 

Şi începea să coboare scările, dar numai după ce îşi 
folosea cu talent, ce-i drept, marele şi sofisticatul său 
repertoriu de înjurături în dialect ardeleano-oltenesc 
adresate liftului înţepenit între etaje. La sfârşitul... 
pomelnicului, după ce asculta înfiorată liturghia de 
înjurături, doamna Sidonaru îi zicea: 

— Domnu Radoviciu, domnu Radoviciu, fiţi amabil şi fie- 
vă milă, că v-aude Ofelia... 

— A, căţeaua? Scuze, doamnă, scuze... Da, parcă 
spuneaţi că nu pricepe româneşte... 

— Nu m-am referit şi la înjurături!, preciza ea cu 
asprime închizând uşa apartamentului. 

— la, uite, mă, javra dracului!, răbufnea el cu voce 
scăzută. 

Nici el nu ştia sigur dacă se referea la doamna Sidonaru 
sau la căţea... 

Cert este că, în una din zile, Ofelia s-a repezit la el şi, 
fulgerător, i-a sfârtecat un crac de la pantalon până mai 
sus de genunchi. Reacţia lui Radoviciu a fost promptă: 

— Spurcăciune de javră americană! Las-că te belesc 
I0...! 

Dar a zâmbit şăgalnic-afectuos către doamna Sidonaru 
care urmărise evenimentul prin uşa întredeschisă. 


Aşadar, conform s/viului prezentat de doamna Sidonaru, 
căţeaua Ofelia, făcea parte dintr-o rasă de câini cu 
inteligenţă nativă mult peste medie, cu păr portocaliu lung 
şi cu irizări gri-bleu, lungimea exagerată a părului având şi 
rost de a-i atenua şi camufla cât de cât lungimea corpului. 
Alt neajuns era că, din cauza uriaşei podoabe capilare nu 
se i vedeau ochii, urechile şi botul scurt, drept care s-a şi 
produs într-o zi un incident destul de neplăcut, dacă n-ar fi 
fost hilar: vecinul Coriolan, mare iubitor de câini, a 
mângâiat cu drăgălăşenie căţeaua prin zona unde credea 
el a fi fost capul. Greşeală fatală: partea respectivă de 
corp se afla tocmai la capătul celălalt al „burlanului”, astfel 
că, profund jignită şi revoltată, Ofelia s-a întors şi l-a 
muşcat de mână. 

— Domnilor vecini, ni s-a adresat doamna Sidonaru în 
clipa următoare, trebuie să ştiţi un lucru: Ofelia urăşte din 
familie zoofilia... 

lar în legătură cu ochii animalului, doamna a depus 
garanţie: 

— Domnilor vecini, vă jur că Ofelica mea are fix privirea 
uman-expresivă a unui demnitar trezit din aţipire 
parlamentară să voteze. 

Cum-cum?!? 

leşiţi pe palier la o şuetă despre femei şi fotbal - 
domenii în care eram experţi în calitate de pensionari -, 
am mutit cu toţii pentru câteva zeci de secunde, după care 
ne-am trezit cu vocea unuia lovindu-ne auzul conectat la 
liniştea palierului nostru de la etajul şase: 

— Noa, aiasta nu-i a bună! 

să fi însemnat că doamna Sidonaru avea şi alte rosturi 
pe lume decât acela de a rămâne văduvă o dată la doi-trei 
ani? 

Mister delfian. 

La un moment dat, careva chiar spuse: 


— Domnilor, io vă spui una şi bună: femeia asta e în 
neregulă cu ceva, adică, are ea ceva care nu-i cuşer... 
Auzi: căţea americană, Ofelia, privire de parlamentar trezit 
din somn... lară javra precis e dresată, ascultaţi-mă ce vă 
spun!... 

— O fi de-a FBl-ului, se auzi o voce timidă. 

— Asta e: sută-n sută - vă spun eu... 

— Poate de-a SRl-ului... 

— Habar n-ai, domnule! Cum să fie la SRI o căţea 
americană? 

— Chiar aşa: să fim serioşi!, se repezi vecina Carmenida 
Păpuşoi. 

— Ba eu cred că e detaşată în interes de serviciu sau 
schimb de experienţă... 

— Domnilor, părerea mea e că ar putea fi şi infiltrată în 
sistemul naţional de securitate, zise Driveanu, fost 
instalator de microfoane prin ghivecele de flori şi 
scrumiere. Nu ştiu de ce, dar îmi vine în minte şi „scutul 
de la Deveselu”... 

— Hai, domnu, fii serios, zău! 

Ce-cum?, ne-am cutremurat, însă am acceptat cu toţii, 
că asta ar fi o chestie de luat în seamă... 

— ... Dar şi doamna Sidonaru, cu văduviile ei - ce dracu, 
ne crede tâmpiţi? 

— Aşa-i-aşa-i! la să fim noi mai vigilenţi cu vecina asta! 

— Să fim-să fim, am hotărât, da cum? 

— Păi, ce-ar fi s-o urmărim, domnilor? Suntem toţi 
pensionari - avem timp... 

Idee excelentă, în consecinţă suntem cu toţii de acord. 

— ... Că avem şi noi ceva experienţă de viaţă şi de 
serviciu, nu? 

D-apoi, cum! Dumneata zâseşi, pare-mi-se, că fuseşi 
ceva pe la securitatea ceaugşistă... 

— A, şofer, un amărât de şofer... 


— Amărât! Las-că mai ştim şi noi câte ceva... 

— Şi nici nu mai contează! Ai fost omu securităţii? Ai 
fost!... 

A doua zi dimineaţa, exact când ieşea doamna Sidonaru 
pe uşă, Radoviciu, aflat intenţionat-întâmplător pe palier, o 
întrebă, cu indiferenţă: 

— La plimbare, la plimbare, doamna vecină? 

— O scot un picuţ la aer pe Ofelia... 

Care tocmai mârâi ameninţător spre picioarele lui 
Radoviciu. 

— Şi eu, tocmai mă întorceam, doamna vecină... la uite 
că funcţionează japiţa ăsta de lift... 

După o săptămână de filaj, în cadrul unei şedinţe 
secrete organizată la foişorul din parc, în urma prezentării 
rapoartelor, s-a ajuns la concluzia că, într-adevăr, doamna 
Sidonaru are unele momente comportamentale oarecum 
ciudate, inclusiv conversaţia cu Ofelia în limba engleză... 
Insă, ceea ce intriga cel mai mult, era faptul că Ofelia 
înţelegea şi mârâia doar atunci când era înjurată pe 
româneşte. Proba indubitabilă pentru dosar, era declaraţia 
lui Radoviciu şi partea din pantalonul său sfâşiat. 

Era ceva, dar nu suficient. Dar brusc apăru noutatea că 
doamna Sidonaru, întâmplător sau nu, se oprea zilnic la 
intrarea în curtea consulatului american şi stătea de vorbă 
cu portarul. 

— Aha!, am exclamat. Se cam descâlcesc iţele!... 

Ce să caute, zilnic, o femeie văduvă la poarta 
Consulatului american din municipiul nostru. Următorul 
pas a simplificat şi mai mult lucrurile. Adică: 

— Doamna Sidonaru, dacă nu vă deranjează şi dacă vă 
face plăcere, vă invităm la o canastă la foişorul din parc... 
Ne gândim că, poate, vă plictisiţi singură şi... 

Ofelia nu păru să fie de acord, aşa că mârâi scurt şi 
ameninţător, sfâşie cu viteză şi mare precizie pantalonul 


lui Driveanu şi declanşă războiul palierului printr-o lovitură 
de maestru-hingher plasată, bănuirăm, exact în cap. Un 
schelălăit supraomenesc sfârtecă liniştea şi imediat se 
auzi sunând şi telefonul doamnei Sidonaru şi-o voce 
răstindu-se: 

— Madam Sidonia! 

— Yes! 

— What happened? We urgently information through a 
written report. Repeat... 

(-Doamna Sidonia! 

— Da! 

— Ce s-a întâmplat? Aşteptăm informaţii urgent, printr- 
un raport scris. Repetaţi...). 

— E preşedintele Asociaţiei Chinologice, ne-a lămurit ea. 
Ştiţi? Ofelia e înregistrată la ei ca câine de companie şi...) 

Ha-ha-ha! Păi, ce? Ne credea proşti? 


MONOLIŢII... 


— Domnilor colegi, ne-a flatat directorul Fălcău într-o 
dimineaţă, am încredere totală în dumneavoastră... 

Doamne-fereşte!, am exclamat fiecare în gând. Oare ce 
ni se pregăteşte? 

— Ce v-am spus eu?, auzirăm vocea miorlăit-şoptită a 
colegei de la Sectorul „Salubritate”, am visat urât cu 
directoru astă-noapte... 

— Făceaţi dragoste?, s-a interesat Modâlceanu de la 
„Salarizare”. 

— Că numa la sex vă stă mintea! 

— Că atât ne-a mai rămas, doamnă... 

— Bine, zise Fălcău în bătaie de joc - văd că aveţi 
şedinţă - revin mai târziu, se prefăcu el a pleca... 


— V-am deranjat, domnu’ director - Sorry!/, zise colega... 

— ... Atât ca salariaţi, continuă el perierea, cât şi ca 
oameni, mai ales ca oameni. Nu mai relev şi faptul că 
sunteţi un colectiv unit... 

— Unit? Monolit, dom, director - granit de import, ce 
mai!, zise cu hotărâre Brexitu de la Sectorul „Plan”. Dacă 
vă mai amintiţi de... 

— Ho, idiotule!, îl smuci de mânecă Târlugea de la 
„Jnepeni şi Smârcuri”. Ho, că... 

Avea dreptate Târlugea: colegul Brexitu era cât pe ce 
să-i amintească directorului de onomastica sa, când 
conducătorul instituţiei noastre, aflat într-o spectaculoasă 
stare de ebrietate, pornise spre casă vociferând nervos: 

— Ce, mă, subalternilor, credeţi că nu ştiu drumu spre 
casă? la, uitaţi-vă numa! 

Şi-o pornise vitejeşte pe mijlocul bulevardului, mergând 
în patru labe... 

— Întocmai, stimaţi colegi, se prefăcuse directorul a nu-l 
fi auzit: monolit, granit, cum doriţi dumneavoastră... 

„Ce dracu vrea mumia asta?”, se miră Brexitu printr-un 
semese trimis pe mobil către Târlugea. 

— Ce să mai spun despre nivelul de pregătire 
profesională şi implicarea în procesul de salvare a firmei 
de la faliment!... 

să fi urmat tornada disponibilizărilor? 

Aproape că ne-a muţit pe toţi. 

Începurăm să avem emoţii, fiindcă, precis, avea să 
înceapă iar cu sloganul: noi, conducerea, vă iubim, munca 
dumneavoastră plus efortul intelectual, este apreciată 
inclusiv la nivel de... continuat cu liturghia: însă trebuie să 
facem reduceri de personal. 

Deja, cunoscându-ne între noi, aveam tot mai clar 
impresia că directorul se referea la un colectiv de salariaţi 
paraşutaţi dintr-o farfurie zburătoare. 


Dar, în acelaşi timp, ne-am amintit că, la apariţia sa 
anterioară în birou la noi, ne-a pleznit peste timpane cu o 
propoziţie preluată parcă din atmosfera romanului 
4510Fahrenheit a lu' Bradbury: domnilor, ne-a zis cu toată 
gravitatea de care era în stare, dumneavoastră ştiţi că, 
datorită rezultatelor obţinute, se interesează de noi şi ne 
felicită inclusiv conducerea UE de la Bruxelles? 

— Pssst! Brexitule, a şoptit aspru Târlugea, vezi că îţi 
uitaşi degetu-n nas! 

— De uluire, mă, de uluire!, i-a răspuns Brexitu. 

Şi, într-adevăr: 

— ... Dacă o ţinem tot aşa, tocmai zicea directorul, 
avem şansa reală să fim încorporaţi în multinaţionala care 
se ocupă de tăierea şi exploatarea materialului lemnos de 
la noi... 

— Da, mă scuzaţi, dom director, cu nişte mangoți nu ne 
ating ăia la teşcherea?, întrebase Brexitu, care era şi 
nepotul vitreg al directorului, smuls cu greu din sânul celei 
mai puternice grupări de drogaţi din oraş. 

Nu l-a auzit, sau n-a vrut să-l audă... 

— Aşadar, domnilor colegi, reiau, ca să fiu bine înţeles: 
munca dumneavoastră, a noastră în general, este 
apreciată şi sunt extrem de avansate pregătirile pentru 
intrarea în multinațională. 

— Şi ce facem noi acolo?, se interesă colega de la 
Sistematizare. 

— Belferim, doamnă, belferim, aia-i!, veni răspunsul 
cuiva din birou. N-aţi priceput? Tăiem, fasonăm, exportăm 
- flecuşteţe din astea, apoi facem sex! 

— Nesimţitule! 

— lar în pauza de masă, croşetăm, dacă am înţeles eu 
bine, nu-i aşa, dom director? 

— Domnilor, eu ştiu de glumă, zise directorul cu o 
grimasă de crampe prin burtă într-un oraş străin, şi cu 


glasul ceva mai dur, dar să nu aruncăm problema în 
derizoriu... 

— Sorry, domnilor colegi: pe mine tot nu mă duce 
mintea... 

Apăru dintr-odată o nuanţă: colega de la S/stematizare o 
făcea doar pe proasta, sau era tâmpită? 

— Exact ce facem şi-acum, doamnă, îi căută privirea 
directorul: adică tăiem, defrişăm, fasonăm şi trimitem 
această materie primă la prelucrare în Austria, să zicem, 
sau în Patagonia de Mijloc, sau, mă rog, undeva în 
Occident, fapt care, se înţelege, va fi evaluat şi tratat ca 
atare, doar că nu vom mai avea probleme de faliment, sau 
de reduceri de personal... 

— Şi salariile? 

— Salariile, ce? 

— Păi, tot astea, rahitice? Mă scuzaţi, dom director? 

— Păi, tocmai asta e chestia: salariile nu vor creşte, în 
schimb nu se va mai pune problema pierderii locului de 
muncă... 

— Uraaaa!, ţipă nepotul vitreg. 

Aşa, da: începurăm să ne luminăm la minte, e ceva! 

— Dom” director, mă scuzaţi, a ridicat colegul Târlugea 
două degete şcolăreşte, pot să ies un pic la baie? 

Ticălosul! lar juca teatru. Numai că exact atunci intră pe 
uşă o doamnă care ne înţepeni privirile spre decolteul ei 
uriaş... 

— Dragule, i se adresă ea directorului, gata, s-a 
terminat şedinţa: obţinui funcţia dă manager general, aşa 
cum vrusăşi - relaţia ta la Bruxelles a ţinut, aşa că poţi să 
mă feliciţi, dragule. 

Da’ cine dintre noi n-ar fi îmbrăţişat-o pe noua 
manageră? 

— E nevastă-mea, zise directorul ca un fel de scuză, 
dacă nu o cunoaşteţi... 


N-o cunoşteam... 

— De mâine, domnilor, zise ea, să intre oamenii la tăieri 
pe Dealul Andricanilor şi Dosul lui Leucă. 

— Bine, dar... încercă Brexitu. 

— Nu există niciun dan E hotărârea conducerii 
Multinaţionalei şi a directivei... 

Care directivă nici nu mai avea semnificaţie pentru noi. 


CUŢU-CUŢU...! 


„„„Abia pe când se apropia de casă, ba chiar când ajunse 
în faţa intrândului dinspre Piaţa Ovidiu spre strada 
Titulescu, Simo realiză că efectul berii îşi dăduse mâna... 
tovărăşeşte cu oboseala acumulată din ultimele zile, şi îşi 
simţi picioarele greoaie... 

— Bine-bine, aveţi şi voi dreptate, da, hai, li se adresă, 
haideţi, ce naiba!, doar n-o să mă lăsaţi în drum... Vă 
înţeleg, şi până la un punct vă aprob, dar cred că depăşiţi, 
totuşi, anumite limite ale respectului şi bunului simţ: nu 
mai puteţi, nu mai puteţi, da nici măcar o sută de metri? 
Aia de pe Himalaia cum se descurcă? Urcă spre 
Chomoluga, nu!... Ciomogama, nul!... la, uite, că nu-i pot 
zice pe nume, da, în sfârşit, nici nu contează! Sigur, ăia nu 
beau bere la poalele muntelui, da orişicâtuşi... Exageraţi, 
zău! Pentru nişte bere, faceţi atâta caz? Bine, nu se poate- 
nu se poate, uite, ne aşezăm pe bolţarii ăştia, stăm niţel, 
apoi... Doar n-o să stăm aici până... Ce, cârcei, acum, la 
miezul nopţii şi în plină vară? Nu vreau să vă jignesc, da 
nu se cade să aveţi atitudinea asta faţă de un om cu studii 
superioare. Inţeleg toamna, iarna, sau chiar primăvara, dar 
acum? Faceţi glume proaste! Şi la ambele, cârcei? Nu vă 
înţeleg... Sau umblaţi cu înţelegeri subterane bilaterale, ca 


opoziţia în politică? În consecinţă, pur şi simplu, cred că vă 
bateţi joc de mine! Hai, gata, plecăm, da? Bat eu din 
palme tactul, număr, iar voi... Gata? La trei, pornim! 
Unuuuuu!... dooooi!... doi şi jumateeee, trei! Şi! Hei, paşi- 
paşi! Ce faceţi? Daţi cu mine de zid? Ritmul, ţineţi ritmul! 
Un pic mai vioi, că ne prind zorii. Mai avem puţin, ne 
instalăm pe canapea şi odihnă la discreţie, da? Sigur că 
da! O soilim până sâmbătă dimineaţa când vin ăştia de la 
Mangalia... Bine era să nu fi venit - ce să caute aici? Hai- 
hai, nu-mi mai amintiţi de restaurant şi de bere, bine? 
Gata, start! Pornim! Nu? Cum nu? Hai, că încercăm 
varianta per pedes animalis... Ei, cum? În patru labe! 
Merge? Vedeţi că merge! Incet-încet - ce bine că porţiunea 
asta de stradă e neluminată, şi mai ţine Dumnezeu şi cu 
proştii, nu? Ba, nu: cred că există o putere cerească 
separată, trebuie să existe şi un Dumnezeu al băutorilor 
de bere, al beţivilor, în general, de fapt, fiindcă sunt tot 
mai mulţi şi mai greu de stăpânit de un singur Creator, 
mai ales că şi Diavolul stă la pândă, pentru ca, în caz de 
şansă, fie chiar mai de perspectivă, să mai poată pune şi 
el gheara pe câte-un suflet. Hei-hei, ce faceţi? Cum să fim 
la slalom? Doamne-fereşte! Zig-zag, ? De ce, doar nu 
suntem la schi! E vară! Păstraţi-vă echilibrul şi ţine-ţi-o mai 
pe lângă zid, mai pe lângă ziduri, aşa, mai pe la 
întuneric...! lar cârcei?!? Extraordinar!, parcă sunteţi 
picioare de fotbalist - iertaţi-mi comparaţia... Vedeţi că 
ştiţi? Uite de ce are omul două mâini şi două picioare, 
pentru ca, la nevoie să se transforme în patruped, că doar 
se şi zice: din animal ai venit, în animalism te ve întoarce, 
omule! Uf, uite că am început să gândesc - Doamne-ajută! 
Inseamnă că nu e totul pierdut! Stop-stop! Ce-i aici? A, un 
animal, un biet câine... Salut-salut! Ce faci, mă, cuţule? 
Schimbu trei - schimbu trei? Bravo! Mârâi la mine? Taci, că 
eu sunt un om bun... Adică, nu sunt infractor! Nu, n-am 


buletin de Constanţa, n-am decât delegaţia, dar ştiu o 
poezie faină... Ţi-o recit şi mă laşi să trec, da? l-auzi, 
numa: 

Cuţu-cuţu, na, Grivei - 

Mămăligă, dacă vrei, 

Dacă nu, o pun în coş 

Și-o dau mâine la cocoş! 

Tot mârâi? Bine, n-o dau la cocoş, o ţin pentru tine, 
poate fac rost şi de-un ciolan... Mă cuţule, te rog nu mai 
mârâii şi crede-mă că nu sunt politician să umblu după 
ciolane! Ok, la revedere! Au! Mă, da de când n-or mai fi 
reparat ăştia asfaltul? Mi-am zdrelit ambele palme... Cred 
că de pe vremea lu bădiţa Traian... Cât să mai fie? 50-60 
de metri - uraaa! 

Hai, la drum, picioare moi, 

Că şi eu vin după voi! 

Aţi văzut, dragi picioare? Vorbesc în poezii, pentru că 
sunt fiul ălora care gândeau în basme şi sunt deştept, că 
de-aia vorbesc în poezii... Cine-o fi zis chestia asta? 
Coşbuc? Nu. Minulescu? Nu-nu, sigur! Arghezi? Nici! Poate 
Eminescu, că pe el îl ducea mintea... Gata, iubitelor - 
maxim douăzeci de paşi mai avem... Nu mai puteţi? Bine, 
ne odihnim puţin pe pervazu ăsta şi-apoi, mai departe... 
Uite intrarea în scara blocului nostru! Uraaaa! Am învins! 
Auuu! Ce drrrra... 

— Mă, boschetar nenorocit, auzii o voce în spatele meu 
şi, în acelaşi timp, simţii împunsătura unui obiect ascuţit, 
îţi bagi curu în fereastra mea, boule? Nu ţi-e ruşine, mă, 
beţiv ordinar, mă rahat cu ochi, mă... 

— E fereastră, doamnă? Chiar e o fereastră? Sincer: am 
crezut că mă aşez pe budă, schiuzmi. Noapte bună, 
doamnă! Noroc şi ce-o zis Gheorghe.!... 

— Alt beţiv - fire-aţi ai dracu! 


— Mersi, sunteţi o mare, mare, mare doamnă! Nu e alt 
beţiv, e frate-mio! Vine şi el către matahale... V-am 
fraierit, doamnă! Vă doresc noapte ţeapănă! 

Doamne, Dumnezeule, ăsta nu sunt eu, Simion Pietraru, 
Simo! Eu vorbesc aşa? Hai odată! Unu, doi... Gata, ee 
intrarea în scară... Bravo, bravo, bravo, dragile mele 
picioare! Am ajuns... Doamne, suntem în faţa uşii... Ne 
odihnim puţin şi... 

„„„Dimineaţa, bântuit de-o mahmureală distrugătoare, 
abia reuşi, cu un efort uriaş, să se ridice de pe canapea, să 
înainteze mormăind spre uşa în care bătea cineva cu 
putere: 

— E psihiatrul, precis el e! trebuie să mai reduc din 
motoarele astea de „bună vecinătate”, fiindcă începe să 
mă obosească îmi produce chiar stări de nervi... la, uite: 
parcă am vedenii!... Doamne.!... 

— Bine, bine, vin îndată! Hei, vecine, nu mai bate, că 
vin!... 

Dar brusc avu senzaţia că i se umfla capul, împrejurul 
său toate obiectele din cameră luau forme hidoase, 
năvăleau spre el gata să-l strivească. Maşinal, mai apucă 
să răsucească butonul ialei care arăta a cap de şarpe boa, 
sau... Şi se prelinse spre duşumea cu picioarele înmuiate 
brusc... 

— Gata, mai apucă să şoptească, totul s-a terminat, 
totul... Şi Mitruţ, şi Calo, şi Andricăneştiul şi... 

Vocea i se stinse treptat şi doar în gând strigă: Noryna, 
iubito, de ce nu eşti aici? Unde eşti, om drag? E finita la 
commedia!, înţelegi? Şi nu apuc să te revăd, nu apuc, 
nuuuu!... 

Şi nu mai auzi cum cineva îi vorbea precipitat: 

— Hei, gata, auzi? Gata! Termină cu prostiile. Hai, sus! 
Hei; nu târâş! Sus, băiete şi priveşte la mine - mă vezi? la, 
mâinile! Dă-mi mâinile...! Aha, îţi tremură - bravo.!... 


Tremuri tot? Hai-hai, sus! Cătinel-cătinel, aşa, uite că 
facem progrese! Aşaaaa! Închidem uşa - da? Sau o lăsăm 
să vadă vecinii, să te compătimească! Hei-hei!, pune 
mâna, Simo, ţine-te de mine şi... hopa! Hai, la canapea 
şi... 
Era clar, tot mai clar că nu-şi mai aparţinea, totul se 
executa la comanda cuiva, a unei forţe din exteriorul său... 
Şi, dintr-odată, ceva se sparse, iar el începu să plutească 
în gol, într-un fel de vid, doar de undeva, de foarte 
departe, auzea o voce ţipând: 

— Nu, Timo, n-o să te las, cu mine nu te joci, să ştii! Te 
pocnesc de nu te vezi! Eşti în comă, băiete, în comă 
alcoolică, m-auzi? Lasă, că rezolvăm noi problema, lasă... 
Alo, SMURDU? Bună dimineaţa! Da, avem o problemă, un 
cetăţean în comă, cred că alcoolică. Da, în Constanţa, pe 
Strada Titulescu... Da, vă aştept eu la intrarea în scara 
blocului... 

— Bine, mulţumesc... 


EL DORADO 


Ah, şi uitasem cu desăvârşire şi nepermis de Æl 
Dorado... 

El Dorado, El Dorado!... 

Eldorado... 

Două cuvinte pronunțate, de regulă, într-unul singur, 
sec, aproape difuz, deşi sosit la noi dintr-o lume fantastică, 
adesea derapând minţile mai degrabă spre science fiction, 
spre oœ realitate aparţinând de bătrâna şi 
atotcuprinzătoarea Terra, dar, de această dată, o terra 
incognita. El Dorado!, sintagma rostită într-un singur 
cuvânt, sintagma care a fascinat generaţii de cinefili, a 
înflăcărat imaginaţii, a declanşat spiritul de vitejie chiar şi 


a celor care visau Colt-urile ca pe nişte mândruţe, iar 
năframa plină de transpiraţie şi de praf, legată la gâtul lui 
John Wayne ca pe cea mai importantă ofrandă din lupta cu 
pieile roşii, sau de altă culoare - că nici nu mai conta. 
Personal, pe John Wayne îl dădeam la o parte, îl dezarmam 
fără probleme şi, în final, făceam dragoste cu frumoasa şi 
apetisanta Moudie, adică actriţa Charlene Holt... Ay, 
mamă, ce tăvăleală, ce viaţă de vestsălbăticie şi 
destrăbălare dezmeticindu-mă abia când apărea şeriful... 
mă rog, un şerif la fereastră avertizând că vine unu să se 
răzbune, să mi-o ia pe Moudie, să... Sigur că, sintagma în 
sine, însă, are cu totul altă rezonanţă şi altă semnificaţie, 
poate mai concretă, poate chiar mai simbolică, în orişice 
caz, alta, sinonimă, mărturisit sau nu, cu un dor de ducă 
nelămurit pe deplin pentru noi, românii! Ea, sintagma, se 
află pe un loc de frunte într-un clasament, fie el alcătuit 
ad-hoc pe baza unor criterii mai mult sentimentale şi 
misterioase decât corecte şi realiste. Pentru că E/ Dorado, 
dacă glasul se mlădiază pe o anumită tonalitate, este cu 
totul altceva, e un precedent spectaculos din multe puncte 
de vedere, un vis realizat în filme, cam spulberat de 
realitate, mai ales dacă este supraîncărcat de optimismul 
plecării. £/ Dorado este lumea mirifică pentru care trebuie 
şi merită să fie învinse toate obstacolele pentru a o vedea 
în toată realitatea şi irealitatea sa, în toată măreţia şi 
splendoarea sa, chiar dacă unele piedici au un miros clar şi 
ameninţător de praf de puşcă, iar poveştile celor întorşi, 
tot mai puţini, e-adevărat, seamănă îndoială asupra 
reuşitei, aducând cu ele crunte şi inerente dezamăgiri, ca 
să nu mai vorbim de sfârşitul tragic al unor iluzii. Apoi, 
lupta pentru îmbogăţire şi pierderea acesteia ca urmare a 
nesfârşitelor conflicte cu pieile roşii şi alte populaţii cu 
pene sau beţişoare înfipte în urechi, nări, buric şi alte 
locuri mai puţin sau deloc vizibile... Ehe, alte vremuri, alte 


arătări, alţi civilizaţi, alte civilizaţii, alţi invadatori... lar 
dacă, prin cine ştie ce combinaţii ciudat-eterice se mai 
aude de nicăieri formaţia Goombay Dance Band 
interpretând melodia £/ Dorado, îţi poate trece prin minte 
cu uşurinţă dorul de ducă, nevoia de a pleca spre acea 
zonă misterios-mirifică şi adânc-chemătoare spre un £/ 
Dorado despre care nu ştii mare lucru, decât din scenariile 
de film, deşi ştim că realităţile e/doraaiene sunt în mare 
parte contrafăcute, fabulaţii, ne convine să decupăm din 
ele pentru suflet, adesea şi pentru minte, partea, sau 
procentul care ne fascinează, care ne pune în mişcare 
imaginaţia, care ne interconectează cu o lume în care 
science-fiction-ul este la el acasă. Şi ne convine, acceptăm 
acest joc al neverosimilului metamorfozat în verosimil, ne 
convine, fiindcă de-acolo, de la £/ Dorado, se naşte marea 
legendă a aurului mondial, spre acolo au plecat, din când 
în când, marile bejenii de-a lungul istoriei, spre acolo ne 
duce gândul şi pe noi - Harry Vălmăşag şi cu mine, Gionny 
Tăunciu, amândoi absolvenţi de filologie clujeană, colegi 
de grupă, restanţieri la literatură comparată lansată spre 
urechile noastre cam surde de către profesorul Edgar 
Papu... Dar, până la urmă, absolvenţi, cu licenţe, cu 
masterate în regulă, cu docto... Nu, fără doctorate!, fiindcă 
ne-a fost teamă să nu fim acuzaţi de plagiat, chiar dacă 
am fi menţionat subliniat cu roşu sursa citatului. Nu ţine! 
Găsesc ei, jurnaliştii, o chichiţă, un ceva care să 
dovedească plagiatul şi începe tevatura. 

— Renunţ la el!, a ţipat un personaj la modă. 

Prea târziu. Presa trebuie să ştie, presei trebuie să-i dai 
de... mâncare, şi nu orice. Ai furat, te-ai folosit de citate, 
de munca altuia, sau altora, eşti în culpă, intri în vizorul... 
Un vizor, nu contează!, fiindcă trebuie să existe o instituţie 
care să se ocupe. Păi, cum? Democraţie-democraţie, dar 
nici chiar aşa!... Aşadar, fără!, deşi la noi, cine nu e acuzat 


de o plagiere, cât de mică, dacă şi-a luat doctoratul, 
înseamnă că oarece nu-i în regulă şi presa atâta aşteaptă: 
scormoneşte, găseşte ea ceva, mai dă o ştire de senzaţie 
pe surse, mai interpretează o frază, mai anunţă „ştire- 
bombă”, mai... Insă totul s-a prăbuşit acum, totul, ba nu: a 
mai rămas speranţa plecării în State. Mă rog, nu la Las 
Vegas, nu spre un Dallas al familiei Ewing, nu spre un 
Texas amintind de moartea năprasnică şi nedreaptă a lui 
John Kennedy, nuuuu!... 

El Dorado, dar, în State! 

În STA-TE! 

Sună? Sună! 

Deşi, apropo de El Dorado, mai avem de cugetat, de 
discutat, de cântărit şansele în relaţia plus-minus. Şi-apoi, 
hotărârea finală o vom lua acolo, în funcţie de... multe, 
foarte multe. 

In lungile noastre conversații de profesori disponibilizaţi, 
că şomeri sună compromiţător, când ne lăsam imaginaţia 
să se zbenguie pe toată suprafaţa Pământului, bineînţeles 
că, nu o dată, şi pe rând, ne-am visat „indieni auriţi”, 
personaje principale pe post de preot-căpetenie de trib 
prin văzduhul îmbâcsit de... duhoarea e/doraaului. Mai 
bine şi mai adânc se substituia prietenul Harry în acel 
preot poleit cu praf de aur, conform ameţitoarei legende, 
referitoare la o ceremonie religioasă care avea loc de 
obicei la Guatavita, aproape de oraşul Bogota din zilele 
noastre. Prietenul ştia pe de rost o mulţime amănunte, 
situaţii şi momente din legende şi îmi povestea pentru cine 
ştie a câta oară: 

— Domnule Gionny (Harry mă respectă totdeauna când 
se pregăteşte să-mi toarne bizarerii de-ale lui), mă şi văd 
plecat spre E/ Dorado şi, devenit preot şi căpetenie de trib, 
să fiu îmbarcat de către supuşi pe pluta construită din 
papură specială după modelul şterpelit din... 


— Cum... şterpelit, Harry? Cum faci asemenea afirmaţii? 
Păi, ce, erau pe-acolo deja de-ai noştri care se ocupau cu 
prăduitul? Hai, mă, ce naiba! Aceasta se-ntâmplă acum, în 
zilele noastre! Compromiţi naţia şi urmaşii viteazului popor 
dac încă necucerit de romani! 

— O, scuze! Adică, vrei să spui că romanii ne-au învăţat 
să jmanglim? 

— Harry, dragă, problema e complexă şi în studiu, iar 
cercetările vor fi continuate de grupul parlamentarilor de 
centru-stânga şi al celor de dreapta în stil clasic... 

— Nu pricep, Gionny... 

— Nici eu. 

— Poate că nici ei... 

— Harry, nu fii anti! Taci şi urmăreşte actualitatea la 
televiziune... 

— Aha!, deci suntem doi proşti... 

— Aşa-i, frăţâcule: doi, da creşte numărul celor ca noi, 
nu te nelinişti... În timp ce noi stăm şi cugetăm după 
principiul cartezian Cogito, ergo sum, înmulţindu-ne direct 
proporţional cu trecerea timpului, deştepţii fură de stâng 
după principiul-lozincă postdecembristă „Dacă nu noi, 
atunci, cine!” Insă, eram atât de sigur, prietene, că nu vei 
cupla la idee şi atmosferă, pe cât de sigur sunt că azi e 
marţi... 

— E miercuri, iubitule! Miercuri - trezeşte-te! 

— Da ce, mai contează o zi la câteva sute de ani? Eşti 
culmea! Aşadar, domnu meu, este vorba despre civilizaţia 
Muisca, dacă ai auzit... 

— Muieruşca? Da, parcă auzisem ceva-ceva... E vorba 
despre o nişă în Peştera Muierii, nu? 

— Pe dracu! i-am mai spus, Gionny: pune mâna pe 
carte, că mă faci de râs! Cum poţi debita asemenea 
enormităţi? 

— Păi, nu e greu... 


— Ştiu, înţeleg... 

— În acest caz, n-am auzit... 

— Aşa e mai corect, omule. Okei! S-o lăsăm... 

— Îmi convine. 

— Normal. Aşadar, ceva mai înainte, vorbeam de lotcă, 
Gionny... 

— De plută! 

— Okei, pluta - fir-ar a naibii de papură, nu mă mai 
întrerupe! 

— Da... 

— Deci, Gionny, sunt acolo, ambarcaţiunea este 
împodobită cu basoreliefuri delicate, încărcată cu lucrurile 
cele mai încântătoare, unele de-a dreptul excentrice, pe 
care conducerea tribului le confiscaseră de la băştinaşi... 

— Eu ştiam că erau donaţii, Harry... 

— Habar n-ai şi nu mă mai întrerupe! Aceasta în timp ce 
eu, căpetenie de trib şi... 

— Profesor disponibilizat, l-am întrerupt. 

— Şomer! 

— Yes! 

— loncuţule, eşti un ţopârlan de ultimă speţă, plus că n- 
ai niciun pic de suflet, m-a repezit el... Dar îţi voi dovedi, 
domnule, că, în nimicnicia ta, n-ai cum să pricepi ce 
înseamnă participarea la o asemenea ceremonie 
grandioasă, la o asemenea cruciadă româno-personală, 
pentru că voi deveni preot, voi fi poleit cu praf de aur din 
tălpi până la ultimul fir de păr de pe scăfârlie... 

— Furat de la Roşia Montana - scuză-mă că te întrerup 
-, sau prin topirea brăţărilor dacice? 

— Taci, Gionny, taaaaci!, că mă exasperezi cu 
gogomăniile tale. Lasă-mă să visez, să-mi imaginez, să 
încerc recrearea unei lumi, a unei situaţii... E o chestie 
virtuală - dacă şti ce e aia... 

— Nu ştiu! 


— Nu mă mir. Totul se petrece în urmă cu vreo patru 
sute de ani, în apropierea oraşului Bogota de azi... 

Sincer să fiu, Harry m-a uimit în dese rânduri cu o 
grămadă de cunoştinţe despre ce-ştiu-care fenomen 
petrecut prin meandrele istoriei, pentru că iubeşte istoria 
până la a suferi pentru cutare sau cutare întâmplare 
petrecută în urmă cu secole, la noi sau aiurea. 

— De unde şti toate astea, Harry?, îl întreb. 

— Pentru că îmi place să citesc, pentru că îmi place să 
fiu informat şi să cunosc, în comparaţie cu altii care-şi 
petrec viaţa la Bodega Tri Scheleţi - dacă pricepi ce spun, 
m-a lămurit el ironic. Şi te mai şi minunezi că ai fost 
disponibilizat, că... 

— Da, Harry, mă recunosc perfect în succinta ta 
descriere şi, dacă tot aduseşi vorba, îţi mai spun un secret: 
pe lângă alte calităţi pe care mi le atribui cu generozitate, 
mai am una, specială: sunt un leneş profesionist, dragul 
meu, unul care citeşte şi reciteşte, cu nesaţ, aş zice, 
Ghidul leneşului, a lui Tom Hoggkinson, o carte care 
valorează pentru mine cât cursul de teorie literară a 
profesorului nostru - nu dau nume... Apropo de bodegă şi 
ca să vezi că sunt un individ citit, uite ce scrie în acest 
Ghid, apropo de bodegă, care se lipeşte de Bodega 
noastră Tri Scheleţi: „Bodega face un mic stăpân din orice 
om. În cursul zilei, să fii călcat în picioare şi abuzat de șef, 
de colaboratori sau de familie. Insă în bodegă, încrederea 
de sine se reface. Devii omnipotent, omniscient, o figură 
puternică. Ai păreri şi găseşti răspunsuri. Bodega este 
locul în care ne discutăm visurile şi necazurile, viziunile şi 
planurile. Tot acolo devenim experţi în toate. Îndreptăm 
lumea.” (pagina 187).* 

— Da, recunosc: e mare avantaj, unul liniştitor, să fii 
leneş după indicaţiile dintr-o carte... 

— Păi, eu ce spuneam? 


— lar eu, Harry Vălmăşag, pot spune că eşti dependent 
de o idee lipsită de cea mai elementară logică, că ţi-ai 
coborât nivelul cunoaşterii până aproape de nivelul mării... 

— lnălţător! Mă  emoţionezi cu precizia şi logica 
raţionamentelor tale, dar, în acelaşi timp, aş fi nedrept să 
nu recunosc cinstit că te respect, te stimez şi aştept să-ţi 
revii din visare pentru a putea să stăm de vorbă ca 
altădată... 

— Da, ştiu: orice asemănare cu situaţii sau persoane 
reale, este absolut întâmplătoare - cunosc şmecheria. 

— Da, nu e! 

— Eram convins, Gionny! 

— Dar ştii cum se subintitulează acest studiu, prietene 
Harry? 

— Nu mă interesează... 

— Ştiu, şi de-aceea-ți şi spun: Mic tratat pentru leneşi 
rafinațti... 

— Mănuşă!, Gionny, mănuşă pe caracterul tău, pe felul 
tău de-a fi! Nici să fi scris Ghidul expres pentru tine nu s-ar 
fi potrivit mai clar... 

— Fix, recunosc. Şi încă un amănunt, domnu meu, 
oarecum surprinzător pentru mine: multă vreme simțeam 
că nu sunt în apele mele, că nu-mi găseam locul, că îmi 
lipsea ceva... Dar când am dat cu ochii de cartea asta pe 
raftul librăriei din Cartier, care, în peste trei sute de pagini 
trata ştiinţific problemele legate de /ene, am simţit că 
renasc din propriile-mi neputinţe şi ignoranţe, am simţit 
numaidecât că devin om în adevăratul sens al cuvântului... 

— Era şi cazul, deşi, disponibilizat fiind şi şomer, 
lucrurile parcă se leagă ceva mai greu - nu ţi se pare? 

— Domnule, pur şi simplu am avut o revelaţie... 

— Te cred, sunt convins, Gionny! Felicitări! Deci, unde 
rămăsesem? 


— La „poleirea cu aur” - ca să vezi că îţi urmăresc 
stupizeniile... 

— Mersi, mersi mult!, vorba colegei noastre de grupă. 
Cum o chema? 

— Silfida. 

— Pe dracu! Măi, Gionny, dacă nu ştii ceva, măcar taci! 

— Nu pot, Harry - îmi pare rău... 

— Aşadar, rămăsesem la... poleire, îmbarcare şi pluta 
ancorată într-o lagună înconjurată de băştinaşi cu pene, 
bete şi beţişoare înfipte prin nas, buric, urechi şi... etc. 

— Lasă, dom Harry, că ştiu, cunosc legenda... 

— Da, o cunoşti? N-am încredere. Nu te supăra, dar, 
uite, ţi-o spun, fiindcă n-am încredere în memoria ta şi e 
bine să-ţi reîmprospătez chestia... 


CRI-CRI-CRI ÎN „LA MAJOR” 


Locuiam pe Strada Titulescu din Constanţa, foarte 
aproape de Port, iar sirenele vapoarelor intrând sau ieşind 
din rada acestuia, formau un cor mixt care, în toiul nopţii, 
nu doar că ne trezea, dar ne şi ajuta să credem că asistăm 
la un concert nocturn extraordinar pus la cale de ultimul 
impresar al Apocalipsei. Fără să fiu superstiţios, aveam tot 
mai ferm convingerea că noapte de noapte morţii unui 
cimitir din apropiere ascultau şi ei concertul stând pe 
marginea gropii, sugând cu poftă din pipe împrumutate de 
la Popey Marinarul, sau trăgând din ţigări de contrabandă 
aduse de marinari... Ca să nu mai spun că nevastă-mea, 
dintr-o pornire pe care luni de zile nu şi-a putut-o explica, 
a susţinut într-un miez de noapte că ascultam în primă 
audiție Sonata în de major pentru sirene de vapor, bucată 
muzicală compusă chiar de ea. M-am interesat la un 


psihiatru ce urmări poate avea pentru viaţa unui om faptul 
că, afon perfect fiind, începe să creeze dintr-odată 
compoziţii muzicale. Medicul specialist m-a liniştit cu 
gravitate profesională  spunându-mi că  nevastă-sa, 
olandeză de origine, devenise, din acelaşi motiv, un 
apreciat constructor de nave de hârtie pe care le lansa la 
apă într-un lighean, fix la ora zero din noapte. După care 
m-a asigurat că el însuşi are preocupări tot mai asidue în 
ceea ce priveşte creşterea numărului de zombi pe cap de 
locuitor constănţean cu ieşire spre Autostrada Soarelui, 
drept urmare am început să nu mă mai simt atât de 
singur. Să nu mai spun că psihiatrul m-a verticalizat moral 
asigurându-mă că, pentru un om cu probleme psihice, 
distanţa până la Kilometrul 7, unde se afla Spitalul de 
Psihiatrie, era o joacă... 

In orice caz, partea bună din trezirea noastră după 
primul somn era, fie pentru a merge la baie, fie pentru a 
bea apă, deşi fiul nostru cel mic, în vârstă de trei ani, îşi 
începea recitalul: 

— Mamiiii! Mamiii! Vleau lăptic de raţă!... 

— N-am, puişor, răspundea nevastă-mea, pe jumătate 
adormită. 

— Ştiu că n-ai, da dă-mi! Mi-a zis mie nenea Isidor de la 
etaj că el îşi mulge rața în fiecare dimineaţă... 

Mă sprijineam într-un cot, îl priveam cu atenţie şi tot mai 
des îmi spuneam că nu e fiul meu, că vreo barză zăpăcită, 
sau rămasă fără gipiesul biologic, se milostivise de noi şi... 
Dar acest lucru se petrecea în timp ce începeam să visez 
că fiu-mio era solistul vocal al sonatei compusă de 
nevastă-mea, mama lui... 

În sfârşit!... 

„„In oricare din cele două variante, noi eram cei 
avantajaţi, fiindcă, ieşind apoi pe balcon, ne eliberam de 
coşmarul că sirenele ar fi fost trompetele din Apocalipsă, şi 


eram fericiți asemenea unor învingători care nu 
câştigaseră un război, dar obţinuseră o victorie. Aşadar, 
pentru familia noastră, coborâtă de la poalele Munţilor 
Călimani, zgomotele nopţilor constănţene ne duceau la 
concluzia că ţârâitul de greieri din locurile de baştină era o 
chestiune absolut inutilă, chiar plicticoasă şi penibilă din 
punct de vedere social, şi doar o încântare pentru auzul 
adormiţilor în fânul din podul şurii. O prostie, de fapt... 
Ajunseserăm să credem că, ţârâitul de greieri în nopţile cu 
lună, după stabilirea în Constanţa, nu era decât un efort 
subversiv din partea infatuatelor insecte, convinse că 
intrarea noastră într-un somn adânc, tot mai adânc, ar fi 
dus la destabilizarea politică şi economică a ţării. Misiunea 
ultrasecretă a greierilor începea, în realitate, cu crearea 
unei psihoze în populaţie care să anihileze tot ce ţinea de 
ambiţie, putere de acţiune şi, în final, distrugerea 
locuitorilor din punct de vedere psihic, ceea ce, 
constatarăm noi la Constanţa, nu era altceva decât efectul 
unui scenariu gândit şi teleportat spre pământ de nişte 
extratereştri terminatori, în realitate nişte vietăţi-vidanje 
care ne sorbeau creierii de sub scăfârlie înlocuindu-i cu o 
substanţă gelatinoasă cu posibilităţi de resetare-restartare 
ori de câte ori era nevoie. De altfel, în imaginaţia mea, iar 
nevastă-mea, la cafea, mi-a confirmat cu o logică 
imbatabilă, că gelatina de sub scăfârlie era amestecată cu 
huma rămasă după tăierea ştiinţifică a tuturor pădurilor 
din zona Călimanilor... Situaţie din care greu ne reveneam, 
dacă nu cumva, cum se întâmplaseră chiar câteva cazuri, 
s-o sfârşim prin somn adânc şi să ne transformăm în 
corcituri  homo-zombinieni. Şi asta doar din cauza 
afurisiţilor de greieri pe care, buimăciţi de somn, adesea, îi 
consideram un fel de zombi în miniatură trimişi de către 
vreo super civilizaţie extraterestră ca să distrugă viaţa de 
pe Pământ... Ne trezeam somnoroşi, frânţi de oboseală, cu 


cearcăne uriaşe şi simptome clare de apropiate şi 
inevitabile boli încă necunoscute de omenire, dar bântuind 
ucigaşe pentru a reduce numărul de locuitori de pe 
planeta tot mai populată şi tot mai greu locuibilă... De 
aceea, în vederea salvării umanităţii, noi, familia, am 
hotărât să plecăm la Constanţa, să ne implicăm într-o 
activitate utilă cu scopul de a contribui la dezvoltarea 
economiei, la mărirea gradului de civilizaţie şi a educaţiei 
întru bine şi frumos a noilor generaţii, iar ca o consecinţă, 
să trăim într-o ţară educată în care cele zece porunci să fie 
respectate fără vreo ameninţare biblică. Ba, cineva 
aruncase şi pastila ca a unsprezecea poruncă, respectiv 
pentru soţii sceptici, care suna categorică pentru ei: „Să 
crezi că copiii tăi sunt ai tăi!” Scurt, clar şi imbatabil! 

Sigur că, deocamdată, situaţia era de perspectivă, dar 
făcuserăm primii paşi... Pentru că nu concepeam ca 
următoarea generaţie de umanoizi să mai adoarmă în fân 
în ţârâit de greieri, în timp ce restul populaţiei globului să- 
şi petreacă nopţile pe recamiere luxoase şi odihnitoare. 
Prin somn, auzeam deja sunetul talanţilor în buzunar şi ne 
răscolea datoria sacră să ne ocupăm de valorificarea 
acestora pentru a nu fi nevoiţi să dăm notă explicativă 
după trecerea Styxului, apa aceea pe care o şi vedeam 
murdară, de milenii întregi fără a i se elimina mizeriile prin 
dragare, pe care pluteau majestuoase bărci în care se 
plimbau tot felul de vietăţi bipede... 

In consecinţă, după discuţii nocturne şi interminabile, 
am hotărât, împreună cu nevastă-mea şi vecinul-psihiatru, 
să înfiinţăm o firmă mixtă de export având ca obiect de 
activitate: creşterea, după metode miciuriniste, a 
greierilor-zombi, aceştia servind la maturitate, prin 
măcinare după o reţetă nouă, drept făină calitatea întâi 
pentru produsele de patiserie - după recomandarea cu lux 
de amănunte, o directivă. Era doar o variantă, însă greierii, 


urmând o genealogie miciurinistă să poată urma şi cursuri 
speciale intensive de iniţiere în arta interpretării sonatelor 
create de nevastă-mea pe vapoarele construite şi lansate 
la apă de nevasta psihiatrului. 

.„.Guvernul, cu înţelepciune, a dat dovadă de o mare 
deschidere pentru iniţiativa noastră, aşa că ne-a asigurat 
spaţiu şi loc de muncă, la spitalul de psihiatrie unde se 
încearcă scoaterea greierilor din cap al căror ţâărâit, 
susţinem noi, seamănă perfect cu sirenele de vapor... 

Acesta a fost doar începutul... 


SPRE LIMPEZIREA MINŢII 


— Hallo! 'Mneaţa bună şi săru-mâna, coniţă! Institutul 
de Cercetări Oceanice? Nu!?! Phui, băga-mi-aş! Ce, cum? 
A, sigur: scuze, domniţă, scu-ze! Ştiţi? Eu, dimineaţa, până 
mă limpezesc la minte, mai scap câte-o deochioşenie... 
Da' unde nimerii, frate? Aha, deci e de cercetări, da' nu 
oceanice, ci marine? Bravo! Şi-i cu sediul în Carpaţii 
Orientali, domnişoară? Ay, trăsni-m-ar! Cum-cum? N-am 
voie să mă mir? Mai ales dacă-i vorba de-un investitor 
străin... Păi, nu e democraţie şi pe la dumneavoastră? Nu 
prea? l-auzi, frate! Ei, am priceput: urcă greu, şosele 
neasfaltate, drumuri proaste, birocraţie... Ironic eu! 
Ferească-mă Prealuminatul! O singură dată am fost, fi'ncă 
am zis de una că are picioare fix ca Olivia lu' Popeye' fără 
să ştiu că era nevasta şefului meu... Ha-ha-ha! Da' ce-a 
urmaaaat, ferească-ne Dumnezeu!... Până la urmă m-am 
internat la psihiatrie, că altfel... Deci, cercetări marine? Ei, 
cum să nu ştiu atâta lucru, duduiţă? Lacu Roşu, Lacul 
Bicaz, Lacul Sfânta Ana, Bâlea-Lac, Feredeie etc., etc. — 
mări interioare, cum să nu ştiu - mare sfârc!... A, se zice 


sfâr? Uay, Doamne! Schiuzmy! Mări interioare, deci. Aţi 
văzut că m-am prins?... Gata, pricepui - săru-mâna! Cum 
adică, sunteţi un domn... domnu'? Uau, să fiu al...! De ce 
să înjur? Am şi eu o vorbă, o chestie, un tic... Da', a aveţi 
vocea aşa, catifelată, ca de gay în călduri - Doamne, iartă- 
mă! şi pardon -, ca de femeie în stenbai la nudu’ gol, să 
dea dracu de nu-mi trecu prin minte să vă zic vo două 
sentimentalisme, să vă invit la o... la un...! Scuze, milioane 
de scuze! Păi, ce, eu am timp? Tocmai că nu - să ştiţi! Am 
slujbă, am obligaţii, am... Apropo: iubiţi animalele? Un 
câine-lup, un coocker şi un caniş în garsonieră?! 
Dumnezeule! Da, desigur, fiecare cu jav... cu cuţu lui, nu? 
Da', altfel, vă place să vă latre maidanezii toată noaptea 
sub fereastră? Nu. Nici mie, aşa că, în privinţa asta, ca să 
aveţi linişte, vă adresaţi lu’ mandea la serviciul ecarisaj, 
la... Păi, n-aţi înţeles? Sunt hingher cu licenţă de 
profesionist şi masterat în... Cum? Plagiator? Eu? Nu vă 
interesează? Înseamnă că şi dumneavoastră... Bine, 
iertăciune că v-am reţinut. Vă doresc sănătate şi virtute, s- 
aveţi ce bea şi ce mânca! Păi, da: aş vrea cu dom’ 
director... Noul, da - se poate? Da”, scuze: nu-l 
schimbarăţi, dacă tot veniră alţii la putere? Nu? Am 
înţeles: se dădu şi el rapid cu ăştia - bravo lui, înseamnă 
că omul e pe fază, oportunist, cum se zice. Bine, am tăcut, 
ok, fă-mi legătura - mersi, fratele mieu! Nu suntem fraţi? 
Bine, aşa e vorba mea faţă de cei la care ţin... lar să-mi 
cer scuze?!? La fiecare propoziţie? Ok-ok! Hălău, dom’ 
director Fleandură? Uau, mamă şi ura! Cum, nu eşti 
Fleandură? Hai, mă, Gicuţule, nu te mai preface, că-ți 
recunosc vocea... la zi, frăţăcule, de când nu ne mai 
auzirăm noi? Mă, să fiu al... parcă te ascunseseşi printre 
bolovanii Sarmizegetusei cu vo taraboastă! Ehe! Vezi, mă? 
Ai funcţie, ai mândruţe câte vrei! Da, mă, Gicuţule, ce mai 
trecură anii!... Câţi, mă? Zece? O sută? Un mileniu?... Ce 


mai faci, omule? Auzâi că ajunsăşi mare ştab, director 
adică şi d-aia... Cum, nu-i mai zice director? Da' cum, 
frate? A, manager? La orişice caz, felicitări, mii de felicitări, 
mă! Milioane, ce mai! Cum-cum? Nu ştii cine sunt eu? A, 
uitai să mă prezint: Gânţanu, mă, Gân-ţa-nu! Nu-ţi mai 
aminteşti de mine, nu mă mai ştii? Hai, mă, că nu te 
cred... Am fost colegi de măsuţă la grădiniţă, grupa 
mijlocie. Ţi-aduci aminte ce de năzdrăvănii făceam? Uitaşi 
când am vrut să-i dăm foc la păr unui ţigănuş care-ţi 
şterpelise  sanaviciul? Noroc că a venit doamna 
educatoare, 'tu-l în cur pă mă-sa!, că altfeeeel... La orişice 
caz, tu aduseseşi chibriturile, da' nu te-am spus - ha-ha- 
ha! Auzi, fără vreo aluzie, fin'că nu te-am pârât atunci - pă 
cuvânt, omule, ce dracu'! — n-ai putea s-o angajezi la tine 
pe fii-mea? Că nu-i mai proastă decât a lu’ Filpeanu... 
Cum, care, mă? Ala, Gicuţule, de se pişase pe sanaviciul 
doamnei de mate, da' de tine nu-i spusăi că şi tu, numa' 
pă el, fin'că mi-o suflase pe başoalda de Marcica... Nici pe 
Marcica n-o mai ţii minte, omule? Moldoveanca aia 
simpatică şi sentimentală, colega noastră dintr-a unşpea, 
la care i-a tras profu' de română nişte meditații de-a 
rămas gravidă... Nici de el nu-ţi aminteşti? Al de ne preda 
română şi religie, de urlase într-o zi când venise să-l asiste 
la oră un preot, frate siamez cu Piedone în Africa: 

„Ce, mă?! 'Tu-vă parascovenia mamii voastre de 
neisprăviţi! Voi, îmi vorbiţi mie de cuvioşenie, de 
corectitudine şi frică de Dumnezeu? Credinţă la voi, mă, 
pitecantropilor, la voi, mă? Parşivi rahitici! Poate groază... 
Toţi, mă, dragilor, absolut toţi, jucaţi un teatru al 
evlavioşeniei de toată minunea şi ridicolul. Nu mai există 
nici chef, nici timp pentru amabilităţi şi negocieri între oaie 
şi păstor. Salut! Da' ştiţi de ce, dragilor? Fie pentru că a 
dat căpierea în majoritatea oilor din turmă, fie din cauza 
spaimei de lupi, fie din dorinţa prea acerbă de emancipare 


şi, în consecinţă, de evadare din statutul lor negativ. lar 
voi, în calitate de miei-progenituri, mai toţi avortoni ai 
societăţii, veniţi cu pretenţii, cu...? Şi de-aci... D-aici a 
început marele scandal de-a venit Filpeanu la şcoală, l-a 
prins pe prof de revere şi i-a zis: bă, tiriplicule, vrei să 
rămâi fără pită? Vrei, mă? Adică, te-ai trezit tu să-i jigneşti 
pe copiii ăştia care se străduie orişicâtuşi... Ştii, mă, ai cui 
copii sunt? Vrei să vorbesc cu primaru'? Vorbesc!, da' 
rămâi pe drumuri - în ce partid eşti? În niciunul?!? Păi, 
înseamnă că - scuză-mă, nu prea eşti competent ca 
dascăl, aşa observ io după cât mă duce mintea. Şi mă 
duce, că uite ce afaceri am! Cu braţele astea două mi-am 
făcut vila de pe malu’ Herestrăului! Şi ne-a arătat, 
Gicuţule, zece degete, pe fiecare câte-un ghiul uriaş, plus 
brățară, plus lănţoiu' de la gât, plus... Nu-ţi aminteşti nici 
de întâmplarea asta?!? Păi, ce...? A, mă rog... Bine, am 
înţeles. Şi chiar n-o cunoşti pe fii-mea? Nu ţi-am prezentat- 
o la banchet? Auzi, Gicuţule? Are-un trup, nişte ochi 
asiatici şi-o pereche de sâni ca de hollyoodiancă, să dea 
dracu'! — mă-nţelegi ce vreau să spun? Fără silicoane!, că 
i-am interzis cu mă-sa cu tot. iți spun: nu că ar fi odrasla 
mea, da' Lolobrigida, Claudia Cardinale, Claudia Schiffer cu 
Basingera cu tot, ba şi Angelina Jolie, şi-ar face harakiri, 
adică, nu: seppuku, dacă ar vedea-o. Cum să nu, omule? 
Are şi ea o facultate, o diplomă, o profesie... Nu, mă, 
Gicule, nu a lu’ Filpeanu - fii-mea... Bine, mă, mersi şi okei, 
ţi-o trimit dimineaţă, da’ să-i faci tu cererea, că nu prea le 
are cu astea... Bag-o într-un birou şi dă-i ceva să 
moşmondească şi ea... Că altfel e harnică şi-i umblă 
mintea, da’, ştii?, trebuie să-i dea cineva indicaţii, înţelegi? 
Nu le prea are cu scrisu', cu astea, că a terminat la aia, 
cum îi zice, mă?, şcoala la distanță, de m-a costat doi porci 
de Mangaliţa şi un vițel de Siementală - ştii tu... Bine, okei- 
okei! Da’ să mai ştii, numa’, că ea din copilărie, din 


respect pentru învăţătură şi şcoală, a stat cât mai de parte 
de ele - ha-ha-ha!... Da-i ageră la minte şi 
ascultătoareeee, ce n-ai văzut!... Da' la scriiis, mă 
Gicuţule, mă colega, parcă o dă spre japoneză. Sau vo fi 
scriere cuneiformă nouă? Nu ştiu, că nu le am nici eu p- 
astea, cu gramaticile! la vezi, tu, că te pricepi la vechituri 
lingvistice... Da, sigur, tac şi ascult! Ce, cum? Stai, un 
picuţ, omule: nu eşti Gicu Fleandură?!? Nuuu...! Uay, frate- 
mi-o, ce le amestecai, 'tui parascovenia mă-sii şi fir-aş a...! 
Ghiveci făcui - iertăciune mare! Da', dacă tot dădui de 
matale, nu mă poţi ajuta în problemă? Că dau şi eu ceva, 
adică facem să fie bine... les şi eu la interval cu un vițel, 
un porc, o damigeană... Permis de conducere? Sigur că 
are! Vidanjă? Psst! Cleopatro, hei! Ştii ce e aia vidanja? 
Nu? Nu contează. E okei, că-i aranjai fiică-tii cu serviciu' pe 
o vidanjă... Da, tu, tot eu!, că tu, cu fie-taaaa... 


VIS CU ARHANGHELUL GAVRIL 


Morela Văreanu, în momentele ei de furie complexă şi 
complicată împotriva  stripperului care nu-i acordă 
suficientă atenţie, ne ajută să ne simţim ca nişte troglodiţi 
gata să sfâşie moralul şi partea de uman a oricărei 
persoane. Pentru că, în astfel de situaţii, urlă la noi: 

— Oameni sunteţi, mă, colegilor? 

— Nuuuuuu!, răspundem noi într-un fel de cor al 
vânătorilor încercuiți de lei şi leoparzi. 

— Eram sigură, fiindcă niciodată nu v-a dus mintea să 
fiţi alături de un semen în suferinţă... 

Doamna Văreanu, şefa Serviciului „Plan” are dreptate, 
aşa că trecem de urgenţă la grimasa „schimbarea la faţă”, 
suferim care cum putem, o compătimim, îi suntem solidari 


şi, în sfârşit, careva zice pe un ton cât de cât miorlăit şi, în 
orice caz, de profundă suferinţă: 

— Doamna şefă, cred că toţi am cam avea nevoie de 
odihnă, de un concediu... 

— ... Câteva zile la o staţiune, cred că ne-ar prinde bine 
la toţi, completează altcineva. 

De această dată, s-a brodit, fiindcă Morela se... înmoaie 
brusc şi zice: 

— Bine: facem o cerere colectivă, închidem şandramaua 
şi plecăm! 

Într-un asemenea moment, instituţia este transformată 
din Coteţț în şandrama, iar Multinaţionala pierzându-şi o 
mare parte din prestigiu, devine o firmuliţă oarecare, iar 
directorul general un conducător semiratat, un parvenit, 
un ins fără scrupule, un... 

— De fapt, cine e, bă, directoraşu ăsta! Un nimeni, un 
lingău politic de prima clasă, un fragment din scursorile 
societăţii şi un parvenit cu doctorat plin de plagiaturi, 
clarifică Spârdea ultimele... neclarităţi. 

Colegul Spârdea, de la sectorul „Sistematizare” s-a 
înfierbântat, mai ales că „storsese” şi vreo două pălinci 
dintr-o sticlă vopsită alb ca să nu se prindă lumea de 
conţinut... 

Desigur, amănuntele pot fi plicticoase şi plictisitoare, 
astfel că oricine poate pricepe că noi nu-i înşelăm 
niciodată aşteptările Morelei, şi facem tot ce putem pentru 
a corespunde moral şi material momentului. Aceasta nu 
pentru a ieşi cu faţa curată dintr-o încrengătură ideatică 
faţă de care mangrovele din ţinuturile exotico-sălbatice 
sunt nişte amărâte zone verzi din parcurile de agrement 
din oricare colţ al ţării şi chiar al lumii... Pe de altă parte, 
este adevărat şi normal ca, în cazul declanşării vreunui 
mare tămbălău, precum cel cauzat de furia doamnei 


Morela, directorul mare să-şi salveze viaţa şi prestigiul prin 
internări succesive la neurologie şi psihiatrie... 

Într-un fel de concluzie: în calitatea noastră de 
intelectuali rasaţi şi cu un prestigiu uriaş în cadrul 
Multinaţionalei, despre care, din respect, se vorbeşte doar 
în şoaptă, din când în când organizăm câte o şedinţă de 
analiză la nivel de /nstituție-Coteţ. O vreme a participat şi 
directorul general, dar sănătatea nu i-a mai permis, fiindcă 
ultima dată când fost prezent la şedinţa noastră a scăpat 
doar cu un preinfarct auzind la ce nivel purtam discuţiile... 
Noroc cu Perianu care, văzând evoluţia directorului spre 
„patrupedism” (expresia aparţine unui coleg mai nou care 
a şi fost disponibilizat imediat după ultimele alegeri şi 
revenirea directorului din comă), adică spre mersul în 
patru labe, l-a apucat de-o aripă (se citeşte mână!) 
zicându.-i: 

— Nu vă luaţi după ăştia, dom’ director, că e de rău... 

„„.Ultima şedinţă din acest semestru am tinut-o ieri, în 
cadrul căreia şefa noastră, Morela, a spus la concluzii. 

— Aşadar, domnilor colegi şi stimată domnişoară... 

— Care domnişoară? Care domnişoară?, şi-a revenit 
dintr-o somnolenţă Spârdea. 

— Fosta noastră colegă care, după cum ştim cu toţii, în 
neprihănirea ei, l-a visat într-o noapte pe Arhanghelul 
Gavril anunţând-o despre indexarea salariului, iar după 
272 de zile a născut un copil... 

— Ehe, mare-i puterea lui Dumnezeu!, a reacţionat rapid 
colegul făcându-şi cu falsă cucernicie trei cruci uriaşe. 

Escrocul! 

El, care se declarase ateu convins. 

— Deci, reiau, domnilor colegi: pe primele opt luni ale 
acestui an, Multinaționala noastră a depăşit sarcinile de 
plan cu un procent de 77 la sută... 


— Bine-bine, a replicat imediat colegul Spârdea, pe 
primele opt luni ale anului stăm bine, da să vedem ce-o să 
facem pe ultimele opt... 

S-a lăsat o linişte tocmai potrivită să exclamăm 
shakespearian, în gând, în ceea ce îl privea pe Spârdea şi 
în conformitate cu prevederile Legii administraţiei locale: 

— loi, iştenem, sărmane Yorik! 

Era o exclamaţie care, în anumite momente mai delicat- 
istorice putea duce la declanşarea unui război civil cu 
extensie continentală, după cum a subliniat colegul 
Nursescu, mare îndrăgostit de istoria antică, modernă şi 
contemporană. De fapt, ca să lămurim lucrurile în detaliu, 
în urma unor recomandări călduroase expediate de 
colectivul Coteţ-ului nostru, Inspectoratul pentru protecţia 
consumatorilor de ciuperci-ghebe l-a solicitat pe Nursescu 
să ţină o conferinţă despre creşterea viermilor de mătase 
în timpul războaielor punice. In sfârşit, i se făcea dreptate 
colegului iubitor de istorie! Ce să-i faci? Asta era viaţa, aşa 
că l-am invidiat, l-am felicitat şi încurajat ferm convinşi că, 
după cum arăta la faţă, nu aveam să-l mai revedem decât 
în sicriu, iar eu, bătându-l afectuos pe umăr, l-am şi 
consolat: 

— Dragul meu, fii tare şi nu te lua după zvonuri, fiindcă 
exact ca tine arăta bunicul la faţă cu două ore înainte de a 
muri! 

— Dacă, Doamne fereşte, m-a susţinut Spârdea, se 
întâmplă să mori, Nursescule, să ştii că noi nu te vom 
uita... 

— Caricaturi de caractere, asta sunteţi, ne-a precizat 
identitatea. 

Din nefericire realitatea ne-a înşelat aşteptările: colegul 
Nursescu a făcut faţă în mod remarcabil situaţiei, iar 
printr-o frază meşteşugită a actualizat războaiele punice 
până spre începutul anului 1989, când pe Hieron al Il-lea, 


tiranul Siracuzei, l-a declarat dictator comunist cu origine 
bolşevică. Din păcate, inspectoarea adjunctă a implorat să 
fie întreruptă conferinţa onoratului academician Nursescu, 
fiindcă ea şi rudele sale apropiate niciodată n-au suportat 
războaiele din antichitate şi, mai ales, cele trei războaie 
punice declanşate şi purtate de bolşevici. 

Atribuindu-i-se titlul de academician, din cauza emoţiei 
puternice, Nursescu a avut o alunecare psihică spre cod 
roşu şi a fost internat de urgenţă, în secret, la o clinică 
particulară de psihiatrie... 

Din toată această retrăire ne-am venit repede în fire 
când directorul general a făcut o „tragere la temă” 
întrebându-ne: 

— Domnilor colegi, mi se pare mie sau sunteţi cam 
palizi? 

— Nu, dom’ director, suntem foarte palizi, a ţâşnit 
Spârdea de pe scaun, şi, pe zi ce trece, tot mai palizi şi 
mai nefericiţi... 

— Bine, domnu coleg... Câţi dintre dumneavoastră şi-au 
efectual concediul de odihnă pe acest an? 

Pe anul respectiv? Păi, noi nu mai avuseserăm concediu 
cam din anul... Am privit unii la alţii ca şi cum atunci ne- 
am fi văzut pentru prima dată, iar un coleg a şi zis cu voce 
clară şi puternică: 

— Nimeni, dom’ director. De altfel, acest lucru se poate 
observa atât după feţele noastre cât şi după prezenţa la 
program şi calitatea lucrărilor... În orice caz, domnul coleg 
Ursescu, care e marele nostru iubitor de istorie, ştie cel 
mai bine... Domnu coleg, i s-a adresat, înainte sau după 
războaiele punice am mai efectuat noi concedii de odihnă? 

În clipa următoare, un biblioraft doldora de dosare zbură 
spre masa lui vorbitorului însoţit de urarea: 

— Să te ia dracul! 


„În legătură cu calitatea muncii pe care o desfăşuram 
şi raportările la forul tutelar, într-una din zile ne-am 
pomenit cu un personaj croit exact după figura nevestei lui 
Popey Marinarul, care ne-a zis: 

— Am fost trimisă de psihiatru să mă recuperez la filiala 
dumneavoastră... 

— Care filială, doamnă? Ce filială?, a sughiţat întrebarea 
Morela. 

— Nu ştiu. Mie aşa mi s-a spus: mergeţi la Coteţ, că eo 
filială nouă, cu foarte buni profesionişti în domeniu... 

— Doamnă, a zis cu asprime Spârdea, aici e 
Multinaţionala, înţelegeţi? Mul-ti-na-ţi-o-na-la! 

— Aha, da! Mulţumesc, domnule şi domnilor, deci e 
filiala Mu/tinaționalei - aha, am priceput! 

— Domnilor colegi, a zis atunci colegul Troscotea, în 
ceea ce mă priveşte mă simt perfect tâmpit. 

Şi puteam să nu apreciem sinceritatea colegului? Am fi 
fost nedrepţi... 

Aceasta însemna să fii intelectual, adică să ai curajul 
spunerii lucrurilor pe nume, pentru că exact aşa se 
prezenta situaţia: în ultima vreme parcă ne căpiase 
Dumnezeu, ori vreo forţă obscură vroia să ne transforme 
în epave. Eram palizi, mereu somnoroşi, cu priviri de 
oameni rătăciţi în Delta fluviului Mekong, şi cu nesiguranța 
puilor de curcă plouaţi stând pe malul Styxului în 
aşteptarea luntraşului Charon. Intrebarea şefei noastre 
Morela era destul de subtilă şi de inocentă, însă nouă ni s- 
a părut deplasată, mai ales pentru că domnia-sa a 
continuat: 

— ... Deoarece, m-am gândit următoarele... 

Pe loc ne-au apucat frisonadele, fiindcă, ori de câte ori 
şefa noastră ne anunţă că s-a gândit la ceva, cei mai mulţi 
dintre noi se internează rapid în spital dacă nu-i prinde 
apoplexia pe drum. Ultima dată a gândit să săpăm un 


canal împrejurul Mul/tinaţionalei pentru a păstra secretul 
întregii noastre activităţi. L-am săpat, că tot nu prea mai 
aveam chef de nimic, din moment ce economia, care 
duduia din toate balamalele, dorea un sejur la mare, că tot 
era aproape de cota zero; am umplut şanţul cu apă şi 
prima persoană care era să se înece a fost nevasta lui 
Spârdea care-i aducea de mâncare, deşi el i-a strigat pe 
fereastră: 

— Fă, chioaro, vezi că e şanţ şi apă! 

Urmaşa Anei lui Manole n-a înţeles despre ce era vorba, 
sau nu a vrut, ca să-i demonstreze că ea face ce vrea în 
căsnicia lor, i-a trimis o bezea şi după exact treisprezece 
paşi a căzut în canal privind fericită spre dragul ei 
Spârdea. Noroc că noi, intelectuali-intelectuali, dar când e 
vorba de solidaritate parcă am fi huni, am salvat-o rapid şi, 
în prezent nu are nimic doar că râde cam des, ceea ce în 
condiţiile economiei resuscitată de Mu/tinaționala noastră, 
este considerat un lucru perfect normal, ca şi vorbitul de 
unul singur. 

Aflându-ne într-o tot mai mare agitaţie, imposibil de 
explicat cu forţele proprii ale Mu/tinațional/ei, pentru 
întregul nostru colectiv, Consiliul de Administraţie, a 
invitat un psiholog să ne testeze din anumite puncte de 
vedere. Om serios, cu zâmbet permanent de american 
instruit, psihologul ne-a mărturisit, după ce a clătinat din 
cap tot mai profesionist, concluzia sa: 

— Domnilor, ne-a zis, îmi pare rău, dar trebuie să vă 
spun că, nu peste multă vreme, românii vor râde foarte 
mult, respectiv până se va ajunge la un hohot de râs 
naţional. 

— Adică, ce vreţi să spuneţi?, l-a întrebat cu vocea 
blajină drectorul general. 

— Chiar aşa!, a zis Spârdea cu un fel de satisfacţie în 
voce. 


După trei zile am aflat că psihologul a fost trimis la 
Poarta Albă, unde a stat şase luni în post negru, meditaţie 
adâncă şi reciclare. 

...De această dată, însă, directorul a gândit frumos şi 
realist, adică: 

— Pentru că uite ce-mi trecu mie prin minte... 

— O schijă!, îmi scrise repede Spârdea un semese. 

— ... sunt pe deplin conştient, continuă directorul că 
formaţi un colectiv strâns unit în jurul meu (aşa credea el, 
bietul!), şi în jurul doamnei Morela, şi n-aş vrea să vă 
despart, însă cineva trebuie să rămână şi la serviciu - 
logic, nu? 

Cu asemenea idee am fost totdeauna într-o unanimitate 
zdrobitoare, sperând fiecare că nu el urma să fie temerarul 
apărător al Multinaţionalei şi al prestigiului său în faţa 
oricăror răufăcători. 

—... Avem şapte bilete la staţiunea Somena, a 
continuat el. Noi, cu mine cu tot, suntem zece, deci, în 
concluzie, trebuie să mai rămână doi aici... 

Ca de obicei, după discuţii de vreo oră, ne-am înţeles 
repede prin tragere la sorţi, absolut toţi dorind să plecăm. 
In două zile am terminat toate pregătirile, am angajat de 
portar un boschetar cu venit net lunar de cinci-şase sute 
de euro câştigaţi prin banca de la poarta Mu/tinaționalei, în 
comparaţie cu media salariilor noastre de trei-patru sute 
de euro... 

— Cinste lui!, l-a gratulat Nursescu. 

— Aşa e, a zis şi Spârdea. Datorită unora ca el, venitul 
nostru pe cap de locuitor a crescut după nouăzeci în mod 
cu totul semnificativ... 

— Hei, i-am oprit, aiuraţi? 

— Da, domnu' coleg, m-a aprobat Nursescu. 

„.„Incet-încet se contura o ieşire de grup, toate 
problemele fiind rezolvate, inclusiv certurile în familie 


unde soţii sau soțiile nu prea reuşeau să înţeleagă o aşa 
plecare în staţiune, de fapt un fel de bejenie, deşi fiecare 
am încercat să convingem că era vorba despre o cercetare 
amplă a fenomenului alunecărilor de teren din ultimele 
două secole, chestie fără vreo tangenţă cu profilul 
Multinaţionalei, că de intersectare nici nu putea fi vorba. 
Dar, în staţiune fără niciun membru din familie? Ceva-ceva 
nu părea să fi fost cuşer în toată povestea... 

— Ehe, a exclamat la un moment dat Spârdea, 
exprimându-ne gândurile, dacă ar fi şi ei intelectuali ca 
noi...! 

O, da: a nimerit-o fain Spârdea, deşi nimeni dintre noi n- 
are curaj să creadă că a şi gândit ceva şi după-aceea a 
spus... 

In sfârşit, gata pregătirile, gata cu toate exagerările, ca 
să nu le spunem minciuni, fiindcă nu ne puteam preta la 
aşa ceva... 

„„„Primul care a descălecat în staţiunea Somena de Sus a 
fost şi cel mai stresat dintre noi toţi, respectiv colegul 
Nursescu. El zicea că a mai fost, aşa că l-am folosit de ghid 
încă de la plecare, când soțiile sau soţii ne-au condus la 
gară pentru a vedea cine cu cine are relaţii 
extraconjugale.  N-aveau cum să afle, fiindcă în 
aglomeraţia de pe peron nici noi nu ne-am mai aflat, 
urcând care pe unde am putut şi călătorind intenţionat în 
cele mai proaste condiţii numai pentru fi suficient de 
obosiţi odată ajunşi în staţiune. Că, altminteri, la ce ne-am 
mai fi dus acolo, nu? Incă în timpul călătoriei am petrecut 
clipe de neuitat alături de alţi călători, oameni în toate 
minţile călătorind într-un picior, sau atârnaţi urangutanic 
de câte-o mână. Iniţial i-am confundat pe unii cu careva de 
la vreun circ, apoi ne-am dat seama că vroiau doar să 
deruteze lumea, fiind şi, majoritatea, tot angajaţi plecaţi la 


odihnă cu copii, mame, taţi, soacre şi bagaje cât pentru 
petrecera sejur în Caraibe de cel puţin trei-patru ani. 

În mod normal şi în conformitate cu Legile lui Murphy, 
pe colegul Nursescu l-am pierdut încă de la plecarea din 
gară când i-am auzit glasul strigându-ne - poate pentru 
ultima oară în viaţa lui şi a noastră - ne-am zis cu groază: 

— Nu coboară nimeni până nu vă spun eu! 

Dar l-am mai văzut după-aceea? Aşa că fiecare am 
coborât unde am crezut de cuviinţă ajungând la staţiune 
treptat într-un interval de trei zile, fapt nemaiîntâlnit în 
istoria de şapte sute de ani a staţiunii, câţiva dintre noi 
fiind primiţi în faţa Biroului de cazare cu o mică fanfară 
improvizată, compusă dintr-o vioară şi un taragot fără 
muştiuc. Ceva mai târziu, înainte de plecarea noastră spre 
casă şi Multinațională, a fost organizată chiar o sesiune de 
comunicări ştiinţifice cu Perspective şi condiții de 
petrecere a concediului de către angajații unei firme 
Multinationale, sub înaltul patronaj al directorului general. 
Au participat sociologi, filosofi, medici, un ginecolog, doi 
seismologi japonezi, două femei de serviciu şi un hingher 
delegat din partea unei asociaţii chinologice anonime. ŞI 
totul ar fi decurs în cele mai bune condițiuni dacă nu s-ar fi 
aflat că unul dintre japonezi era un ins american, care tot 
timpul râdea... Evident, rapid a reacţionat noul nostru 
coleg, Crişu: 

— Păi, ăsta-i american românesc de-al nost'! 

Auzind asta, ceilalţi participanţi s-au ofuscat şi, 
dezumflându-se de importanţă, s-au împrăştiat pe la vilele 
lor mârâind revoltați, moment în care l-am găsit şi noi pe 
Nursescu croşetând pe o bancă în timp ce murmura un 
cântec de leagăn având la bază o manelă prelucrată după 
o veche melodie turco-irakiană interpretată la două 
mandoline de Sandu Ciorbă şi Nicolae Guţă. 


„_— Uite, mă!, a exclamat Crişu. Voi vedeţi ce văd eu? 
Asta stă aici, croşetează şi cântă în timp ce noi... 

Colegul Spârdea, care se cam ebrietase cu o sticlă de 
pălincă maramureşană, i-a zis: 

— Bă, faţadă, bă ghid atrofiat la creier! Vezi că te caută 
o damă în negru cu coasa pe umăr... 

— Ne făcuşi figura, ajută şi Crişu la... distrugerea lui 
Nurseanu. 

Acesta s-a uitat spre el cu o privire de amant prins 
dezbrăcat în şifonier şi a continuat să croşeteze în timp ce 
noi, la un semn discret, ne-am retras în colţul unei alei şi 
am făcut şedinţă de analiză a situaţiei. În urma discuţiilor 
am hotărât cu unanimitate de voturi excluderea pe 
veşnicie dintre noi a numitului Nursescu. L-am invitat în 
faţa noastră pentru înmânarea verbală a sentinţei, l-am 
strigat fiecare pe rând, dar nu părea că aude. Atunci am 
început să urlăm, să şuierăm şi în general să avem o 
atitudine atât de zgomotoasă, încât, după aproximativ un 
sfert de oră am spulberat toate speranţele celor care-şi 
închipuiseră că viaţa în staţiune însemna existenţă 
edenică. Încet, în jurul nostru s-au adunat toţi cei apți să 
se ţină pe picioare, dar suficient de pregătiţi moral şi 
mental pentru a înţelege manifestarea noastră. În scopul 
lămuririi chestiunii, un ins destul de simandicos ne-a 
strigat de la fereastra unui hotel, în grai mioritic: 

— Bă, beliţilor, băga-v-aş sârmă-n nas - unde vă treziţi, 
bă? Urlaţi acilea ca nişte descreieraţi, 'ţ-ai dracu de 
tâmpitomani! 

Reacţia lui Crişu, colegul cel mai halterofil dintre noi, a 
fost promptă: 

— Domnu - scuzaţi deranju - vezi că nu eşti „bă” cu noi, 
şi am impresia că cam treci strada pe roşu - scuză-mi şi 
cacofonia, da vorba cuiva: n-am găsit altă rimă... 


— Bine, a lăsat-o insul mai moale, da ce-aveţi cu omu, 
fraţilor? 

— Nu suntem nici fraţi! i-a retezat-o Spârdea. Du-te, 
bădiţule, la ai lu matale şi vezi că-ţi scurtăm rapid şederea 
în Somena! 

— Dar, s-a auzit o voce de femeie, acest om trebuie 
apreciat la justa lui valoare, nu? Adică vine în staţiune şi, 
în loc să umble vandra, munceşte! Şi ce munceşte? 
Croşetează! Extraordinar! Nu realizează nimeni acest uriaş 
sacrificiu? Şi-apoi, un mare învăţat a spus foarte bine şi 
clar că munca l-a făcut pe om... 

— Aşa-i, aprobă altă femeie, care părea foarte recent 
izgonită din Rai şi nu prea avusese cu ce se îmbrăca. 
Pentru că, ce l-a înălţat pe om deasupra animalelor? 
Munca şi cântecul, domnilor, ele l-au făcut pe om... 

— ... De nimic, am completat-o eu. 

Oricum, incidentul ne-a trezit la realitate: ne-am amintit 
de epoca lemnului timpuriu când maimuța a coborât din 
copac, a devenit om s-a angajat chiar pe post de 
funcţionar public. Le-am dat dreptate la toţi, procedând 
rabinic, şi am reuşit să trecem cam şifonaţi peste acest 
moment penibil strecurându-ne prin mulţime spre 
camerele noastre de cazare cu sentimentul că oprisem 
câteva clipe mersul înainte al civilizaţiei autohtone. Dar n- 
am dormit mai toată noaptea frământându-ne ce 
Dumnezeu i se putuse întâmpla lui Nursescu care să-l 
căpieze... Aveam să aflăm abia după întoarcerea din 
concediu o poveste pe cât de neverosimilă pe atât de 
înspăimântătoare... 

— Domnilor colegi, după cum era şi normal, în calitate 
de ghid, am ajuns primul în staţiune să vă aranjez cazarea 
şi toate celelalte. De la gară nu cred să fie mai mult de 
şapte kilometri, noroc că am găsit un căruţaş care o făcea 
pe taximetristul şi, în două ore am ajuns la destinaţie... În 


paranteză fie spus, tot drumul m-a lins pe obraz un câine 
ciobănesc, animal care, la intenţia mea de împotrivire 
scotea câte un mârâit ca de dinozaur... 

— Da’ scuză-mă că te interpelez, l-a întrerupt Spârdea, 
de când ştii cum mârâiau dinozaurii? 

— De-atunci... 

Din cauza zdruncinăturilor, aglomerației din tren şi a 
căldurii, Ursescu nu reuşea deloc să-şi explice cum şi când 
ajunsese la dispeceratul de cazare şi a intrat înăuntru. 
Acolo, susţinea el cu privirea pierdută în gol, a dat deo 
fiinţă clar preistorică: avea păr pe aproape toată faţa, 
mâinile-labe îi erau încărcate de ghiuluri uriaşe când, 
voce-hibrid mormăit de urs-lătrat de vulpe, s-a năpustit 
asupra timpanelor sale creându-i pe loc un fel de stare de 
ameţeală ca după o băută bună cu pălincă bihoreană. Aşa- 
ică nu mă credeţi? 

— Ba da, ba da!, l-am încurajat, mai ales că, încă 
mirosea a coniac... 

lar vietatea s-a repezit la el, i-a sărutat mâna, el fiind 
gata-gata să dea în apoplexie când i-a mai şi şoptit: 

— Bade, psst! Ştii că s-a abrogat Articolul 200 din Cod? 
Eşti de-al nost’. Treci diseară pă la mini... 

— Adică, mă credeţi homosex..?, a reuşit el să întrebe. 

— Psst! a şoptit din nou celălalt misterios. Te-aştept... 

După felul cum arăta bietul Nursescu, niciunul n-am 
crezut că el ar mai fi părăsit acea bancă din faţa ştrandului 
în ultimele douăzeci şi patru de ore... 


BIETUL NOSTRU COLEG! 


Ce e drept şi cu tergiversare inexplicabilă, încă nu s-a 
discutat oficial şi la modul nu doar realist, ci şi serios, 


egalitatea dintre bărbaţii şi femeile Mu/tinaționalei, însă 
există unele reguli care sunt respectate cu stricteţe în 
relaţia dintre sexe, fie pe bază de vorbă bună, fie pe bază 
de şi altele, unde se încadrează: certuri prelungite, 
muţenie reciproc avantajoasă, perechi de palme, „du-te la 
muică-ta, la neamu tău de culduşi - 'tu-vă rasa-n noroc!“, 
sau învineţirea cel puţin a unui ochi cu acompaniament de 
urlete. Din punct de vedere al simțului practic, femeile 
conduc detaşat într-un clasament stabilit ad-hoc de o 
comisie condusă indirect de General. Astfel s-a dovedit cu 
probe practice că o dispută dintre soţi nu o dată a avut 
consecinţe dintre cele mai grave prin aplicarea metodei 
eficiente: „mă, dacă mai bei, torn pe tine apă clocotită ca 
pe-un pui de gostat!”, „ţi crăp capul cu tigaia de clătite!”, 
„Las'că te fac eu impotent, te satur eu de curve, porcule! 
Neam de curvari şi de destrăbălaţi!” Comisia a mai constat 
că, din nenorocire, în cele mai multe cazuri, unele 
angajate de prin secţiile de producţie s-au ţinut de cuvânt, 
cu consecinţele de rigoare. Insă, nu rar s-a întâmplat şi să 
se audă dialoguri, scurte, dar demonstrative, în ziua 
următoare, la locul de muncă auzindu-se inevitabil 
întrebarea: 

— Ce-i făcuşi, colega, la soţie-ta?, că-i auzâi ţipetele... 

— l-am scăpat vo două dosuri de palmă... 

— Păi? 

— Că nu vru să mănânce... 

— Aha! l-auzi! Aşa da, că şi-a mea mai face nazuri din 
astea... 

Ce să-i faci? Peste tot trăiesc oameni şi se mai întâmplă 
incidente şi necazuri, cum ar fi şi cazul în care a fost 
implicat cu ceva timp în urmă colegul nostru Berariu pe 
care amanta l-a expediat în beciul de la subsolul blocului 
pe motiv că soţul doamnei se afla doar la câţiva stânjeni 
distanţă de intrarea în bloc: 


— lubiţel, stai acolo până-ţi spun io, că altfel o mierlim 
amândoi de la bihoreanu de bărbatu-mio... Hai, repejor- 
repejor!... Uite: încui uşa, iau cheia la mine, ca să stai şi să 
meditezi liniştit... Hai, pa! 

— Femeie, i-a zis bărbatu-so intrând pe uşă după câteva 
minute, terminaşi mâncarea? 

— Păi, nu, fincă mă rupsăi cu treaba... 

— Păi, ce făcuşi de-azi dimineaţă? 

— Ce! Mai întrebi! Spălai, măturai, ştersăi prafu... 

— O juma dă zi?! 

— E! Păi, făcui, omule, şi aia, şi aia, şi aia, şi... 

Lista s-a terminat când bărbatul impresionat i-a zis: 

— Bine, iubito, bine - felicitări! Mâncăm ceva şi plecăm 
la ai mei, la ţară, să vorbim pentru porcu de Crăciun. Gata, 
rapid: îmbrăcarea!... 

„„Întoarcerea de la ţară s-a petrecut după două sau trei 
zile, astfel că Berariu, aflat în subsolul blocului şi-a 
redobândit libertatea de acţiune a treia zi într-un amurg de 
toamnă târzie cu ploaie amestecată cu lapoviţă. A tăiat-o 
peste maidanul de la marginea Cartierului numai în chiloţi 
şi cu hainele pe braţ, multumind lui Dumnezeu că nu se 
întâmplase mai rău... Când vru să se pituleze după o tufă 
de boscheţi, auzi o voce veselă: 

— Oho!, ia uite ce-avem noi acilea: un Adaaaam!... ŞI 
Eva? Unde-i doamna Eva?, dacă-mi permiteţi o indiscreţie. 

— Păi, nu-i, n-am, domnu’, fincă io tomna apărui dintr-o 
situaţie şi... 

— Da? Cartea de identitate, vă rog... 

Era sectoristul... 

— Păi, să vă spun... 

— Şi astea? 

— Care? 

— Boarfele - de unde le ciordişi? 

— Păi... 


— Domnu, două chestii: actu de identitate şi de unde ai 
rufăria... 

— Sunt hainele mele: pantaloni, tricou, giacă... 

— Aha! Şi umbli, aşa, cu ele pe braţ prin Cartier în luna 
noiembrie... Sau le puseşi la uscat? 

— Păi... Ştiţi? E o poveste... 

— Da, e, cred, da tre’ să mergem la sediu, s-o depănăm 
acolo... Şi mie-mi plac grozav poveştile... Petre Ispirescu, 
Fraţii Grimm, lon Creangă... 

— Andersen, Alecsandri, Dulfu, Caragiale, completă 
evadatul din subsol, într-un fel de inerție idioată. 

— Nenea lancu? De ăsta nu ştiui - mersi! Gata, ne-am 
verificat cunoştinţele şi... la drum! 

— Păi... 

— Domnule, mă omorâşi cu pãi-u ăsta! Hai! 

— Aşa, gol? 

— Păi, cum? Vrei să rămân fără tine? Las'că ştiu io: te- 
mbraci şi-o ştergi, iar io n-am chef să fug după tine, ori să 
sacrific vreun glonţ. Deci, nu, frăţâcule! Mergem aşa, ca la 
o plimbare între homosexuali ţinându-te de braţul meu - 
okei? Nu e romantic? 

— Păi, e, aprobă evadatul simțind nevoia să plângă. 

Porniră. 

— Domnu’ poliţist, eu nu vreau să vă fac rău... 

— Te cred... 

— Sunt agent sub acoperire şi n-aş vrea să... 

— Ce, domnu' ciordel? Sub ce? Da cum dracu? Aşa, 
acoperit la pielea goală? Îmi explici şi mie cum devine 
chestia? Că n-oi fi eu înţeleptu-înţelepţilor, da nici prostu 
Cartierului. Hai... Vrei să cântăm ceva de-a lu Guţă, ori 
Salam, că mie-mi plac maneluţele de mor, şi trece mai 
repede vremea... Hai: unu... doi... trei, şi!: 

Ce seară minunată, 

Mai spune-mi, iubito, o dată 


Mai spune-mi că eşti frumoasă, 

Și că-mi vei fi mireasă 

Și vom avea o fată 

Mai spune-mi, iubito, o dată! 

(Versuri de Fuego: „Ce seară minunată”, de la 
WWww.versuri.ro, n. D.h.) 

— Păi, dom’ sergent... 

— Major! 

— Major... Da, ăsta-i d-a lu Fuego... 

— Nu contează - maneluţă să fie! Cântăm, da? 

— Păi, da, da ştiţi cum e cu secretele: secret de stat, 
secret de serviciu, secret de sentimente... 

— Da cântăm, nu divulgăm secrete... 

— Nu pot, zău că nu pot - n-am voie... 

— Am înţeles: nu spui, da scrii! Ok. Te pricepi, adică, te 
descurci cu scrisu, cu...? 

— Păi, da, că mai colaborez pe la publicaţii... 

— Oho! Să trăiţi, dom’ jurnalist! A, aşa arată un 
jurnalist? Bravo! Treceţi, vă rog, în faţă şi trap uşurel, că 
ne prinde miezii nopţii. Hai: unu-doi-trei, unu-doi-trei, unu- 
doi... 

— De-atunci, domnilor, ne-a zis cândva Berariu la un 
pahar de bere, când văd câte-o femeie frumoasă, îmi vine 
să plâng şi să bat pas de defilare. 

Nebun, bietul nostru coleg! 


COMISIE DE VALIDARE 


După ce am ţinut o şedinţă ultrasecretă la terasa 
„Sumanu rupt” şi am votat liberi de contract, preşedintele 
comisiei de validare ne-a comunicat sec: 

— Cinci pentru, două abţineri. 


Abţineri? Ciudat, ciudat de tot! 

In consecinţă, ne-am privit reciproc suspicios, am sorbit 
cu un plus de responsabilitate din berea la halbă, iar 
Cristache, s-a minunat: 

— Respectiv, să înţeleg că avem doi colegi care...? 

Care, ce? 

Fiindcă i s-a oprit vocea în gât, retezată de privirea- 
bisturiu a şefei noastre, Lenuţa Setea. Rapid, am cugetat 
că aveam printre noi trădători, cu genă tradiţional-dacică, 
fapt care alimenta neplăcut gradul de periculozitate al 
situaţiei în care ne aflam. Sigur că votul era vot, că ne 
exercitasem acest drept constituţional şi fundamental, dar 
şi tencuiala stâlpilor de la terasă putea să ascundă nişte 
microfonaşe... Drept care, vorba lui Caragiale prin Florin 
Piersic: 

— Silentium, loazelor! 

— Doamne-fereşte!, ne-a exclamat Berariu gândurile. 

Mai sorbirăm din bere... 

Apoi, şefa, cu vocea ei de stentor fornăit din cauza 
emoţiei şi a uriaşei sale răspunderi, a lămurit lucrurile: 

— Doamnă şi domnilor colegi... 

— Dânsa e barmană, nu intră în calcul!, a atenţionat-o 
Pompiliu Crişan, mereu atent la detalii. 

— A, da, sorry!... La orişice caz, domnilor colegi, odată 
ce-am votat, hotărârea noastră ia formă oficială şi, sub 
formă de concluzie, sună aşa: 

— Să fim rezonabili şi responsabili! 

— Cum haia a mă-sii?, s-a minunat Cristache. 

— Pardon?, se auzi vocea piţigăiat-evlavioasă a colegei 
Clarisei. Pardon, domnu’ coleg, fincă noi suntem 
intelectuali şi nu ne putem permite, nu ne dă voie Biblia... 

Altă nebună! 

— Bine, a continuat Cristache, rectific: cum dracu, 
domnilor, să aibă directorul nostru secretară una dintre 


cele mai fioroase femei pe care le-am văzut vreodată în 
Multinaţionala noastră, sau prin filme? 

Într-adevăr!... 

— Eu cred că directorul se teme de nevastă-sa, a 
încercat să ne convingă, respectuos, colegul Găbiţă de la 
Personal... 

Soţia directorului?! A, da: un amănunt pe care-l 
scăpaserăm din vedere... 

De prima dată, când a prezentat-o colectivului nostru, 
colegul Pompi, şeful de la „Aprovizionare”, a exclamat, 
probabil fără să vrea: 

— Săru-mâna, doamna director! Arătaţi superb - mai 
aveţi surori? Că io-s holtei... 

Fusese o glumă aproape sinistră, şi pe loc ne-am gândit 
la consecinţe: delegaţii, detaşări... 

De-aceea, complimentul era gata-gata să-l transforme 
pe tâmpit în disponibilizat, fiindcă Olivia lui Popey- 
marinarul, cum o poreclisem în secret, era o halterofilă pe 
lângă  nevasta-aşchie a directorului nostru - ne-am 
imaginat noi rapid. Până la urmă incidentul a trecut, am 
gustat câte-o şampanie cu miros de şosete nespălate, am 
râs în hohote prelungite la o anecdotă spusă a 
unsprezecea oară de domnul director general - Cristache a 
făcut-o chiar pe leşinatul din cauza hohotelor - am sărutat 
atent şi profesional un sloi de gheaţă - mâna Oliviei şi ne- 
am retras relativ strategic şi cu un oarecare sentiment de 
vinovăţie, fiecare în spatele propriului birou. La plecarea 
celor doi, directorul ne-a făcut complice cu ochiul - nici 
după aproape o lună de frământări şi presupuneri nu am 
aflat de ce... Să luăm viaţa aşa cum e? Să-i fim alături la 
toate încercările? Să evaluăm lucrurile la adevărata lor 
valoare? Să avem în vedere că e libertate şi democraţie şi 
că orice nevastă de director e posibilă? Să fim solidari cu 


ideea lui de retehnologizare a firmei noastre Mu/tinaționala 
s.r.l., cu capital mixt? 

A rămas, însă, problema cu secretara, fiindcă 
„generalul” era un om arătos, deştept şi un foarte bun 
manager reuşind ca, în mai puţin de-un an, conform unei 
directive de la Bruxelles, completată cu o hotărâre 
guvernamentală, să pregătească firma în vederea 
retehnologizării. In consecinţă, o mare parte dintre utilaje, 
deşi noi, dar duhnind îngrozitor a vechiul sistem economic, 
au constituit materie primă excelentă pentru hoţi, care au 
şi înfiinţat fulgerător firme de colectare a fierului vechi. Ca 
urmare a hotărârii şi a consiliului de administraţie, 
Multinaţionala şi-a oprit brusc producţia reprofilându-se 
tocmai pentru ca noi, angajaţii, să nu devenim clienţi prea 
fideli ai Terasei „Sumanul rupt” înjurând Guvernul, 
Parlamentul, democraţia şi chiar libertatea - după 
consumarea anumitor cantităţi de bere... La ideea lui 
Cristache, aflat fiind într-o avansată stare de ebrietate, 
firma s-a împărţit în două sectoare pe care Crişan le-a 
botezat, iar şeful de secţie le-a raportat la Centrală: 
Sectorul  „Crengi” şi Sectorul  „Feriga”, în ideea 
diversificării producţiei. In acest scop, s-a avut în vedere şi 
faptul că, urmare a unui proces care a durat din iunie 
1990, până în noiembrie 2015, firma s-a trezit pe 
neaşteptate proprietara unui teren perfect inutil în 
suprafaţă de 9 hectare... Câţiva duşmani învederaţi ai 
democraţiei postdecembriste au lansat imediat zvonul că, 
pentru proces, avocaţii au încasat în euro de trei ori 
valoarea proprietăţii şi că nu este exclusă redeschiderea 
procesului ca urmare a unui memoriu la CEDO. In orice 
caz, singurii şi adevărații beneficiari ai viitoarei 
retehnologizări - câte-o foarfecă pentru fiecare angajat -, 
şi ai noului produs, au fost câinii maidanezi care s-au trezit 


cu mormane uriaşe de frunze tăiate pentru ei de către 
angajaţii Multinaționalei din Sectorul „Creng!”. 

In ceea ce priveşte Sectorul „Feriga”, s-a ivit o 
problemă: planta era insuficient maturizată şi cam golaşă 
de frunze, situaţie în care s-a recurs la un compromis, şi 
anume: organizarea unui curs de iniţiere intensiv având ca 
obiect de studiu mangalul care, pe anumite coordonate 
avea ceva asemănări cu menta. Cum singura persoană 
atestată şi recomandată de Forul nostru tutelar ca lector a 
fost noua şi fioroasa secretară a directorului, de frică şi cu 
o viteză neaşteptată, ne-am însuşit cunoştinţe temeinice 
despre frecarea ştiinţifică şi eficientă a mangalului, ca 
etapă pregătitoare de frecare neşovăitoare a mentei. 

Deci? 

Colegul Crişan, care a absolvit cursul cu un 4,55, rotunjit 
la 5,00, ne-a spus: 

— Domnilor colegi, vă dezleg un mister, da, mucles: 
secretara i-a fost băgată pe gât directorului ca urmare a 
intervenţiei neveste-sii la For în calitatea ei de preşedintă 
a organizaţiei locale a partidului de guvernământ... 

Cum-cum?!? 

— De unde ştii?, l-am descusut. 

— De pe surse. lar de săptămâna viitoare începem 
cursul de frecare a mangalului superior, tot cu secretara 
ca lector... 

„„.Şi noi, care credeam că e tâmpit! 

Era doar un biet coleg aiurit ca şi noi, aşa că am năvălit 
la „Sumanul rupt”, iar unii dintre noi nici până azi nu s-au 
mai întors... 

După trei zile... 


ÎNTR-O DIMINEAŢĂ SUPERBĂ 


E o dimineaţă superbă de luni şi toţi am ajuns în timp 
optim la program minunându-ne unii de alţii de parcă nu 
ne-am fi văzut de luni, sau ani de zile, ceea ce, între noi fie 
vorba, nu e prea departe de realitate. Adevărul sinistru 
este că ora de începere a lucrului nu a fost stabilită corect 
de la bun început, având în vedere că, măcar în ce mă 
priveşte, trezitul dimineaţa şi ridicatul pe verticală, au fost 
pentru mine totdeauna două eforturi pe care greu şi le 
poate imagina altcineva. E drept că o dată mi-a trecut prin 
minte să mă sinucid din cauza asta, şi cred că aş fi făcut-o 
într-un exces de disperare dacă n-aş fi auzit chiar sub 
fereastra mea un țipăt isteric de bărbat, probabil proaspăt 
disponibilizat: 

— Jos guvernul! Moarte corupţilor neocomunişti! Vrem 
schimbare! Vrem schimbare! 

— Ce?! Ce? Schimbare?! 

O fi vreun nefericit ca şi mine, am gândit sărind cu 
destulă sprinteneală din pat, deşi încă somnoros, dar cu 
speranţa că era vorba de schimbarea orei de începere a 
programului la serviciu. N-am avut noroc: era beţivul de la 
„trei” care sosea de la mar-ket cu sticla de votcă într-o 
mână şi cu un crenvurşt în cealaltă. 

— Ce ai, mă?, l-am întrebat. De ce urli? 

— Păi, ia vezi şi tu: asta-i protecţie socială, un crenvurşti 
pe zi? Asta-i democraţie? 

— Nu e, l-am asigurat solidar, da zbiară, te rog, şi la 
celelalte ferestre din cartier... 

Nu sunt un inuman, dar urăsc patima, vorba 
bănăţeanului, oamenii care dorm în timp ce eu sunt treaz 
şi pregătit să iau cu asalt o nouă zi de muncă alături de 
colegii din colectiv care se distingeau zilnic folosind noi şi 
noi metode pentru a găsi cea mai desăvârşită metodă- 
reţetă de a chiuli în favoarea Mu/tinaționalei noastre şi, de 


ce nu?, în plină campanie de obstrucţionare a economiei, 
deşi un vecin mi-a retezat-o: 

— Domnule, e libertate? E! Doarme fiecare când şi cum 
vrea? Doarme! Păi, nici acum, în democraţie, nu avem voie 
să dormim când şi cum ne place? 

Avea dreptate: pentru mine situaţia se prezenta şi o 
simţeam altfel, adică un fel de exploatare a omului de 
către societate într-un mod cu totul diferit decât în 
societatea socialistă al cărei program prevedea clar: de la 
fiecare după posibilităţi, fiecăruia după nevoi! Era o 
prevedere sublimă din Programul pecere-ului de care, 
după vreo doi ani s-a speriat conducerea de partid şi de 
stat şi au eliminat-o din text... Asta da, mi-ar fi convenit, 
pe când acum... Mie nu mi-a trebuit revoluţie! Ce 
Revoluţie, ce jos sistemul comunist? Mă rog, e în ordine: aş 
fi recurs la revoluţie, dar una, aşa, mai umană, mai de... 
catifea, sau, cel mult, de iută, însă nici într-un caz rocadă 
comunism-capitalism! Unii ne-am dat seama, dar prea 
târziu: era capitalismul, în starea lui cea mai rudimentară - 
ca să parcurgem toate etapele sale de evoluţie, până la 
culmea de progres şi civilizaţie... capitalistă. Şi nu doar 
atât: pluralul suna şi mai exuberant, adică următoarea 
etapă anula pe loc toate îndoielile prin folosirea lozincii 
„Spre noi culmi de progres şi civilizație!” Mereu alte noi 
culmi! 

— Dar câte naiba mai sunt?, mă miram adesea cu voce 
tare. 

Bine, ne aflăm pe un versant al Himalayei progresului şi 
civilizaţiei, dar nu are şi urcuşul ăsta o limită? „Biblia ne 
po-vesteşte...”, spunea Eminescu, fiind vorba, totuşi, de 
altceva, pe când, pe altă coordonată biblică, ni se 
transmite că, dacă suntem cuminţi, vom stăpâni împărăţia 
veşnică a binelui, însă, când spui, „noi culmi” - una, două, 
un milion, adică un infinit, nu ni se cam taie apetitul de a 


ne instala corturile în vederea pornirii ascensiunii spre... 
Culmi cu corturi? Gata, m-am bolunzit! 

Asemenea idei îmi trec prin minte de regulă când sunt 
somnoros... Ştiam pe de rost că o economie care mai 
dădea anemic din nişte aiureli-picioare industriale, 
aproape atacate to-tal de ucigaşul virus al poliomielitei 
cronice, ducea la colaps. Or noi ce urmăream prin lipsa de 
activitate şi dezordinea per-fectă? Să creăm starea de fapt 
că totul mergea spre nimic bun şi, în consecinţă, fiecare 
membru al colectivului, la masa lui de lucru, se străduia să 
încurce situaţiile în aşa fel, încât nici ja-ponezii, cât erau ei 
de deştepţi, de specialişti în tehnologii, cu americani cu 
tot, să nu mai poată descâlci realizările noastre 
democratice. Parcă-i şi vedeam pe americani frecându-şi 
pal-mele şi sunând la conducerea Uniunii Europene de la 
Bruxelles: 

— Vă rugăm  transmiteţi felicitări celor de la 
Multinaționala ies pentru extraordinara dezordine din 
hârţoagele pe care le realizează... 

Ar fi vorba despre dezordinea noastră, dezordine care îl 
făcuse pe director să exclame într-una din zile: 

— Domnilor, vă  desfăşuraţi activitatea în cea mai 
perfectă dezordine - însuşi conducerea Continentului ne 
transmite felicitări! 

— Mulţumim dom’ director, a ţinut să se facă remarcat 
unul dintre colegi. Facem şi noi ce putem, adică ne 
străduim... 

Da, erau zile când aveam cu toţii senzaţia că firma 
noastră, funcţiona într-un fel de virtute a inerţiei, că numai 
datorită relațiilor  „generalului” nu  fuseserăm încă 
disponibilizaţi din cauza incompetenţei pe care o constata 
în medie de două ori pe săptămână, unii poate chiar 
acuzaţi de sabotaj. De exemplu, luni dimineaţa: 


— Frenţiule,  adu-mi situația cu desfacerea pe 
săptămâna trecută... 

— Da, dom’ director, da... În câteva minute o aveţi... 
Centralizez datele şi... 

Minutele deveneau o jumătate de oră, apoi trei sferturi 
de oră... 

Între timp, Frențiu îşi schimba /ucul din minut în minut, 
ne arunca priviri deznădăjduite şi, în sfârşit, i se adresa 
Şefei de la 

„Plan” cu voce stinsă: 

— Doamnă sunt un om mort! N-aveţi acolo, nişte cifre, 
nişte ceva, ca să mă salvez... 

— Ba da, uite ia centralizatorul ăsta, spune-i directorului 
că e forma primară, că lucrăm acum la definitivarea lui şi i- 
| prezentăm în formă finală... 

Brusc, totul se lumina, Frențiu lua hârtia creându-ne 
nouă impresia că pusese, în sfârşit!, mâna pe moaştele 
Sfintei Parascheva riscându-şi viaţa şi intra cu ofranda la 
„general”. Părea atât de simplu! Cam cinci minute dura 
prezentarea documentului după care Frențiu ieşea pe uşă 
cu aerul că urma să-şi anunţe sfârşitul spânzurat în piaţa 
publică. Cartierul nu avea aşa ceva, însă era formularea 
brevetată de englezi când urma să fie decapitat cineva. 
Evident, la noi nu era cazul, doar în urma lui Frențiu, se 
auzea liturghia directorului, urlată: 

— Mă, domnilor colegi, doamna şefă, mi-l trimiţeţi pe 
acest... acest individ iresponsabil şi zâmbitor cu o hârtie 
nenorocită fără să aibă măcar aderenţă la sol. 

Adevărul e că Frențiu are permanent un zâmbet de om 
tâmpit... 

— ... Vă dau afară pe toţi, urla „generalul”, pe toţi vă 
disponibilizez! Închide, domnule, uşa aia mai repede, că-i 
curent! Că, parcă, ieşi din altar, 'tu-i molaru mume-sii de 
treabă! 


Înjurătura preferată a directorului după ce stomatologul 
îi extrăsese din greşeală unul dintre molari. 

Expresia „aderenţă la sol” o traduceam fiecare rapid, 
respectiv: centralizatorul nu era bun nici de hărtie igienică, 
iar cât privea o asemenea înjurătură, oricare dintre noi am 
fi suportat o muştruluială. 

— Acu, ce faci?, se interesa Crişan continuând cu 
sadismu-i bine cunoscut: eu aş zice să te sinucizi. Uite, am 
eu o relaţie, şi poate reuşesc să-ţi fac rost de nişte cianură 
- moarte sigură, ra-pidă şi fără tam-tam, ieftină, la preţ de 
ocazie, batem palma? 

ZARAZA CU ŢÂPURITURI 


Am ştiut, apoi am recunoscut spre satisfacția, dacă nu 
chiar spre veselia unora şi stupefacţia altora, că sunt un 
aiurit... 

— Staţi-staţi, nu, nu exclamaţi repede: 

— Aha, am ştiut noi!, pentru că nu e chiar atât de 
simplu. Aiureala, sau aiuristica nu seamănă cu prostia, sau 
muţenia din cauza acesteia! Adică, nu te trezeşti într-o 
dimineaţă, te ridici bărbăteşte în picioare şi spui cu voce 
normal de puternică şi de hotărâtă, ca să afli că te-ai 
trezit: 

Sunt un aiurit! 

Nuuuu! 

În acel moment, cu un pic de fachirism, dai ordin la 
toate părţile corpului tău, în realitate un fel de comandă 
ultrasecretă, dar puternic-milităroasă, să se comporte în 
consecinţă, respectând instrucţiunile în vederea ridicării 
corpului pe verticală fără nicio împotrivire? 

Nici vorbă! 

Chestiunea este de-o complexitate realmente 
copleşitoare, deoarece constaţi, cuprins de năucire, că ai 


reuşit să te trezeşti după o noapte în care de cinci ori te-ai 
visat cu capul pe butuc şi cu gâdele rânjind sardonic 
uitând să te întrebe: 

— Domnu, sorry!, ai vro ultimă dorinţă? 

Ultimă dorinţă? Am considerat totdeauna că avem de-a 
face cu una dintre cele mai inadecvate întrebări, ca să n-o 
degradăm până la statutul de inutilă cu nuanţă de 
prostească. Ultima dorinţă? Ironie preluată, prelucrată şi 
repetată de-a lungul veacurilor de către fiecare gâde- 
robot. Chestiunea însă, e alta: cu capul pe butuc fiind, 
realizezi cu tristeţe ce poate să însemne ieşirea din 
Uniunea Europeană a Angliei - ţară cu bună şi îndelungată 
tradiţie în domeniul şi arta tăierii capului pe eşafod în 
condiţii tradiţional-civilizate., pentru că englezii, cu umorul 
lor cu tot, ştiu să respecte condamnaţii, pe când la noi... 
La noi nici în vis nu se petrece aşa ceva, ci ţeapa, trasul pe 
roată, accidentul de maşină, incendiul, dacă e vorba de 
mai mulţi condamnaţi, sau vreo demisie... lar în ceea ce 
mă priveşte pe mine, în al cincilea episod din visul cu 
eşafodul, călăul semăna perfect cu directorul adjunct când 
anunţase în ziua precedentă disponibilizarea generală, 
deoarece, din cauza ineficienţei Serviciului „Linguri cu 
telecomandă”, firma noastră se afla în pragul falimentului 
urmând să intre ca secţie în conservare într-o firmă 
multinațională. Mă rog, nu prea ştim noi, angajaţii, despre 
ce e vorba, dar zice-se că va fi bine, iar la o adică, Uniunea 
Europeană va asigura telecomenzi şi farfurii-gamele 
pentru Multinaționala noastră fabricate în Honolulu, sau la 
o fabrică dintr-o comună singaporeză. 

„„„Ce-ce? Că n-am auzit bine: să-l fi visat pe directorul 
nostru general? Eu, un simplu funcţionăraş public? Glumiţi! 
Oi fi eu aiurit, dar nu e drept să se meargă cu acuzaţiile 
până acolo, încât... Asta mi-ar mai lipsi: să mă laud la 
colegi că l-am visat pe „general”! Oho!, imediat colega 


Venera de la Contabilitate, cu vocea ei alterată din cauza 
fumatului, ar urla: 

— Ce, domnilor? Aiurit-aiurit, da-şi permite să-l viseze 
pă Generalu! Văzurăţi? Carieristu dă loaneş! 

Adică eu. loaneş Vescan, redactor-şef la Gazeta de 
perete a Multinaţionalei, firmă pe care, împreună cu colegii 
mei de la „Plan-Salarizare”, ne străduim s-o ducem la 
înflorire datorită uneia dintre cele mai organizate 
dezorganizări din câte au existat vreodată de-a lungul 
istoriei, cum bine şi corect a constatat o comisie din forul 
nostru tutelar cu sediul central în Insulele Baleare. 

— N-am înţeles, mormăie unii. Cum adică Baleare? N- 
aveaţi loc în ţară? 

— Ba, da, însă nu avea rezonanţă internaţională... 

— l-auzi! Aha! Nu e tocmai rea ideea... 

— Şi-apoi, din moment ce firma e multinațională, nu-şi 
fixează sediul oriunde pe glob?, le închideam gura. 

Oricum, am înţeles mai de multă vreme că a-l visa pe 
conducătorul firmei, era egal cu o profanare de 
morminte... Ca să nu mai spun că povestindu-mi visul 
colegilor de serviciu, aş fi fost etichetat rapid ca fiind 
părtaş în formă continuată la fapte de corupţie pentru 
care, în unele ţări, decapitarea nu se petrece doar în vis, ci 
se organizează un fel de ceremonial atât de fas-tuos, încât 
mulţi concitadini ar declara pe propria răspundere că vor 
să fie condamnaţi cât mai repede la moarte prin decapita- 
re... Asta, da, ar fi bună de ultimă dorință, bârfitorii 
deplasând rapid chestiunea spre eliberarea de teama 
taxelor şi impozitelor către stat. Aşadar, nu, pentru că, 
apropo de „şeful nostru cel mare”, avem obligaţia moral- 
cetăţenească să păstrăm un mo-ment de pioasă 
reculegere având în vedere că, în cazul unui or-din de 
condamnare la moarte a tuturor directorilor, el ar fi o 
victimă sigură, dar atât de nevinovată, încât nici procurorii 


cei mai experţi n-ar fi în stare să-i construiască un dosar 
ca lumea. De ce? Fiindcă, după investigaţiile unei 
autorităţi judiciare, cu-mulate cu rezultatul final dat 
publicităţii de o comisie înfiinţată la nivel de firmă, 
cunoscută şi apreciată în toată urbea, el a fost angajat la 
noi ca individ sub acoperire, ceea ce imediat ne-a umplut 
de respect şi de teamă. Acum, între noi fie vorba, aco- 
perirea era o chestie pe care am considerat-o oarecum 
stranie sau eufemistică după ce i-am găsit ramificații 
epitetice precum: prost, fraier, mitocan, corupt, 
delapidator, meschin, violent, pedofil, delator, traficant, 
indecent, mârlan, grobian, afemeiat, infidel, nesimţit, 
denunţător, escroc şi etc. Ca să nu mai spun şi că era 
amantul femeii de serviciu, o tinerică vânjoasă şi nurlie, e 
adevărat, pe care o angajase la firmă pe bază de concurs 
de împrejurări şi competenţă... 

— ... Sexuală?, s-a interesat cu veselă maliţiozitate 
Tincuţa, şefa „Serviciului Economic”, aflată în opoziţie 
după ultimele alegeri. 

— Da, doamnă, pentru că, în ce te priveşte pe 
dumneata, când te văd mi se volatilizează virilitatea, i-a 
zis „generalul” la o şedinţă de analiză... 

Zdrang! 

Însă, din partea noastră, aplauze prelungite, urale, 
scandări anti Biden, NATO şi Puțin, urmate în scurtă vreme 
de linişte deplină, după care am auzit vocea umilitei: 

— Mă voi plânge conducerii partidului meu că jigniţi 
opoziţia!... 

— Uraaa! Uraaa!, au strigat câteva voci răzlețe. Trăiască 
opoziţia în frunte cu Tincuţa! Uraaaa! 

In sfârşit, generalul, şi-aude ce merită! Şi am avut 
senzaţia că ne aflăm în pregătire rapidă pentru un scandal 
după modelul Parlamentului thailandez. Noroc că a 


intervenit liderul nostru de sindicat, arătând a campion 
naţional de haltere, care ne-a atenţionat: 

— Domnilor, opoziţia din firma noastră a fost totdeauna 
constructivă, aşa că avem obligaţia, cel puţin morală, s-o 
respectăm... 

— Şi s-o iubim, nu?, s-a interesat careva. 

— Eu, în fiecare dimineaţă o salut pe doamna Venera cu 
săru-mâna, zise cu un fel de slugărnicie colegul Mitriciu 
Bâtcanu, de la  „Aprovizionare”. Că, dacă n-aş fi 
însuraaaat... 

— Eşti un porc, măgarule!, îl lămuri şefa „Planului”. 

— Vă rog, domnilor, a intervenit directorul, să fim 
rezonabili... 

Incidentul a trecut cu bine, mai ales că s-a făcut 
referinţă cum că recomandarea pentru angajare a femeii 
de serviciu, a fost acceptată de o comisie special 
constituită, care a urmărit cu prudenţă, maximă vigilenţă 
şi exigenţă desfăşurarea celei mai grele probe a viitoarei 
nou angajate, probă anunţată de preşedintele comisiei, 
inspectorul de personal Durligă, cu mutra lui de „porc 
mistreţ fugărit de hăitaşi”, cum l-a descris Linela de la 
„Contabilitate” după o ceartă inutilă: 

— Domnilor colegi, a devenit el generos, dacă doriţi, 
puteţi asista la ultima probă de lucru a viitoarei noastre 
colege, res- pectiv, măturarea scărilor de jos în sus. 

Uimire absolut generală: 

— Cum-cum? Măturarea...?, am tresărit, cum dracu? Mă 
scuzaţi, domnilor colegi... 

— Extraordinar de formidabil!, şi-a exteriorizat trăirea şi 
Janu, informatorul conducerii. 

De-aşa ceva nu se mai pomenise în firma noastră. Din 
fericire pentru viitoarea colegă, ea fusese informată la 
timp ce probă avea de dat, din bibliografia care-i fusese 
pusă la dispoziţie: ordonanţe de urgenţă, legi şi norme de 


aplicare, instrucţiuni de ultimă oră, Regulamentul de 
ordine interioară (ROI), plus participarea la concursul 
pentru ocuparea postului - una dintre cele mai mari 
măsluiri pe care le-a suportat Mu/tinaţionala. Drept 
urmare, femeia s-a prezentat în faţa comisiei îmbrăcată 
corespunzător de sărăcăcios, adică purtând un compleu, 
compus dintr-o jacheţică uşor jerpelită, continuată cu o 
fustiţă suficient de mini ca să arate cât mai convingător 
neajunsurile în care îşi târa ea zilele. 

Urmărindu-i priceperea şi hărnicia la măturatul scărilor 
treaptă cu treaptă către etajul superior, cei cinci membri ai 
comisiei aprobau, prin înclinarea capului cu 
responsabilitate şi înghițind în sec asistați de noi, angajaţii, 
la fel de... Profesionalismul de care a dat dovadă la 
măturatul scărilor de jos în sus, a dus, în final la o primă 
de angajare cât trei salarii ale Venerei, care a şi reacţionat 
la prima şedinţă de sindicat: 

— Aţi văzut, stimaţi colegi, dacă te pricepi să ţii cum 
trebă de coada măturii? 

Ştiam perfect unde bate, dar ne-am abținut să 
comentăm aflaţi sub duşul rece al reorganizării firmei, 
poate chiar a disponibilizărilor... 

..„In concluzie, fiindcă eu totdeauna m-am priceput să 
trag concluzii interesante - chiar oficial declarat aiurit, nu 
era deloc potrivit şi nici momentul să-l visez pe directorul 
nostru general nici dacă ar fi fost strănepotul lui Mao 
Zedong... Pardon? A, da: era comunist, iar la noi e 
capitalismul în floare... 

— De mucegai, completează Venera de la contabilitate. 

— Adică, cum, domnişoară?, s-a interesat informatorul 
conducerii. Floare de mucegai? Avem obligaţia morală să 
fim sobri, deşi avem şi libertate şi democraţie, nu?... 

— Libertatea de a visa la orice, zice colegul Spaderea 
rânjind cu răutate, că tot degeaba! 


— Fraiere, te papă deneaua într-o zi, l-am ameninţat. 

— Aiurea!, mi-a replicat. 

Lingviştii şi oamenii de ştiinţă vor constata după 
cercetări că noţiunea aurit nu ţine de abstract, ci de 
concreteţea fiinţei care sunt eu, fiindcă nimic nu e 
întâmplător... 

În orice caz, multă vreme fiind convins că asemenea 
lucruri nu se pot petrece în realitate - revin la „tăierea 
capului”: în câteva rânduri mi-am pus în gând să-l visez pe 
„general”, dar n-am reuşit decât un vis-surogat, un fel de 
ghiveci universal din care, adesea, ieşea un cap-craniu 
scoțând mugete şăgalnice ale unui vițel proaspăt înţărcat. 
Bunica, aflată în rând cu cei de vârsta a patra, a tălmăcit 
semnificaţia visului ca fiind o simplă aiureală de-a mea, 
deoarece ea nu putea concepe ca strănepotul ei, cu toată 
configuraţia individualităţii proprii, să aibă visuri care să 
compromită întregul nostru nemuşag. De-aceea, într-un 
final zdrobitor, chiar anunţându-mi dezmoştenirea... 

În realitate, lucrurile stăteau foarte simplu: statutul 
directorului general împodobit ca o sorcovă cu epitete, 
avea la bază numirea sa în funcţie pe criterii clar-politice 
plus incompetenţă profesională - dosar beton! 

Era greu de priceput? 

Nu, nu directorul general, ci eu, aiuritul! Altfel, orice om 
normal şi de bună credinţă, aflat încă sub imperiul acelui 
vis moral-distrugător, ameninţarea disponibilizării, tăierea 
capului şi toate celelalte, reale, se petrecuseră doar în vis, 
drept care, complet detaşat şi relaxat, deschizi fereastra 
şi, asemenea unui somnambul profesionist, eşti gata s-o 
apuci peste acoperişuri fredonând fericit „Zaraza” cu 
ţâpurituri. 

LA TERMINAREA PROGRAMULUI 


Vineri, la terminarea oficială a programului, secretara 
Marila Limbuţeanu deschise uşa biroului nostru şi zise cu 
vocea ei de autistă speriată de urs: 

— Am sarcină di la domnu director Mărgău să vă anunţ 
că imediat aveţi şedinţă... 

— Numai de-atâta sarcină a fost în stare?, s-a minunat 
Briţeanu cu inocenţă. Doamne, de ce nu...? 

— Britene, dacă mai scoţi o singură porcărie, îţi fac 
referat, îl anunţă pe loc secretara, tocmai când îşi făcu 
apariţia şi directorul Mărgău. 

— Stimaţi domni colegi, zise, sunteţi prezenţi cu toţii? 
Aţi terminat cu bârfa, ţigările şi cafeaua? 

— Greu, dar da, am strigat într-un fel de cor al robilor. Şi 
imediat am observat cum pe faţa directorului s-a putut 
vedea clar că domnia sa a reuşit să înţeleagă că eram 
sleiţi de stres şi de puteri, dar uniţi ca nişte proletari din 
toate părţile. 

— In regulă. Aşadar, fraţilor, de azi suntem în concediu, 
da? 

Deci, ne aflam în vinerea înfrăţirii cu adjunctul?! 
Doamne-Dumnezeule, ce înseamnă o democrație 
adevărată! 

— llona, i-am şoptit colegei de birou, pişcă-mă de 
ureche, dar urgent, să nu uit...! 

— Da ce, dormi, domnu’ coleg? 

— În concluzie, iubiții mei... 

Parcă vorbea Patriarhul Teoctist - Dumnezeu să-l 
odihnească în pace! 

— Noi, conducerea Firmei, împreună cu sindicatul, am 
hotărât să facem în acest an un mic experiment, respectiv: 
sunteţi şapte persoane plus soțiile şi soţii, da? 

— Mă scuzaţi, a ridicat Popău două degete, eu n-am 
soţie - pot s-o împrumut pe-a vecinului de palier? 

— Păi, cum?, m-am minunat. O închiriezi cu săptămâna? 


— Pe naiba! Dar el e la căpşuni în Spania? 

— Cum-cum?, se uimi directorul. 

— Păi, eu... 

— Linişte!, tună liderul de sindicat. Ce naiba, domnilor? 
Doar sunteţi oameni cu pregătire superioară, intelectuali... 

— Aşa, aşa e!, am aprobat noi cu importanţă şi un pic de 
entuziasm. Suntem chiar rasaţi... 

— Deci, unde am rămas?, întrebă directorul. A, da, lăsaţi 
că ştiu... lubiţi colegi, ne-am gândit la următoarea variantă 
a petrecerii concediului: fiecare pleacă unde vrea, la orice 
staţiune îi convine din ţara noastră, da? 

— Veche, am zis. 

Ceilalţi m-au aprobat prin înclinarea capului. 

— Buuuun!, mormăi directorul. Deschidem lista, ca să 
avem, totuşi, o evidenţă pentru orice eventualitate, da? 

— Daaaaa! Deschideţi, da’ mai repede că se termină 
concediul... 

— Okei: Suzanu! 

— Borşa, Baia Borşa. 

— Câte persoane? 

— Trei. 

— A, soţia şi băieţelul. E minor, nu? 

— Nu: eu, soţia şi soacra, dar se încadrează tot la 
minori, că e cam senină... 

— Senilă, bă, oaie!, zise economistu Popău apăsat. Mai 
uită-te şi tu prin dex... 

— Lipseşte fila exact de când ai fost tu la mine... 

— Hei, domnilor! lar începeţi?, păru să se minuneze 
directorul. 

— Daaaa!, auzirăm o singură voce. 

Era a lui Popău. 

— Vasilade! 

— Da... 

— Staţiunea? 


— Litoral... 

— Mai concret, domnu coleg! 

— Neptun... 

— Bine, Neptun, dar e cam cu probleme, să ştii... 
— Da ce, e vreun depozit atomic... 

— Nu, eu doar ţi-am spus... 

— Adică, e o ameninţare? 

— Nici vorbă! Numai că... 

— A, Ştiu: poate e ocupată plaja de vreo somnulitate... 
— Somitate, analfabetule, i-am zis. 

— Bine, tu răspunzi! 


— Bine, eu... 
— Poate fi chiar şeful statului, îmi sări Directorul în 
ajutor. 


— Trulă? Să înoate cot la cot cu...?, am mormăit. E o 
nebuneală, stimaţi colegi. 

— Exact - poate fi chiar şeful statului... Deci, rămâne 
Neptun, da? 

— Da. 

— Clarisa... 

— Borsec... 

— Persoane? 

— Cinci. 

— Parcă erai văduvă... 

— M-am recăsătorit... 

— Nefericito!, i-am zis. 

— Linişte, domnu coleg!, se răsti Directorul. Şi continuă 
către Clarisa: 

— A, soţ, socri, okei... 

— Nu, domnu director: soţ şi trei copii... 

— Nebuna!, se auzi dintr-un colţ al Biroului. Eu o luam şi 
n-am copii... 

— Nesimţitule!, ţipă Clarisa fără să se uite cine vorbise. 


— Ăsta e, am turnat şi eu nişte benzină pe foc: zi-i 
Filpescu şi trage apa. Atâta îl duce mintea, atâta zice... 
Dar tu eşti femeie frumoasă, rujată, fustă mini, chiloţei... 

— Du-te dracului şi tu, Vasilade! Eşti un măgar! 

— Linişte!, ţipă liderul de sindicat. Vă pretindeţi 
intelectuali şi... 

— Cine s-a pretins, a întrebat Suzanu, să ridice mâna!... 

— Eu, am răspuns, eu... 

— Domnu coleg, mi-a făcut directorul cu ochiul, lasă că 
ştim: dumneata eşti unul dintre marii intelectuali ai Firmei! 


— Nu, dom’ director: din sud-estul Europei. Avem şi o 
directivă de la Bruxelles în acest sens! 

— Exact, domnu' Vasilade, eşti pomenit şi în nu-ştiu-ce 
MEV, întări ideea Popău. 

— La morţi sau la vii?, m-am interesat cu seriozitate. 

— lertaţi-mă, zise Directorul, dar sunteţi chiar o 
adunătură de nebuni... 

— Veche, ştim, a concluzionat Suzanu. 

— Vă bateţi joc de mine, dom’ director?, am întrebat 
oarecum plictisit. 

— Ei, am glumit, nu, stimaţi colegi? 

Corul nostru de nebuni: 

— Daaaa! 

— Bine, gata, domnilor colegi, aţi terminat cu flecărelile? 

— Daaaa! 

Din nou, consens! 

Colectiv disciplinat, în orice caz... 

— Bine, stimaţii mei, cine urmează?, întrebă directorul. 

— Eu. 

— A, doamna llona?! Aţi mai venit şi dumneavoastră pe 
la serviciu? Ce surpriză superbă! se miră Popău: Ce mai 
faceţi? Soţul vă înşeală tot cu rupta aia de la finanţe? 

Oay! Declanşarea Apocalipseei! 


— Du-te naibii de imoral!, răspunse doamna llona 
întorcând capul scârbită. După ce te-ai căsătorit cu propria 
elevă... 

— Da, şi? Precedentul a fost creat, dacă ai auzit de unul 
Ştefan Micle... 

— Mă crezi incultă, stimate colega? Dumneata gândeşti 
ca un incult şi vorbeşti ca un idiot! Mă şi mir cum am 
rezistat să fiu colegă cu voi timp de şaptesprezece ani... 

— Şi noi! Şi noi!, păru isterizat cât de cât Suzanu. 

— Zii, doamnă, unde vrei să mergi în concediu, se 
precipită directorul, că ne prinde vecernia acilea... 

— Vecernia?!, am exclamat bucuros, Doamne-ajută! 
Mergem la slujba de la Catedrală şi ne mai spălăm şi noi 
păcatele, dom' director - nu credeţi că ne-ar creşte 
prestigiul printre enoriaşi? 

— Aha!, exclamă cu răutate directorul, Catedrală, 
enoriaşi-enoriaşe, Lioara, şleampăta... Cunoaştem. Deci, 
doamna llona, unde spuneaţi că...? 

— La Soci. 

— Acolo unde Ştefan cel Sfânt prinse o turcoaică şi-o 
trase de... mânecă? 

— Vasilade! Deci, doamna llona - Soci. Câte persoane? 

— Şaptişpe. 

— Şaptişpe, la Soci!?, exclamă Popău cu o tresărire. Ei, 
să fiu al... Doamna llona - şaptişpe? Aţi numărat bine? 

— Linişte!, ţipă liderul de sindicat. 

— Adică, interveni directorul: soţ, socri, mari, mici, 
copii... 

— Da, doi, plus patru verişori, trei mătuşi cu soţii. 

— Okei, am notat: Ilona, Soci... 

— Păi, nu, domnu director, Soveja... 

— Păi, nu ziseşi de Soci, doamnă? 

— Eu?! 

— Gata, doamnă! Suzanu! 


— Amara... 

— Okei. Persoane? 

— Singur. 

— Şi nevastă-ta, mă, gulie? 

— Acasă, cu cel mic. 

— Te învârtişi. Pe prefecsoara de la Colegiu, o mai ţii?, l- 
am întrebat. 

— Secret profesional... 

— Vasilade! 

— Slănic Moldova, cu nevastă-mea. 

— Prima sau a treia?, se interesă Suzanu. 

— Poligamule, tu, vorbeşti, mă? 

— Pardon? Mâine, la duel în Pădurea Cailor! 

— Foarte bine. Popău! 

— Moneasa, cu soacră-mea... 

— Şi nevasta? 

— Cu amantul, zise cu hotărâre Suzanu. 

— Vrei să te pocnesc?, îl întrebă Popău. 

— Gata, domnilor colegi, am terminat. Sunt ceva 
obiecţii, propuneri? Poftiţi... 

Nimeni, nimic. 

— Atunci, declar şedinţa închisă, vă urez concediu 
plăcut şi, cu această ocazie, vă ofer câte-o şampanie... 

— Câte-o sticlă?, întrebă Suzanu. O, paşă, cât de darnic 
eşti! 

— Hămesitule!, îl potoli Clarisa. 

Secretara aduse o tavă cu pahare, directorul turnă, 
ciocnirăm, iar liderul de sindicat, cu morgă de cioban care 
şi-a pierdut oile undeva prin Munţii Călimani, a ţinut un 
toast cu final de prohod... 

— Stimaţi colegi, doamnelor şi domnilor, prin această 
măsură la care sindicatul a contribuit substanţial, 
considerăm că avem dreptul la satisfacția de a petrece un 
concediu cel puţin la nivelul aşteptărilor. Ne-am străduit şi, 


după îndelungate discuţii şi analize, am reuşit să... Aşadar, 
dragi prieteni şi colaboratori... 

— Cu securitatea?, întrebă Suzanu. 

— Ei, cu securitatea! Dumneata nu poţi fi serios?, îl 
descusu directorul Mărgău. 

— Pot, dar greu... 

— Bine, zii, domnu lider! 

— Spuneam că vom petrece concediul pe placul inimii. 
Dumnezeu să ne ajute! 

— Ameeen!, morfmăi Popău. 

— Dumnezeu să primească!, îl ajută Suzanu. 


ORE LA COLEGIU... 


Târâş-grăpiş, am terminat liceul păstrând în minte figura 
acră a profesoarei de română-franceză care avea o plăcere 
diabolică să mă ridice în picioare şi să mă îndemne cu o 
sintagmă distrugătoare pentru cunoştinţele mele de limbă 
franceză: 

— Dit mol! 

Urmă blocajul total al intelectului meu care, şi-aşa, mi-l 
imaginam, în momentele mele de singurătate şi 
sinceritate, ca pe-o vietate hrănită prost şi abia ţinându-se 
pe picioarele-i rahitice. În asemenea situaţie, mă simţeam 
foarte aproape de intrarea în stare de sevraj... Nu, vocea 
profei nu era oarecum asemănătoarei sunetelor unei 
păsări de noapte, ci era cu totul altceva: avea în ea ceva 
sinistru şi ameninţător, sunete venite din altă lume, cu 
articulaţii şi nuanţări. Evident, intonaţiile se succedau cu o 
viteză suficient de mare pentru a da glasului un sunet 
aparte, având în el ceva macabru... 


La matematică - altă nenorocire! Îmi amintesc perfect o 
oră de trigonometrie... 

— Bună ziua, domnilor elevi!, a salutat profu/ Popescu 
intrând voios în clasa noastră cu elevi pe jumătate 
înmărmuriţi de frică! A, da-da, aha!, mormăia el în timp ce 
deschidea catalogul cu coperte jerpelite. la să vedem cu 
cine ne distrăm noi azi, ia să vedem... A, da: cu domnu 
elev Vesalon, da? Da! la, ieşi mătăluţă, domnule elev, 
puţintel la tablă, şi fă-mi demonstraţii separate la teorema 
lu nea Pitagora, despre triunghiul isoscel şi... şi... A, da: 
teorema lu... Domnu elev, era un tip din Milet, cum îl naiba 
îl chema? Că tocma uitai... 

Minţea, ştiaam că minte, fiindcă vroia să spun eu, 
convins fiind că nu ştiam... Eu tăceam, iar colegii îmi 
respectau tăcerea, doar Zoricu din prima bancă, îmi 
şoptea aspru şi-un pic şuierat: 

— Thales, bă, ştrumfi, Thales! 

— Thales!, am zis eu cu voce stinsă. Thales, dom’ 
profesor... 

— Mersi, drăguţule! Da, bun, ţi-a şoptit bine Zoricu... 
Ăsta e diștept, mă! Ei, povesteşte-mi acum ceva despre 
sinus şi cosinus... 

Proful se aşezase, stătea picior peste picior pe scaunul 
ergonomic din spatele catedrei, şi toată faţa şi ţinuta lui 
exprimau siguranţă batjocoritoare, zâmbea cu 
triumfătoare superioritate savurând procesul de umilire la 
care mă supusese. 

Corigenţa îmi era asigurată, aşa că, încă retrăind 
întâlnirea cu una dintre frumoasele mele colege, petrecută 
în seara precedentă, l-am întrebat: 

— E nevoie să scriu pe tablă, sau...? 

— Nu, drăguţule, nu - oral... 

Şi am început să povestesc... 


— După câte se ştie şi după datele rezultate din studiile 
şi cercetările aprofundate ale profesorilor de la 
Universitatea Harvard, sinus şi cosinus, au fost doi fraţi 
gemeni... 

— Cum-cum, dragă?, a tresărit profu Adică, sinus şi 
COSINUS... 

— Exact: ei sunt fiii lui Thales din Milet... Interesant este 
şi că ei, împreună cu Ulise, au cucerit Troia, au luat-o 
prizonieră pe Elena şi au emigrat în Franţa unde o aştepta 
Paris... 

În sfârşit, şi pentru prima dată în istoria Colegiului, în 
clasă se lăsase atâta linişte, încât se auzea clar cum o 
muscă nervoasă se dădea cu capul de geam, astfel că îmi 
expuneam „dizertaţia” în cele mai optime condiţii: 

— ... Aşadar, am continuat, după ce au obţinut azil 
politic, cetăţenia franceză şi vize pentru intrarea în spaţiul 
Schengen... 

— Ajunge!, ţipat profu. Dumneata îţi baţi joc de mine, 
elev Vesalon? 

— Doamne-fereşte, dom' profesor! Vreau să vă mai 
spun doar că siamezii Sinus şi Cosinus au făcut parte din 
batalionul „Racii verzi cu pistrui” care a luptat în Kandahar 
pentru apărarea graniţelor patriei noastre scumpe... 

— Ai terminat, elev Vesalon?, m-a întrebat Popescu. 

— Da, dom’ profesor, am răspuns uşurat ca scăpat de-o 
mare povară. 

— Bă, oaie rătăcită!, m-a luat în primire Zoricu în pauza 
mare. Eşti nebun? Ai pus-o de corigenţă pe toamnă... 

— Ştiam, eram deja corigent... 

Sau înnebunisem? Poate că nu, dar nici nu mai aveam 
mult... 

În ziua următoare, la chimie, profesorul Machiţescu: 

— Vesalon, este? 

— Da, am răspuns cu vocea tremurată. 


— La tablă! Cu formule, cu demonstraţii, cu... Adică, nu: 
deocamdată, spune-ne şi nouă ce ştii, dumneata, despre 
unul dintre cei mai mari chimişti români... 

— Chimia românească a avut... 

— Nu, elev Vesalon, nu generalităţi! Şi ca să fiu mai clar: 
vreau să-mi vorbeşti despre un chimist al cărui nume îl 
poartă o ustensilă de laborator de chimie... După care ne 
vom ocupa puţin de nişte hidrocarburi, da? Haide!... 

— Dom’ profesor, am zis cu însufleţire şi cu voce tare, 
cred că este vorba despre marele nostru chimist Niculaie 
Meclă... 

— Cum-cum, Meclă? 

In clipa următoare liniştea din clasă a fost distrusă de 
urlete, aplauze, fluierături, tot felul de ţipete, în timp ce eu 
priveam întrebător la prof... Râdea şi el în felul său special, 
cu o conformaţie a gurii ca un desen de Goya... Ce naiba 
făcusem, unde dracu greşisem? 

Apoi, proful Machiţescu s-a ridicat în picioare şi a strigat: 

— Linişte - nu mai aplaudaţi! Este vorba despre o simplă 
confuzie, care se datorează emoţiei, nu domnu elev? 

Nu-mi venea să cred: cum, profesorul Machiţescu, 
nemilosul prof de chimie mă salva dintr-o situaţie în care 
mă făcusem de râs? In orice caz, mai apoi, Zoricu mi-a 
strecurat în palmă un bileţel pe care scria: Bă, nefericitule, 
e vorba despre Nicolae Teclu, adevăr care m-a dezmeticit 
şi am dres-o cu calm: 

— Dom profesor, a fost o glumă, mi-am permis să... De 
fapt, este vorba despre marele nostru chimist Nicolae 
Teclu, cel care a... 

— ... Făcut şi-a dres, am auzit vocea colegului Agrişu din 
ultima bancă. 

— ... A făcut şi... am repetat maşinal. 

Mă tâmpisem! 


— Da, bine, elev Vesalon. Trecem la hidrocarburi... Scrie 
câteva formule... lar dumneta, elev Agrişu, nota 2 cu 
felicitări! Un pic mai ai până te las corigent... Zii, 
Vesaloane!... 

M-am luminat la faţă, am apucat cu siguranţă creta şi, în 
câteva minute, am umplut tabla cu formule care, îmi 
ziceam cu încredere şi hotărâre, demonstrau lumii că eram 
un elev cu lecţia învățată la chimie... La sfârşit, aşa 
credeam eu, am anunţat victorios: 

— Dom” profesor, asta e tot ce... 

Şi-atunci, a venit întrebarea domniei sale sub forma unui 
trăsnet: 

— În concliuzione? 

— În concluzione, ce?, am tresărit cu spaimă şi cu vocea 
unui papagal dat cu capul de perete. 

Pentru că toate formulele scrise de mine pe tablă le 
învăţasem pe de rost de la Zoricu şi habar n-aveam ce 
însemnau, ce scrisesem pe tablă... 

FĂRĂ VIZITE! 


N-am fost, nu sunt şi nu voi fi un adept al vizitelor, 
indiferent despre cine ar fi vorba, iar dacă, totuşi, nu pot fi 
evitate, ele trebuie să fie anunţate din timp şi să dureze 
puţin. În acest sens, este de-a dreptul oripilant un anunţ 
telefonic de genul: 

— Alo! Familia loniciu? 

— Da... Cine întreabă? 

— Verişoara Carmelia... 

Evident: ştii exact despre cine este vorba, dar trebuie să 
intri într-o deplină necunoaştere cu nuanţări alunecând 
spre absurd: 

— Carmelia?! — scuzaţi, dar nu-mi amintesc, fiindcă în 
ultima vreme mă bântuie câte-un lapsussss... 


— Cum, mă, frate-mio, nu-mi mai ţii minte vocea? Păi, 
nu vorbirăm la telefon? 

— Când?, că nu mai ţin minte... 

— Acum doi ani... Vorbesc din Islanda... 

— Islanda? Carmelia?, exclami cu glasul unui naufragiat 
din Pacific salvat de cel mai mare şi autentic antipatic din 
întreaga familie. 

— Da, mă eu... Tu nu eşti Reluţu lu Greavu din blocul 
x7? Sper că n-am greşit numărul de telefon... 

Ştii clar despre cine este vorba, ştii cam la ce te poţi 
aştepta în funcţionarea unei tradiţii dintre rudenii, dar nu 
mai e nicio scăpare, aşa că... 

— Ba da, ba da, eu sunt... 

— Parcă tu vruseseşi să te sinucizi... 

— Da, eu, iar acum regret că am ratat ocazia! 

— Taci, măi! Şi? Hai că sunt curioasă, zău! 

— Şi eu... 

— Nu pricep... 

— Nici eu... 

— Tot miştocar ai rămas! 

— E stare prevăzută în fişa postului, dragă verişoară... 

— Ce post? Care post? Ce tot spui? 

— Postul Crăciunului... 

— Mă, Reluţule, tu ar trebui să mergi la un psiholog... 

— Mi-au mai recomandat şi alţii... 

— Şi? 

— Recomandare greşită, mi-a spus ăla, cică trebuia să 
merg la un psihiatru, însoţit de cineva din familie şi să stau 
o vreme internat la balamuc... 

— Glumeşti, dar cu specialiştii din zilelel noastre, nu mă 
mir... 

— Bănuiam... Dar, tu? Tu ce mai faci, Carmelia? Tot 
tânără şi faină? 

— Păi... 


— Şi tot singurică, singurică? Nu-ţi găsişi vreun 
hândrălău prin Islanda aia? E-aşa de mică? 

— Eşti rău şi ironic? 

— N-am curaj! Ultima dată m-ai împins în Mureş, de era 
să... Mă rog: poate că era mai bine, dar m-am agăţat ca 
prostul de-o creangă de răchită şi am scăpat... 

— A, da, îmi amintesc: măi, ce m-am distrat atunci! Apoi 
m-am speriat de urletele tale şi am fugit să anunţ poliţia 
că un tânăr vrea să se sinucidă... E normal sau 
îndrăgostit?, m-au întrebat. Şi, fiindcă mi-a fost teamă de 
poliţie, am răspuns sincer: eu l-am împins, dar în joacă... 
M-au întrebat dacă am băut petrol în ultima vreme... 

—A fost un gest al tău, inconştient-umanitar! Am 
apreciat mai târziu... 

— Nu fii răul... 

— Glumeam... Deci, nu mi-ai răspuns: tot singurică, sau 
nenorocişi vreun islandez? 

— Au scăpat vreo şase... 

— Ai numărat bine? Şi-acum? 

— Deocamdată, am un singaporez. Ne-am întâlnit într-o 
croazieră... 

— Zău? 

— Da, Reluţule! Un babalâc, un din ăla: fraier, bătrân şi 
cu bani, măi, mulţi bani! Aştept să moară să încep şi eu să 
trăiesc omeneşte... 

— Adică? 

— Dragul meu, e simplu: moare şi-i moştenesc bogăţiile, 
inclusiv iahtul... 

— lahtul?!? 

— Exact! Reluţule, dacă n-ai o bărcuţă de asta, în ziua 
de azi eşti nimeni - înţelegi? 

— Şi dacă... 

— Nu e niciun dacă! Am făcut toate actele de moştenire, 
pricepi? Tu, voi, ce mai faceţi? 


— Plajă. 

— Acum, în decembrie? 

— Vara e aglomeraţie pe plajă... 

— Am înţeles... Pe la Constanţa, ce mai e? 

— Ovidiu... 

— Ce e cu el? 

— l-au montat un nas nou, mai uman, că începuse să le 
impresioneze pe tinerele turiste... 

— Zău, măi? 

— Daaa! Multe regretă că nu i-au fost contemporane... 

— Eşti cam misogin... Fii atent, Reluţule: zilele astea 
ajung în ţară - poţi să mă găzduieşti câteva zile? 

— Cu iaht cu tot? Cu babalăâcul, am vrut să spun... 

— Păi, cu el, ce drac să fac... Dar are două infarcturi şi 
un preinfarct... 

— Înseamnă că n-o mai duce mult, Carmela!... 

— Sper! 

— Câteva zile, Carmelia? Adică... 

„„„Data trecută a venit pentru cinci zile care au durat un 
an şi trei luni. Deci ştiu şmecheria, aşa că îi zic: 

— Dragă, nu e problemă: aranjăm să fie bine... Eu mi- 
am pierdut apartamentul la păcăne!/e şi dorm în gară, dar 
pot aranja cu polițistul, că mai sunt două scaune libere în 
sala de aşteptare... 

— Hai, măi, Reluţule! Vorbeşti serios? 

— Pe verificate! Dar puteţi locui la un hotel - Constanţa 
are hoteluri de 5 stele... 

— Da, doar că singaporezul meu are conturile blocate... 

— Şi-atunci, cu ce plătiţi călătoria? 

— Ei, mă crezi fraieră? Găsesc eu vreo ocazie... 

— Din Islanda?! Păi, aia e un sat lângă Agigea? 

„„Aşa că nu: fără vizite! 


POCITANIA 


— Vine Tuşica Matia!... 

— Da, şi? 

— Cum, şi?! 

Pentru că Tuşica Matia vine tocmai din Tauranga, oraş 
situat undeva în nordul Noii Zeelande, pe ţărmul 
Pacificului... 

— Uay! 

— Ei?! 

Normal că suntem fericiţi şi curioşi. Vreo doi membri din 
familie au început chiar să ţopăie de bucurie că Tuşica va 
veni încărcată precis de cadouri, deşi careva dintre ai 
casei a mormăit: 

— Zgârcomana şi cadourile! 

lar bunicul a pus lucrurile şi mai la punct atrăgând 
atenţia celor doi ţopăitori că dansul lor semăna destul de 
convingător cu un tangou argentinian prelucrat după un 
ceardaş din sudul judeţului Harghita, la care nepotul 
familiei, adolescent, a reacţionat şoptit: 

— Părerea bunicului? l-o depăşeală de-a lui!... 

Ţopăitorii, simțindu-se oarecum  jigniţi, au susţinut 
imediat că era vorba, în realitate, de melodia Marrakech în 
variantă neozeelandeză. Însă, când li s-a spus că dansul 
lor aducea mai degrabă a melodie de ritual incaş, 
interpretată la balalaică şi ţiteră, s-au mai dezumflat 
trecând, au explicat ei, la un vals-ritual de trib amazonian, 
iar prin casă imediat s-a simţit un fel de adiere exotică. 

— Aşa da!, auzirăm o exclamaţie. 

Dar ce să mai fi contat? 

Până la urmă, întreaga familie s-a prins într-o horă a 
bucuriei în timp ce unul dintre gineri - om umblat prin 
lume, la cules de sparanghel - a început să fredoneze Oda 


bucuriei în limba germană, presărată ici-colo cu câteva 
ţâpurituri... 

— Oşeneşti, a precizat el într-un dialect complet 
necunoscut făcându-l pe unchiul Crotescu să exclame cu 
ochii înlăcrimaţi brusc: 

— Dialectul ăsta mi-aminteşte de prima căsnicie şi 
prima bătaie pe care am încasat-o de la socru-mio - mă 
iertaţi, dragii mei!... 

L-am înţeles şi iertat convenind mai apoi cu toţii că, 
acest fel de a ne manifesta, avea unele momente 
nepotrivite, dar altele sublime, deoarece intenţia era să-i 
declanşăm Tuşicăi bucuria că fosta ei familie, noi adică, 
ne-am schimbat foarte mult din mai toate punctele de 
vedere. lar acest adevăr se datora unui minunat şi eficient 
proces de emancipare condus de bunicul, ales din confuzie 
consilier de primărie, însă foarte apreciat de colegii 
consilieri, fiindcă dormea adânc în timpul şedinţelor fără 
să sforăie, ca alţii. 

La un moment dat, bunica a anunţat cu vocea ei ruginită 
de cafea şi ţigări: 

— Gata toată lumea, da? 

— Da, a răspuns soră-mea, singura repetentă a familiei. 

— Plecăm la gară s-o aşteptăm la tren pe Matia, a 
continuat bunica. 

— Apoi, vine cu trenu?, s-a bosumflat un ginere. 

— Da, cum, bă? Cu maşina, de la vreo şaptişpe mii de 
kilometri? Trezeşte-te, fraiere! Ţie nu ţi-a cântat cocoşu? 

— Gata, copii, gata! Nu mă inervaţi... 

— Toţi-toţi?, a întrebat careva. 

— Da, toţi - hai, că aşa se cuvine!... 

Cu toţii eram nouă... 

La ieşirea din bloc, de la un balcon am auzit: 

— Pleacă nebunii! 


„„La gară, în timp ce ne îmbrăţişam emoţionaţi că urma 
să ne întâlnim cu Tuşica Matia, aveam ochii înceţoşaţi de 
lacrimi, adică atât de înceţoşaţi, încât unul dintre ginerii 
familiei, copleşit şi zguduit psihic, o strânse în braţe şi o 
sărută focos pe o superbă domnişoară blondă, care a ţipat 
spre un tip cu giacă din piele: 

— Giony, ăsta mă pupă? 

— Unde?, s-a interesat cu indiferenţă insul. 

Printre aplauzele celor de pe peron, s-a auzit şi vocea 
soacrei adresându-i-se ginerelui:: 

— Nenorocitule! Ne compromiţi familia, las-că ne răfuim 
noi acasă! 

Apoi am auzit şuieratul locomotivei. 

Un vagon cu vopseaua scorojită s-a nimerit să oprească 
fix în dreptul nostru. 

— Sper să nu coboare chiar din vagonul ăsta, cu care a 
venit Traian să cucerească Dacia, a reflectat repetenta. 

Şi am sperat cu toţii, până când în uşa batantă a 
vagonului a apărut un fel de arătare-vietate pe care, cu 
ambiţie şi vitejie din strămoşi, am considerat-o fiinţă 
omenească, apoi femeie. În momentul următor, dintre 
faldurile unei costumaţii tip filme horror, şi de sub o 
pălărie de cowboy adaptată pentru cules de orez în 
Cambodgia, s-a ivit un chip... 

— Matiaaaa!, a urlat bunica repezindu-se spre scara 
vagonului cu braţele întinse spre îmbrăţişare. 

În timp ce noi ne-am refugiat care pe unde să nu vadă 
lumea că aşteptasem la tren asemenea... 

Asemenea, ce? Fiindcă am descoperit cu spaimă că ne 
lipsea un cuvânt din vocabular potrivit momentului... 

Din alergare pe lângă mine, repetenta mi-a zis: 

— Nu suntem destui nouă nebuni în familie? 

Simeria, 29 lanuarie, 2021 


STUDIU DE FEZABILITATE 


Înainte de '89 localitatea se numea Gaita, spre 
disperarea băştinaşi care se simțeau din ce în ce mai 
jigniţi şi cumva umiliţi, mai ales când, cu vreo ocazie, erau 
întrebaţi cu uşor dispreţ, în orice caz cu ironie: 

— Mă scuzaţi: din ce localitate spuneaţi că sunteţi?... 

— Gaiţa, municipiul Gaiţa... 

— Cum-cum? Gaiţa...? A, da, desigur, dar e de la noi, 
sau...? 

— D-apoi, cum! Studiu de fezabilitate... 

Adevărul e că numele în cauză suna a conspirație din 
perioada acut-postbelică a contraspionajului, adică: 

— Pssst!  Cuibul-cuibul? Aici e Gaiţa! M-auzi? Hei! 
Reglează-ţi rabla aia de aparat pe frecvenţă! Sunt Gaita, îţi 
transmit coordonatele... 

— Da, aici e Cuibul, e-n regulă, zii!... 

— Sunt în sud-estul Insulelor Bermude - m-auzi? 

— Da, gavareşte! 

— Mă aflu în Regatul Zombia de Sud... 

— Cum-cum? Zombia? la interesează-te de starea lor 
economică, de venitul pe cap de zombian, de nivelul de 
trai... 

— Fix ca la noi! Mă mai auzi, Cuibule? Aici e Gaiţa! 
Gaiţa, mă...! 

Aşa era până în '89. 

Situaţia s-a schimbat însă radical odată cu instalarea 
noii democraţii de tip occidental-capitalist cu unele 
apucături transatlantice, aşa că a început îmbăierea în 
lapte de la vaca Milca, ca mămăligă folosindu-se miere 
recomandată şi livrată engros de Europa Liberă... La 
următorul pas, până nu dădea lumea în diabet zaharat, s- 


au organizat alegeri libere, atât de libere, încât toată 
lumea s-a pregătit cu grijă să fraudeze pe toată lumea 
aleşilor. Candidaţii, cum era şi firesc, au reprezentat toate 
cele şapte formaţiuni politice, inclusiv partidul liber- 
schimbist înfiinţat de regretatul Ştefan Cazimir, precum şi 
un individ cu privire  poncişă membru în aripa 
intelectualilor de dreapta din partidul pro de stânga. 
Totuşi, pentru evitarea vreunei fraudări, la alegeri, urna a 
fost instalată în cel mai înalt plop din localitate, prevăzut 
cu scară cu prelungitor, la baza căruia urmând să facă de 
serviciu însuşi şeful de post din Gaiţa, comisar şef-adjunct 
dotat cu un pistol-mitralieră Kalaşnikov uitat de-un viteaz 
soldat sovietic sub patul în care o lăsase gravidă pe fiica 
gazdei sale. Aceasta a fost pentru localnici o dovadă în 
plus că viteaza Armată Roşie avea sarcină să se ocupe şi 
de problema demografică. In acest sens, fiind o armată de 
ocupaţie, mulţi soldaţi s-au oferit cu abnegaţie să pună tot 
ce aveau mai bun ca în ţara proaspăt ocupată, să lase 
urmaşi pe considerentul-presimţire că avea să urmeze o 
perioadă de cumplită secetă în domeniul natalității... 
Revenind la perioada incriminată, legenda spune că, din 
cauza emoţiei, în timpul campaniei electorale au avut loc 
şi momente distonant-administrative, ba chiar vesele, unii 
candidaţi, indicând pe hartă Dorohoiul la Reşiţa, iar 
Vasluiul undeva prin partea de sud-est a judeţului 
Harghita, Bucureştiul ajungând astfel să fie amplasat exact 
pe raza comunei Subcetate-Mureş din respectivul judeţ. 
Cum era şi firesc, au fost încăierări responsabile şi 
pătimaşe, fiecare grup promițând electoratului industrie 
înfloritoare, o economie duduitoare şi un pib, încât vârful 
se putea zări doar cu ajutorul telescopului Hubble, însă, 
după tradiționala şi impresionanta bătălie eficient- 
electorală cu bâte de pe Aleea Răchita - mai mult având 
rol şi rost de spectacol electoral-propagandistic - s-a ajuns 


la concluzia că localităţii, pentru creşterea importanţei sale 
social-economice şi turistice, îi lipsea un aeroport care să 
se numească pur şi simplu AIG (unii, din viteză numindu-l 
MIG), adică Aeroportul Internaţional Gaita având şi un 
terminal în ograda lui Sofronie Părhăiţă, cel care a strigat 
primul în localitate: 

— Jos comunismul! Moarte lu Ceauşescu! 

Nu după multă vreme, locuitorii au constatat că, până 
una-alta, doar ultima parte din strigăt s-a realizat, prima 
aflându-se, încă, în plină şi interminabilă desfăşurare şi 
cădere condimentată pe alocuri cu situaţii hilare... In orice 
caz, după terminarea alegerilor, toate formațiunile politice 
acuzându-se de fraudă la numărarea voturilor care a 
continuat aproape trei ani, tărăşenia s-a terminat cu o 
reclamaţie la CEDO, precum şi cu propunerea de anulare a 
alegerilor. 

Complicat şi cam  neconstituţional, a reacţionat 
proaspăta opoziţie... Dar, până să se descâlcească 
lucrurile, noua putere de la Primărie a hotărât schimbarea 
statutului localităţii din comună în municipiu, iar Gaita s-a 
şi înfrățit cu A/ascania City, oraş din zona Canioanelor 
americane, au precizat cu fericire şi mândrie noile 
autorităţi - înţelegere-contract semnată de noul primar 
acuzat cu promptitudine la întoarcerea din America de 
corupţie şi folosire de valută în scopuri personale... 

Insă, un municipiu doar cu dispensar fără să aibă şi un 
spital cu câteva sute de paturi, era un fel de umilire, astfel 
că, la o şedinţă de consilieri desfăşurată în sala de 
festivități a /nstitutului Perspective, Explorări, Licitaţii şi 
Fezabilitățit, după ce doi reprezentanţi de la putere s-au 
luat la trântă cu doi de la opoziţie - ca să vadă lumea 
municipiului ce lupte se dădeau pentru sănătatea şi 
bunăstarea populaţiei - s-a votat în unanimitate 
construirea respectivei unităţi medicale, ea ocupând 


imediat locul întâi într-o ierarhie a importanţei şi 
investiţiei. Tot atunci, pe colina de la sudul municipiului, 
consilierii, împreună cu angajaţi ai institutului, au hotărât 
prin vot cu bile la vedere, construcţia unei săli de sport pe 
teren înclinat şi cu tavan rabatabil pentru organizarea 
concursurilor internaţionale de săniuţe cu motor de 
Trabant electric... 

— Staţi, oameni buni: de unde avem noi Trabant 
electric?, a întrebat inginerul Andricuţ Strecheanu. 

— Păi, mormăi careva dintre consilieri, facem noi rost... 

— Avem oameni la cules de sparanghel, zise loncelu şi 
putem interveni prin ei, nu? 

— Absolut-absolut!, aprobă Varvigeanu. 

— Da ce dracu are sparaghelu cu Trabantu? 

— Ce are! Păi, nu în Germania se fabrică autoturismu 
ăsta?, întrebă Victoreţu. 

— Ba da, şi? 

— Apoi, n-ar fi corect ca o delegaţie de sparanghelişti 
de-ai noştri să meargă la doamna Merkel şi să discute 
pentru o primă tranşă de motoare?, păru să se 
descotorească loncelu de idee. 

— Ba, da - de ce nu?, se băgă pe fir şi Varvigeanu. 

— Staţi aşa!, ţipă Victoreţu de la „Personal”, am eu un 
văr în Germania şi îl pun eu să-i ceară un Trăbănţel de 
probă doamnei Merkel... 

— Aşa da şi perfect!, reveni loncelu. 

— Ce, mă, colega?, se minună altcineva. Ce? Da, mă 
rog, ideea nu e rea, zic şi eu... 

Până la urmă s-a organizat un referendum şi toată 
lumea a fost de acord, în urma voturilor că mândria 
localităţii rămânea, totuşi, Spitalul Municipal de Psihiatrie 
„Gaiţa”, însă nici sala de sport nu trebuia ignorată ca 
investiţie, cu atât mai mult că Sala de sport „Gaiţa” avea o 


anumită rezonanţă pentru sufletul şi mintea fiecărui 
gaiţean... 

Evident, că prioritatea priorităţilor era, normal şi legal, 
construcţia Spitalului, drept care s-a şi organizat o licitaţie 
oficială şi ultrasecretă, după încheierea căreia, câştigată 
conform aşteptărilor de-o firmă-căpuşă manageriată de 
vărul primarului, proiectul instituţiei a fost pus la dispoziţia 
edililor de un arhitect semănând la figură cu van Gogh 
după ciopârţirea urechii şi cu Dem Rădulescu în rol de 
cerşetor. Arhitectul în cauză a fost recomandat călduros şi 
discret-ameninţător de un comisar-expert sosit în 
municipiu tocmai de la Bruxelles, s-a spus, el însuşi 
semănând cu ciobănaşul din Baladă când şi-a auzit mioara 
bârsană vorbind o ardelenească de prin Jina de sud-vest 
condimentată ici-colo cu anglicisme... Legendă sau nu, se 
ştie în municipiu că baciul-proprietar de mioară a leşinat 
când aceasta l-a întrebat cu glas uşor behăit-clonat, în 
dialect din zona Statului Texas ranch-ul din Dallas al 
familiei Ewing... 

— Where I serve food? (eu unde servesc mâncarea? 
engl.) 

lar când oierul şi-a revenit din semicomă, a întrebat cu 
spaimă dacă şeful statului a scăpat cu viaţă din 
îmbrăţişarea marelui Sfinx... 

— Ho, nebunule! Doamne-fereşte!, io i-am ceterat 
prostului să se lase de oierit, a morfolit Patrafina, nevastă- 
sa, o băciţă încărcată de nuri. 

Aşadar, problema o luase pe drumul bun al realizărilor 
de urgenţă şi de anvergură începând cu înfiinţarea unei 
comisii care să efectueze studiul de fezabilitate. Păi, da, 
cum de uitaseră? In consecinţă: o comisie avea să rezolve 
totul în cel mai scurt timp... 

— Poate în cel mai lung, a zis cineva din opoziţie. 


— lar vorbeşti neîntrebat?, l-a descusut conducătorul 
şedinţei. 

— Da, mă scuzi, domnu', fără să vreau... 

— Studiu de fezabilitate?, au exclamat edilii bucuroşi, 
păi, asta e floare de lotus la urechea stângă! In două 
săptămâni e gata! În momentul următor, consilierul 
Primăriei cu probleme economice, a şi sunat: 

— Alo! Domnu’ director general de la Sistematizare?... 

— Nu, aici e doamna secretară!... 

— Cu domnu' director, Ciorloiu, vă rog!... 

— E în şedinţă... 

— Bine, da vezi, doamnă, că e ceva urgent... 

— Bine - am notat - sunteţi domnu’? 

— Economist Tropea... 

— A, de la Primărie... 

— Desigur, doamnă, absolut şi desigur! 

In ziua următoare s-a perfectat totul, aşa că membrii 
Comisiei au trecut la treabă, iar după doi ani a început 
turnarea fundaţiei respectând un proiect care s-a dovedit a 
fi fost cam greşit în trei locuri... Constructorii şi-au dat 
seama şi, în spirit de solidaritate şi cu nişte mistrii de 
mortar bine ţintite, au anulat o nişă-găuroaie pe care un 
colectiv al firmei mixte: Perspective, Explorări, Transport - 
Gaita, într-o anexă din studiul de fezabilitate, au recroit 
zona după o secvenţă găsită într-un film SF... După o 
jumătate de an lucrurile s-au lămurit, iar la ceremonia 
inaugurării, eveniment subliniat de presa locală cu cele 
mai mari majuscule suportate de tipografie, a participat şi 
un congresman american care tocmai instalase un prim- 
ministru într-un stat nou-apărut pe o insulă din Pacific 
revendicată atât de China, cât şi de Japonia. Iniţial, noul 
spital „de nebunatici”, cum l-a numit într-o glumă 
răutăcioasă un parlamentar local, a fost împărţit în două 
părţi egale: Secţia „Paranoia”, cu Subsecţia „Adolescenţi 


cu simptome de Alzheimer”, respectiv elevii care nu mai 
ştiu nimic după orele de curs şi Secţia „Disponibilizaţi”, 
având şi trei saloane de nevrotici în devenire... Însă, 
mândria noilor aleşi a fost că ansamblul investiţiilor s-a 
făcut prin aprobarea de fonduri europene nerambursabile, 
supranumite în intimitatea familiilor de afacerişti, şi mană 
cerească, fără ca sintagmei să i se dea o definiţie clară. 
Clădirea, spitalului, modernă, cu şapte etaje, cu dotări 
tehnico-medicale de ultimă generație şi saloane 
ultramoderne respectând normele şi standardele 
prevăzute de legislația bruxellisto-americană, a fost 
situată în partea de sud-vest a urbei pe una dintre colinele 
care coboară lin şi elegant spre Mahalaua „Căţeaua 
veselă”. Şi toate ar fi fost în pace şi armonie dacă la 
Berăria „Curca udă”, Săndel Imbreanu, cuscrul Primarului, 
n-ar fi zis după câteva halbe de bere: 

— Mai bine construiau un scut antirachetă... 

— Hopa! Domnu-domnu, hei!, i-a strigat un tip cu 
pălărie neagră de la o masă vecină, faci cumva ironii spre 
Deveselu şi indirect către prietenii noştri americani? 

— lo, domnu, io? Apoi, fiică-mea, nu-i universitară la 
Oxford, în State, cum ar veni? 

— Bade, vezi că Oxfordu-i în Anglia!, îl corectă berarul. 

— Pentru mine nu contează - scut să fie şi trei halbe! 
Hai, noroc! 

— Matale, chiar ai o problemă, nea... Apoi, ia vezi-vezi, 
numa! Poate te văd la Guantana! 

— Guantanamo, domnu, l-a corectat careva de la altă 
masă, mă scuzaţi... 

— Hai, mă, că ştiam, numa vă testai!... 


CLONA „HELLU DOLLEA” 


Cam nimeni nu ştie ce se petrece dincolo de porţile din 
fier forjat ale firmei noastre, „Butada” srl. Adevărul este că 
nici noi nu prea avem habar, drept urmare, dacă vreun 
curios se interesează: 

— Voi ce produceţi acolo? 

Răspunsul oricăruia dintre noi, e invariabil: 

— Vopsim curele de ceas... 

— Nebuni, zice interesatul depărtându-se. 

Nu ne simţim jigniţi, dimpotrivă, ne consolăm că 
numărul celor de categoria noastră creşte direct 
proporţional cu trecerea timpului. Ba, colegul Jenucu 
Duzanu, matriţer la secţia de oale fără fund, ne-a zis într-o 
pauză de ora zece: 

— Domnilor colegi, vă spun la sigur: cel târziu la anul, 
firma noastră se va reprofila pe fabricarea de clone 
umane... 

— Ce, mă?! 

— Sper să nu fie clonări după chipul şi asemănarea ta, o 
făcu Nestrate pe speriatul, că devenim fabrică de nebuni... 

— Ştii ce, dom Nestrate - fă-te că nu mă cunoşti şi treci 
mai departe, reacţionă Duzanu ameninţător... 

— Hei-hei!, ţipă Orana de la „Plan-organizare”, iar 
începeţi? 

— Da, răspunse Nestrate - te deranjează? 

Amenințarea lui Duzanu, cumva subtilă, păru destul de 
fermă... Lăsând gluma la o parte, este necesar şi corect să 
se ştie limpede că firma noastră nu are, neoficial vorbind, 
un profil sigur, ci, mai degrabă, unul aproape... alunecos. 
În această ordine de idei, există o mulţime de supoziţii ale 
curioşilor, unele năstruşnice, altele hilare, unele de bun 
simţ, altele batjocoritoare, în legătură cu faptul în sine, 
ansamblu de păreri, care, adunate la un loc, se pot 
constitui ca bază a unui scenariu de film science fiction. S- 


a lansat pe piaţa bârfelor inclusiv varianta că firma ar avea 
şi o secţie de parada modei cu final într-un bar cu dublă 
destinaţie. Culmea tuturor supoziţiilor a fost în ziua când 
un ONG cu sediul într-o garsonieră a fost vigilent, s-a 
sesizat din oficiu şi a făcut o medie a supoziţiilor, iar când 
s-a văzut rezultatul, imediat a crescut puterea credinţei că 
firma noastră produce atât avioane F16 şi MIG-uri 29 
lancer, cât şi tancuri germane „Bizon”. 

— Cum-cum?, s-a minunat Duzanu. F16? Hai, mă!... 

Insă întrebarea colegului a rămas fără răspuns, oengeul 
organizând o manifestaţie de stradă după ce a găsit câţiva 
demonstranți de profesie dotați cu o pancartă pe care 
scria mare şi strâmb cu un marker negru: 

Că, decât să fabricăm, 

Mai bine să importăm... 

„Intr-un context ceva mai larg, la o şedinţă de 
producţie şi transmitere de sarcini, colegul nostru de birou, 
Felix Măciucaru, altfel om respectabil, cu nevastă, amantă 
şi doi copii minori - ambii repetenţi şi consumatori de 
droguri, s-a aventurat într-o luare de cuvânt: 

— Domnilor şi stimaţi colegi, dacă ar fi după mine, aş 
înfrăţi aeroportul american Kennedy cu Cosmodromul 
rusesc Baikonur... 

— Gata, a zis Duzanu cu hotărâre, arătând dintr-o 
mişcare a capului spre Măciucanu, s-a tâmpit, îl pierdurăm 
şi pe ăsta! 

— Sunt pentru!, a ridicat Nestrate două degete cu unghii 
netăiate. 

— Se anulează votul, anunţă Duzanu. 

— De ce?, s-a mirat votantul. 

— Din cauza situaţiei manichiurale, dacă e să mă exprim 
academic. 

— Ce-i aici?, se interesă directorul general intrând. 


— Noul sediu al fabricii de clone, se auzi vocea cuiva de 
la marginea încăperii. 

— Cine-a vorbit?, întrebă „generalul”. 

— Nimeni, dom director, răspunse Duzanu. 

— Jenucule, se auzi o voce, pe mine să nu mă faci 
„nimeni”, că te bag într-un proces de calomnie, de-ţi 
petreci ultimii zece ani la Poarta Albă! 

— Mă rog-mă rog!, a intervenit directorul general, bine 
şi okei:, fabricăm una-alta, da ce naiba facem cu produsele 
finite, că ne creşte stocu... 

— Exact: creşte-creşte stocu şi ne scade nivelul de trai!, 
mormăi Duzanu. 

— Domnu coleg, se supără „generalu”, eu ţi-am atras 
atenţia să nu  pătezi societatea cu  insinuări 
antiguvernamentale, că... 

— Că ce? 

— Că te califici în mulgător de animale cornute, îl lămuri 
Nestrate. 

— Şi care ar fi gheşeftu nostru?, întrebă „generalul”. 

— Apoi, zise Duzanu, folosirea unei tehnologii importată 
de la proprietarii de reni, ar duce automat la creşterea 
producţiei de lapte pe cap de animal cornut... 

— Şi  furajat, domnu coleg, furajat!, îl atenţionă 
Măciucaru. 

— Ah, da! Yes-yes şi mersi, dragul meu coleg. Mare 
noroc am io cu tine! 

— Te costă o bere!... 

— Linişte!, aproape ţipă „generalul”. lar începeţi? 

— Da... 

— Şi am ajunge fruntaşi pe ramură?, întrebă Nestrate. 

— Pe ramură, sau pe creangă?, păru curios Măciucaru. 

— Păi, să importăm, nu?, întrebă „generalul”. 

— Dar Laponia face parte din UE?, întrebă Duzanu. 

— Nu, răspunse categoric Nestrate. 


— În acest caz, nu putem importa, sau avem vreo 
directivă privitoare la chestii din astea? 

— Nu, dar putem folosi mulgătoarea de la fostul ceape, 
zise Duzanu cu hotărâre. 

— Cum-cum?! Ne întoarcem la...? Şi să folosim o 
mulgătoare comunistă? Nici vorbă! Ne dau ăştia afară din 
UE, domnilor. 

— Doamne fereşte!, interveni rapid şi cam speriat 
„generalul” ştergându-şi lentilele de la ochelari aburite 
brusc. 

Am recunoscut toţi din birou că „generalul” avea sclipiri 
de inteligenţă, iar Nestrate chiar zise: 

— Dom director, aveţi o logică extraordinar de 
imbatabilă, pe cuvânt! 

Numai că un ziarist apărut aproape brutal în biroul 
nostru, a întrebat: 

— Mă scuzaţi dom director, aş avea o întrebare pentru 
articolul meu de fond din ediţia de mâine. lertaţi-mă, dar 
eu tot nu ştiu sigur ce produce firma pe care, respectiv: 
cunoaşteţi cumva cu exactitate profilul firmei pe care o 
conduceţi? 

— Păi, cum?! Sigur că... Adică eu am fost numit politic - 
aşa a dispus conducerea partidului nostru... 

— Deci? 

— Noi fabricăm clone, iar în timpul liber vopsim curele 
de ceas, după cum ne-a recomandat un domn 
europarlamentar... 

— Aha, da, aşadar, curele de ceas... Inclusiv brățări? 

— Păi... normal. 

— Nu, domnu ziarist, deocamdată. Acum fabricăm 
trepte de rachete interplanetare, interveni Nestrate. 
Domnu director încă n-a vizitate toate secţiile firmei... 

— Aha, da-da... Dar prin urbe circulă zvonul că produceţi 
clone după modelul „Hello Dolly”... 


— Da, firma are şi o secţie în pregătire care, în 
momentalu de faţă a produs prima probă-clonă după un 
model umanoid, intră şi Duzanu în vorbă... 

— Şi-şi?, se repezi ziaristul. Unde e monstra? 

— Păi, e tomna Hellu Dollea, aci de faţă... 

— Mă scuzaţi, eu credeam că dumnealui e domnu 
director... 

— Apoi, e, adică e în probă pe funcţia de director-clonă, 
la prima mână... 

— Cum-ce?, se  înspăimântă ziaristul. Adică... Pfui, 
Doamne! Şi deja vorbeşte articulat româneşte nu 
englezeşte? 

— Deocamdată, nu... 

Şi-atunci, dintr-un colţ al biroului, Măciucaru se răsti 
către mostra-clonă: 

— Băi, oaie, zii şi tu ceva, că te crede berbec, domnu 
ziarist! 

lar dinspre „genera!” se auzi clar, prelung şi repetat: 

— Beeee! Beeee! Beee! 

În câteva zeci de secunde biroul rămase pustiu, pentru 
că noi, toţi colegii, năvălirăm spre ieşirea din firmă... 


EXCURSIE... 


„În prima luni dimineaţa din luna octombrie anul 
curent, liderul nostru de sindicat, Eustachiu Modea, a 
intrat la noi în birou şi ne-a anunţat: 

— Domnilor colegi, la şedinţa liderilor zonali de ieri, s-a 
hotărât organizarea unei excursii la prezentul sfârşit de 
săptămână... 


— Azi e de-abia luni - poate nu optservarâţi, ironiză 
colegul  Vilucu de la Biroul  „Personal-invăţământ- 
Salarizare”. 

— Uraaa!, strigarăm. Mulţumim din inimă partidului! 

— Domnilor colegi, vedeţi că e alunecuş spre lozinci 
comuniste şi dăm de bucluc, ne avertiză liderul... 

— Ei, dăm!, se zbârli colegul Pleşea, doar suntem 
intelectuali şi deştepţi... 

— Cu facultăți, preciză colegul Bârlicea ridicând 
arătătorul. 

— Fix aşa, mai ajustă ideea careva izbucnirea noastră 
de bucurie. 

— În regulă, domnilor - am glumit! 

— Şi noi... 

— Şi unde, domnu lider, unde facem excursia?, se 
interesă Voichiţa, şefa Serviciului „Plan-Producţie”. 

— Păi, eu de-aia vă spusei, ca să hotărâți împreună... 

Se lăsă liniştea şi doar după câteva momente, Giucu 
Bârlicea de la Biroul „Statistică”, zise cu timiditate: 

— Eu, parcă m-aş duce în Apuseni... 

— Bravo!, zise liderul. Cine e pentru? 

— Eu, răspunse Vilucu de la „Organizare”. Vreau să văd 
o moaţă faină în carne şi ciolane, rumenă şi tare-n sâni... 

— Domnu, hei!, vorbi liderul cu responsabilă asprime, 
domnu coleg, să ne exprimăm civilizat, nu? 

— Da, dar... 

— Ok! Cine mai vrea în Apuseni? 

— Eu, dacă se poate, aş dori la Trichinela din Deal, ridică 
Pleşea două degete. 

— Nu ştiu unde e, dar îmi place cum sună, se auzi o 
voce de la fişetul din colţ... 

— În regulă. Cine mai doreşte la Trichinela din Deal? 

— Pot s-o iau şi pe amantă cu mine?, întrebă colegul 
Pleşea. 


— Nu, îl lămuri Vilucu, doar dacă ai cu cine să-ţi laşi 
nevasta... 

— Am-am, colega, că am mai lăsat-o în câteva rânduri la 
vecinu... 

— Ca şi data trecută?, întrebă Bârlicea cu seriozitate. 

— Exact - sper că nu umbli cu insinuări? 

— Eu?! Suntem colegi şi nu-mi permit... 

— Domnu coleg, interveni Pleşea, dar tu ai amantă? 

— N-am!... 

— Atunci, stai acasă! 

— Doamna Voichiţa! 

— Aici sunt! 

— Dumneavoastră? 

— Eu, ce? 

— În legătură cu excursia organizată de sindicatul 
nostru... 

— Da? Scuze: n-am fost atentă... 

— Şi-acum, o întrebă Vilucu, v-aţi revenit din şoc? 

— Vilucule, pe mine să nu mă ironizezi, că te calc pe 
cadavrul! 

— Uay!, ţipă Vilucu. 

— Şi eu vreau o călcare cu aşa picioare faine, vorba 
ardeleanului, zise Bârlicea. 

— N-aveţi niciun pic de respect pentru sexul frumos, 
domnilor - sindicatul nu tolerează asemenea abateri de la 
moralitate. 

— Scuze: n-am ştiut că picioarele colegei Voichiţa 
înseamnă moralitate, se dezvinovăţi Bârlicea... 

— Eu credeam că e invers, mormăi Vilucu. 

— Şi eu, se solidariză Pleşea. 

— Domnilor, se supără liderul, dumneavoastră chiar vă 
abateţi de la bunele maniere... 

— Doamne fereşte! Cum să ne abatem de la cele două 
faine maniere ale doamnei Voichiţa?, se minună Bârlicea. 


— Mă scuzaţi, domnilor, zise liderul, voi chiar nu puteţi fi 
serioşi? 

— Ba da, răspunse Vilucu, dar foarte greu... 

— Spre deloc, lămuri pe deplin lucrurile Voichiţa. Pentru 
că sunt nişte colegi nerespectuoşi... 

— Veche, interveni Bârlicea. Asta o ştim, doamnă!... 

— Domnilor colegi, să revenim la excursie, da?, zise 
liderul. 

— Da, să ne revenim, aprobarăm. 

— Deci? 

— Eu vreau la Fundul Moldovei, zise Vilucu. 

— Moldovei, sau moldovencei, că n-am auzit bine?, 
întrebă Bârlicea răsfoind nişte hârtii. 

— Domnu, aşa se vorbeşte, nu ţi-i jenă?, întrebă Vilucu. 

— Ei, nu! 

— În orice caz, zise Pleşea, eu prefer staţiunea 
Trichinela... 

— Bun, perfect!, zise liderul. S-o luăm de la capăt: 
altcineva... 

— Eu nu prea aş prefera staţiunea asta, dar dacă merg 
colegii... Pentru femei este loc de cazare? 

— Asta ce mai e?, se minună Bârlicea. Ce, doamnă, nu 
vă place Trichinela? 

— Îmi, dar nu vreau acolo fără conducere, fiindcă n-am 
încredere în... 

— Cazare? Fără probleme, doamnă! Au camere cu şapte 
şi opt paturi, zise Pleşea, dar, la o adică, putem dormi câte 
doi - o noapte-două trece chiar şi în spatele Gării de 
Nord... 

— Uite, zise Bârlicea, eu, de exemplu, vreau să dorm cu 
doamna Voichiţa... 

— Să dormi, colega, ca un nesimţit în pat cu o femeie 
frumoasă? Eu n-aş putea!, zise Pleşea. 

— Atât te-ar duce mintea!, mormăi Vilucu. 


— Linişte, domnilor!, aproape ţipă liderul. Că vă las şi 
plec... Următorul, vă rog!... 

— Ei, vă salut, dragii mei!, zise directorul Oniţu intrând 
în birou. Ce faceţi? Şedinţă de sindicat? 

— Plecăm în excursie!, anunţă Bârlicea ca pe o mare 
victorie. Sâmbătă e startul!... Veniţi cu noi? 

— De ce nu? E departe? 

— Păi, ne duce şoferul nostru cu microbuzul - el 
cunoaşte distanţa, traseul... Pleşea chiar şi zise la telefonul 
mobil: Bricule, hallo! Vii până în birou la noi? Mersi! 

— Da, să trăiţi, zise Bricu din uşă. Care-i baiu? 

— Păi, sâmbătă vrem să plecăm în excursie cu 
microbuzul nostru, răspunse liderul. Eşti liber? Iți 
funcţionează GPS-ul? Că nu prea ştim unde vine pensiunea 
asta... 

— Da-da, dar unde e? 

— Trichinela, Trichinela din Deal... 

— Păi, dumneavoastră, domnilor, mă scuzaţi, ce ştiţi de 
pensiunea asta? 

Ridicarăm din umeri... 

— Apoi, domnilor cred că este vorba despre trichinela 
spiralis - boala aia porcească - cine v-a prostit? 

Abia atunci am băgat de seamă că Pleşea, colegul care 
propusese excursia la Trichinela, se furişase afară din 
birou, iar noi am avut senzaţia de corigenţi la geografie... 

umoristică „Mărul de aur”, Bistriţa, 1988; preşedintele 
juriului: Valentin Silvestru. 

PREMIUL „CEA MAI BUNĂ CARTE DE UMOR A 
ANULUI” pentru volumul de proză scurtă satirico- 
umoristică Rezervaţia de zăpăciţi, în cadrul „Festivalului 
de umor /on Cănăvoiu”, Tg. —jiu, 1995; preşedintele 
juriului: Artistul poporului, Radu Beligan. 

DIPLOMĂ, pentru lansarea volumului CARTE DE 
COLORAT MINTEA, la Salonul editurilor hunedorene 28- 
29 aprilie 1998 (Inspectoratul pentru cultură al judeţului 
Hunedoara, Biblioteca „O. Densuşianu” - Deva, Reţeaua 
librăriilor Deva. 

DIPLOMĂ DE EXCELENŢĂ, acordată de Consiliul 
Judeţean Hunedoara, 2004. 

LOCUL I la Festivalul Internaţional de Satiră şi Umor 
„Mărul de aur”, Bistriţa, 2009, ediţia a XXVaa, 
preşedintele juriului: George Corbu, Secţiunea de concurs 
Creaţie literară - pentru vol. O antologie de umor 
românesc, Ed. Eubeea, Timişoara, 2008. 

DIPLOMA ŞI PREMIUL „LUDICA MAJOREM” pentru O 
antologie a Umorului Românesc în cadrul Festivalului 
Naţional de Umor „Liviu Oros”, Ediţia a IX-a, Deva, 
preşedinte Cornel Udrea, martie, 2009; 

DIPLOMĂ DE EXCELENŢĂ, acordată de Asociaţia 
culturală „Pro-lsis”, Orăştie, 2009. 

DIPLOMA „PRIETEN AL BIBLIOTECII”, acordată de 
Biblioteca judeţeană „Ovid Densuşianu” - Deva, la a 65-a 
aniversare a zilei de naştere; 

PREMIUL DE EXCELENŢĂ, al revistei „Discobolul”, 
acordat de Consiliul judeţean Alba, 2009; 


PREMIUL PENTRU PROZĂ, pentru romanul COBAII, 
acordat de Uniunea Scriitorilor din România, Filiala Alba- 
Hunedoara şi Consiliul judeţean Alba, 2010; 

PREMIUL DE EXCELENŢĂ, acordat de Uniunea 
Scriitorilor din România, Filiala Alba-Hunedoara şi Consiliul 
Judeţean Alba, 2011; 

PREMIUL PENTRU DRAMATURGIE, acordat de Filiala 
Alba-Hunedoara a Uniunii Scriitorilor din România, pentru 
volumul de teatru AL II-LEA ADAM, 2011; 

PREMIUL PENTRU OPERA OMNIA, pentru întreaga 
activitate literară, acordat de Uniunea Scriitorilor, Filiala 
Alba-Hunedoara, 2013; 

DIPLOMA DE MERIT CULTURAL, acordată de Centrul 
Judeţean pentru Conservarea şi Promovarea Culturii 
Tradiţionale - Deva, pentru participarea la „Festivalul 
Naţional de Umor Liviu Oros” ediţia a XIV-a, 2014; 

DIPLOMĂ DE EXCELENŢĂ, în semn de preţuire 
pentru aportul adus culturii simeriene, acordată de 
Primăria şi Consiliul local al Oraşului Simeria, şi Centrul 
Cultural şi de Creaţie al Oraşului Simeria, 2014; 

MENȚIUNE, la Festivalul Internaţional de Satiră şi Umor 
„Mărul de aur”, Bistriţa, 2022, ediţia a XXXVIII-a, 
preşedintele juriului: George Corbu, Secţiunea de concurs 
Creaţie literară - pentru vol. Ograda aiuriţilor, Ed. Vatra 
Veche, Târgu Mureş, 2021. 

Scriitorul umorist DUMITRU HURUBĂ, este cuprins 
în Dicţionarul General al Literaturii Române, (vol. 3, E-K, 
pp. 538-539), coordonat de Acad. Eugen Simion şi editat 
de Academia Română în anul 2005. 

DUMITRU HURUBĂ, este prezent în: 

SCRIITORI Al TRANSILVANIEI, 1949-2014, 
Dicţionar critic ilustrat, publicat de Uniunea 
Scriitorilor din România, Filiala Cluj, Editura Eikon, Cluj- 
Napoca, 2014, p. 192; 


Monografia Judeţului Hunedoara - PERSONALITĂŢI 
HUNEDORENE, vol. 5, Casa de Editură Emia, 2015, pp. 
461-465; 

SANGIDAVA, 3 (IX) serie nouă, Editura NICO, Tg. — 
Mureş, 2015, pp. 66-74, Editor: Fundaţia Culturală „Miron 
Cristea”, sub egida Consiliului judeţean Harghita; 

REPERE IDENTITARE ROMÂNEŞTI din Judetele 
Covasna şi Harghita, de loan LĂCĂTUŞU şi Erich-Mihail 
BROANĂR, Editura Eurocarpatica, Sf. Gheorghe, p. 370; 

ANTOLOGIE DE POEZIE ROMÂNĂ CONTEMPORANĂ, 
vol. 3, Editura TipoMoldova, laşi, 2014, pp. 563-580. 

31 mai - 1 iunie, 2013, Alba lulia, participant la 
Colocviul romanului românesc contemporan condus 
de Preşedintele Uniunii Scriitorilor din România, Nicolae 
Manolescu, cu comunicarea FICȚIUNE? EVAZIUNE? 
NUUUU: BLOG! 

VOLUME PUBLICATE: 

1. NOAPTEA UNUI MEDIC (proză scurtă), Comitetul de 
cultură şi educaţie socialistă a județului Hunedoara, Deva, 
1979; 

2. Debut'86, volum colectiv de debut la Editura Cartea 
Românească, Bucureşti, 1986; 

3. lubita mea, e ora indexării (versuri), Edit. PC Graf, 
Deva, 1994; 

4. Rezervaţia de zăpăciţi (proză satirico-umoristică), 
Editura Corvin, Deva, 1995; 

5. Carte de colorat mintea (versuri social-satirico- 
umoristice), Editura Emia, Colecţia „Scorpion”, Deva, 
1998; 

6. Bună seara, Domnule Mann... (povestiri), Editura 
Eubeea, Timişoara, 1998; 

7. Un scorpion pe contrasens (schiţe şi povestiri 
satirico-umoristice), Editura Corvin, Deva, 1999; 


8. De vorbă cu... (interviuri), Editura Eubeea, 
Timişoara, 1999; 

9. Insomnii binefăcătoare (critică literară), Editura 
Corvin, Deva, 2000; 

10. Scuzaţi că ne-am cunoscut (schiţe şi povestiri 
satirico-umoristice), Editura SigNata, Timişoara, 2001; 

11. Balamucul, dragostea mea... (roman umoristic), 
Editura Călăuza, Deva, 2002; 

12. Cronici TV din vremea zăpăciţilor de tranziţie, 
Editura Călăuza, Deva, 2004; 

13. Crime şi strălucire (microbiografii ale unor 
personalităţi istorice: Ahasverus, Apostolul Pavel, Maria 
Stuart...), Editura Călăuza, Deva, 2004; 

14. Natură vie cu scorpion sentimental 
(microroman), Editura Emia, Deva, 2005; 

15. Acolo şezum şi... râsem (Cronici TV publicate în 
România literară), Editura Corvin, Deva, 2006; 

16. Amanții gaițelor cu cap de struţ (roman), 
Editura Eubeea, Timişoara, 2008; 

17. Carte de colorat mintea (versuri, ediție 
definitivă), Editura Corvin, Deva, 2008; 

18. COBAII (roman), Editura Eubeea, Timişoara, 2009; 

19. Cititorul de iluzii (cronici şi recenzii literare), 
Editura Eubeea, Timişoara, 2010; 

20. Evadații din Clexane (roman), Editura Eubeea, 
Timişoara, 2010; 

21. Scorpionisme (pamflete şi eseuri), Editura Eubeea, 
Timişoara, 2011; 

22.Al lIl-lea Adam, teatru, Editura Eubeea, Timişoara, 
2011; 

23.Ca o fleandură, iubirea (proză scurtă), Editura 
Eubeea, Timişoara, 2011; 

24. IAGO - sforărie de lux (roman), Editura Eubeea, 
Timişoara, 2011; 


25. Aranka-neni, sau canapeaua cu scârţ, (roman), 
Editura Limes, Cluj-Napoca, 2012; 

26. SĂ VĂ SPUN CEVA... (eseuri), Editura Limes, Cluj- 
Napoca, 2012; 

27. BATE VÂNTUL PRIN CĂMARĂ, (poezii patriotice), 
Editura Limes, Cluj-Napoca, 2012; 

28. AŞA CRED EU... (interviuri), Editura Limes, Floreşti, 
2013; 

29. BIROUL DUŞILOR DE-ACASĂ, (roman), Editura 
Limes, Floreşti - Cluj, 2013; 

30. SPERIAŢII DIN PĂDUREA CAILOR (roman), 
Editura Limes, Floreşti - Cluj, 2013; 

31. LOVE STORIES - fără sentimente! (proză scurtă), 
Editura Cenaclul de la Păltiniş, Sibiu, 2013; 

32. NEBUNATICII, col. OPERA OMNIA - ROMANUL DE 
AZI, Editura TIPOMOLDOVA, laşi, 2013; 

33. FILIALA CASEI DE NEBUNI (roman), Editura 
Limes, Floreşti - Cluj, 2014; 

34. ŞOFERI ÎN CAMPANIE comunisto-agricolă 
1979, col. OPERA OMNIA - ROMANUL DE AZI, Editura 
TIPOMOLDOVA, laşi, 2014; 

35. ÎNCĂ NU E PREA TÂRZIU, cronici literar- 
optimiste, Editura TipoMoldova, laşi, 2014; 

36. SCRIITORI CONTEMPORANI DIN JUDEŢUL 
HUNEDOARA, Editura TipoMoldova, laşi, 2014; 

37. POEZII CÂRCOTAŞE, Editura TipoMoldova, laşi, 
2014; 

38. MISOGINUL BINE TEMPERAT, proze, Editura 
Limes, Floreşti - Cluj, 2014; 

39. SPONDILOZA LA ŞARPELE CU CLOPOŢEI, 
(roman), Editura Limes, Floreşti - Cluj, 2015: 

40. CIUMURLIA CU DRĂCUIELI, (roman), Editura 
Limes, Floreşti - Cluj, 2015: 


41. ESEURI, CRONICI, CRONICHETE... LITERARE, 
Editura Limes, Floreşti - Cluj, 2015; 

42.LA BODEGA „TRI SCHELEŢI”, (roman), Editura 
Limes, Floreşti - Cluj, 2016; 

43... da’ cine-a zis că suntem normali?, (proze), 
Editura Limes, Floreşti - Cluj, 2016; 

44.  SCENARITA,  eseu-fantezie, Editura Limes, 
Floreşti - Cluj, 2016; 

45. Să ne mai reamintim de... MICROBIOGRAFII 
(Coşbuc, Jerome, Seceleanu, Sân, Topârceanu), 
Editura Limes, Floreşti - Cluj, 2016; 

46. EPIGRAME ŞI... POEZI/URI, editura Limes, Floreşti 
- Cluj, 2016; 

47. SCUZAŢI CĂ NE-AM CUNOSCUT... (proze), Editura 
Limes, Floreşti - Cluj, 2017; 

48.A.D.P., Agenţia Duşilor cu Pluta (roman), Editura 
Limes, Floreşti - Cluj, 2017; 

49. SCHEPSIS (Poeme şi Catrene), Editura limes, 
Floreşti - Cluj, 2017; 

50. (Im...) POSIBILA RUPTURĂ, eseu de critică 
literară, Editura Limes, Floreşti - Cluj, 2018; 

51.13 MICROBIOGRAFII SENTIMENTALE, Editura 
Limes, Floreşti - Cluj, 2018; 

52. NORYNA, roman, Editura Limes, Floreşti - Cluj, 
2018; 

53. MAI ALTFEL DESPRE VERONICA MICLE, Editura 
Limes, Floreşti - Cluj, 2019; 

54. INFIDELIA (roman), Editura Limes, Floreşti - Cluj, 
2019; 

55. IUBIRI DE IPOCRIŢI (antologie de proză scurtă), 
Editura Limes, Floreşti - Cluj, 2019; 

56. IDILIE PRIN HARABABURĂ (antologie lirică), 
Editura Limes, Floreşti - Cluj, 2019; 


57. MAI ALTFEL DESPRE VERONICA MICLE, Editura 
Vatra veche, Tg. Mureş, 2020 (ediţie nouă, sinteză); 

58. Veronica Micle, POEZII, Antologie, Selecţie de 
Dumitru Hurubă, Editura Vatra veche, Tg. Mureş, 2020; 

59. IUBIND-O PE AMALASUNDA (versuri), Editura 
Limes, Floreşti - Cluj, 2020; 

60. CA-N CODRU... (teatru scurt), Editura Limes, 
Floreşti - Cluj, 2020; 

61. DESCREIERAŢII DE LA SCARA X7 (roman), 
Editura Limes, Floreşti - Cluj, 2020; 

62. AVÂND ÎN VEDERE... (microeseuri), Editura Limes, 
Floreşti - Cluj, 2020; 

63. CLEPSIDRA CU AMINTIRI (poezii de formă veche), 
Editura Limes, Floreşti - Cluj, 2020; 

64. COPII LEGALIZATE (poeme), Editura Vatra veche, 
Tg. Mureş, 2021; 

65. OGRADA ALlURIŢILOR (proză), Editura Vatra veche, 
Tg. Mureş, 2021; 

66. SEMNAL (cronici literare), Editura Vatra veche, Tg. 
Mureş, 2021; 

67.77 de poeme, Editura Vatra veche, Tg. Mureş, 
2021; 

68. Să ne mai (re) amintim de... (micro-biografii) 
Editura Vatra veche, Tg. Mureş, 2022; 

69. FOSFOR şi PSIHIATRIE (roman), Editura Vatra 
veche, Tg. Mureş, 2022; 

70.111 POEZII - de modă veche, Editura Vatra veche, 
Tg. Mureş, 2022; 

71. PROZE cu DICHIS, Editura Vatra veche, Tg. Mureş, 
2022. 

VOLUME COLECTIVE. În: 

1. Cine ai fost dumneata, domnule Valentin 
Silvestru? (Editura Timpul, Reşiţa, 1997); 

2. Antologia copilăriei (Editura Emia, Deva, 1998); 


3. Antologia „Umorul Reformei, Reforma 
Umorului” (Editura Hiparion, Cluj-Napoca, 2001); 

4. Tiganiada, noi puncte de vedere, Editura Eubeea, 
Timişoara, 2008; 

5. O antologie de umor românesc, Editura Eubeea, 
Timişoara, 2008; 

6. ADAGIO, Editura Limes, Floreşti - Cluj, 2019; 

7. SUPERSTIŢIILE: ORIGINI, EVOLUȚII, Editura Vatra 
veche, Târgu Mureş, 2021; 

8. DIVINAŢIILE: ORIGINI, EVOLUŢII, PRACTICI, 
Editura Vatra veche, Târgu Mureş, 2021. 

Antologii publicate pe plan judeţean (proză, teatru 
şi versuri). 


CUPRINS 


Zoo de la serviciul tehnic / 

Sânii Claustrinei / 

Faptul divers / 

Psihiatria „Ţarc” / 

Măreţia prostiilor spuse cu tact / 
Plopul şi roata romboidală / 

Ca între diabetici... / 

A doua revenire la... normal / 
Aşadar... / 

Inadvertenţe... / 

Noul tip de bibliotecă / 

După prohod... / 

Viaţă de pensionari (sau Căţea de lux) / 
Monoliţii... / 

Cuţu-cuţu...! / 

El Dorado / 

Cri-cri-cri în „la major” / 


Spre limpezirea minţii / 
Vis cu arhanghelul Gavril / 
Bietul nostru coleg! / 
Comisie de validare / 
Intr-o dimineaţă superbă / 
Zaraza cu ţâpurituri / 

La terminarea programului / 
Ore la colegiu... / 

Fără vizite! / 

Pocitania / 

Studiu de fezabilitate / 
Clona „Hellu Dollea” / 
Excursie... / 

Despre autor / 

Cuprins / 


Dumitru Hurubă 


PROZE CU DICHIS 


| T A 


Mă număr printre inşii care, în anumite momente, 
ştiu să-şi lase imaginaţia să zburde cu nonşalanţă 
prin lumea celor mai normale sau chiar mai trăsnite 
logici. Din acest motiv, mulţi dintre cunoscuții, 
colegii şi prietenii mei spun că problema mea nu e 
intempestivă, ci urmare firească a faptului că 
arborele meu genealogic are câteva crengi 
contorsionate, despicate, unele chiar lipsă, ca 
urmare s-a şi căzut de acord că, din punct de vedere 
psiho-mental, precis arborele meu genealogic ar fi 
sub formă de plop... 

Ca definiţie pentru o nouă ediţie a DEX-ului pe 
care tot mai multă lume îl ignoră: plopul este un fel 
de arbore în care stau agăţaţi ciorchine, oamenii 
tâmpiţi, însă cu pretenţia că ar face parte din elita 
planetei, de unde şi expresia: mă, eşti în plop, 
adică, după expresia unui fost coleg, mare 
anecdotolog: 


— Frate-mio, autopsia, rapid, fiindcă nu e totul 
pierdut! Ştiinţa a făcut progrese mari - se mai poate 
recupera câte ceva din corpul tău... 

Răutate? Consolare? 

Poate o combinaţie... 


